
Udos  est  antiquus  atque  lex,  ut  qui  summos  in  medicina  et  chirurgia  honores  assequi  velit,  is  dissertationem  conscribat. 
In  ea  autem  conscribenda  nos  diu  haesitasse,  quum  cogitaremus,  quantum  opus  nos  incepissemus,  parvo  admodum  spatio  an- 
norum quatuor  in  litteris  medicis  tractandis  praetermisso,  libenter  confitemur.  Est  enim  tempus  ad  medicinam  addiscendam 
multo  brevius,  quam  ut,  licet  summa  adhibita  diligentia  ac  studio,  res  singulae  in  omnibus  scientiae  partibus  accuratius  ex- 
plorari possint.  Tandem,  quod  rem  tritam  atque  omnibus  cognitam  rursus  pertractare  nobis  displicebat;  omnia  vero  aut  sa- 
lis elaborata  nobis  videbantur,  aut  si  quid  diligentiore  etiam  disquisitione  indigebat,  vires  nostras  labori  suscipiendo  impares 
esse  putabamus.  Hae  erant  cogitationes  in  opusculo  incipiendo.  Initio  tamen  nobis,  ophthalmiatriam  inter  artis  salutiferae 
partes  singulari  amore  amplectentibus,  in  mente  erat,  de  varietate  et  semiotice  oculi  non  modo  in  corpore 
sano,  sed  etiam  aegroto,  dissertationem  conscribere:  sed  quum  jam  plura  elaborassemus,  difficultates  immensas  nobis 
facessere  illud  thema,  satis  intelleximus.  Quas  quidem  nos  adhuc  in  vestibulo  doctrinae  medendi  morantes,  superaturos  vi- 
ribus nostris  diffidebamus,  quum  de  hac  re  nil  nisi  pauca  explorata  in  scriptoribus  tam  antiquioris  quam  recenlioris  tempo- 
ris inveniremus.  Itaque  hac  materia  relicta,  quamquam  huic  multum  temporis  atque  operae  impendimus,  ad  alteram  nos 
convertimus.  Et  multifaria , quibus  vexatur  humanum  genus , animo  lustrantibus , ut  ex  dira  caterva  unum  eligeremus,  de  quo 
ex  industria  quaerere  ac  dissertationem  inauguralem  instituere  possemus,  non  alienum  nobis  visum  est,  dissertationem  de 
macroglossa  seu  linguae  prolapsu  conscribere.  Ac  duae  fuerunt  causae,  prima,  quod  aliquid  litteris  mandare  constituimus, 
quo  scribendo  nos  ipsi  disceremus,  ne  saltem  omne  tempus  operi  tribuendum  sine  ullo  fructu  consumeremus;  altera,  quod 
nobis  obtigit,  ut  apud  patrem  optimum  et  dilectissimum  linguae  prolapsum,  quod  attinet  ad  pathologiam  et  ad  therapiam, 
operationem  scilicet  bene  observare  possemus,  quem  casum  paler  meus  optimus  lubenter  usui  meo  concessit.  Quum  autem 
plura  jam  elaborassemus,  voluptatem  haud  parvam  ex  ipso  labore  cepimus;  dum  enim  undique  aliorum  et  peritissimorum 
quidem  medicorum  de  mea  materia  colligebamus  sententias,  fieri  non  potuit,  quin  et  id,  quod  ipsi  nos  observavimus  et  ex- 
cogitavimus, quamvis  esset  perpaucum,  adderemus.  Jam  hic  adjicere  liceat,  quas  partes  in  disputatione  nostra  fecerimus, 
et  quas  in  illa  conscribenda  secuti  simus.  Series  quidem  rerum  pertractandarum  in  novem  capita  est  divisa.  Caput  I.  Casus 
exhibet,  qui  plus  minusve  similitudinem  aliquam  cum  nostra  observatione  habent.  Cap.  II.  Synonyma,  definitionem,  divisionem, 
symptomata,  sequelas,  decursum  et  exitum  morbi  enarrat.  Cap.  III.  De  origine  et  aetiologia  agit.  Cap.  IV.  Nonnulla  de 
macroglossae  anatomia  pathologica  refert.  Cap.  V.  Describit  diagnosin.  Cap.  VI.  Prognosin  explicat.  Cap.  VII.  Diversas 
ad  hoc  sanandum  vitium  curas  tradit.  Cap.  VIII.  Refert,  quod  ad  curam  secundariam  attinet.  Cap.  IX.  Continet  casum  no- 
strum ejusque  curam.  Quibus  absolutis  sequitur  tabula  aegrotae  et  instrumentorum  effigies  a fratre  meo  dilectissimo  Fride- 
rico  pictore,  qui  nobiscum  eandem  aegrotam  observavit,  non  modo  delineata,  sed  etiam,  quamquam  arti  lithographicae 
non  incumbit,  sed  magis  ingenio  suo  indulgens  eam  exercet,  lithotypia  expressa  est. 

Si  res,  quam  primo  hoc  libro  foras  edendi  conatu  tractandam  nobis  sumsimus,  tantum  abest,  ut  satis  exhausta 
videatur,  ut  plura  desiderari,  plura  corrigenda,  plura  erroribus  nonnullis  implicata  esse  suspicemur,  recorderis,  quaesumus. 
Lector  Benevole,  nos  homines  esse,  eosque  medicos  adolescentes,  quos,  si  velimus  sapere,  ad  veram  rerum  naturam 
cognoscendam  summis  viribus  eniti  deceat. 


CAPUT  I.  CASUS  ANALOGICI. 

Quae  prius  hic  illic  varie  dispersa  jacebant, 

Hic  sunt  ad  proprium  cuncta  reducta  locum. 

ermultos  et  antiquorum  et  recentiorum  scriptorum  de  rebus  medicis  libros  inspeximus , eo  commoti  consilio , ut  similes 
nostrae  observationi  casus  ordine  chronologico  referre  possemus.  Casus  autem,  quantum  fieri  poterit,  ipsorum  scriptorum 
verbis  referemus.  Ante  Celsi  tempora  nihil  de  linguae  prolapsu  in  medicorum  scriptis  relictum  invenimus. 


1 

Celsus  (1)  primus,  qui  ejus  mentiouem  fecit,  dicit:  „Ego  autem  cognovi,  qui  succisa  lingua,  cum  abunde  su- 
per dentes  eam  promeret,  non  tamen  loquendi  facultatem  consecutus  est.“ 

Galenus  (2)  narrat  casum  linguae  praegrandis  naturae:  „Vidimus  linguam  cujusdam  mirum  in  modum  auctam  id- 
que  citra  omnem  sensum  doloris,  ut  neque  oedema,  neque  scirrhus,  neque  phlegmone  videri  posset.  Nam  neque  excavata 
est  sub  premente  digito,  neque  sensum  amisit,  neque  dolebat.  Sed  hic  affectus  incrementum  quoddara  erat  partium,  ita  ta- 
men ut  ipsa  partis  essentia  ab  omni  noxa  videretur  immunis.“ 

Avicenna(3)  „ego,  inquit,  aliquando  vidi  ita  magnificatam  linguam,  propter  humores  ad  ejus  substantiam  ve- 
nientes et  ipsam  imbibentes,  quod  quasi  totum  os  replebat,  et  aliquando  os  exibat.“ 

Alex.  Benedictus  (4)  „ex  sanguinis  plenitudine,  interdum  ex  phlegmones  abundantia  ita  excrescit  lingua,  ut 
prodigii  more  ingens  ex  ore  excidat:  quod  in  quadam  foemina  ex  Gallico  morbo  vidimus.“ 

S caliger  (5)  linguam  homini  cuidam  adeo  grandem  vidit,  ut  mendacii  suspicio  silentium  indicet. 

Savonarola(6)  de  linguae  magnitudine  agens:  „vidi,  inquit,  linguam  tantae  magnitudinis,  ut  in  os  claudi  non 
posset,  et  ipsa  exterius  magnam  partem  eminebat,  et  degluliri  nisi  cum  magna  difficultate  poterati“ 

Peucerus(7)  vidit  neonatos,  quibus  lingua  ex  ore  pendebat,  instar  vitulorum  recenter  mactatorum. 

Donatus  (8)  connatam  observavit  adeo  longam  et  flexibilem  linguam,  ut  vel  nullo  negotio,  boum  more,  in  nares 
induci  posset. 

Zacchias(9)  narrat,  Romae  anno  1628  puerulum  natum  fuisse,  cui  lingua  latior  et  crassior  esset,  quam  conve- 
niret. Lingua  recens  nati  ori  exserta  digitorum  trium  transversorum.  Suctio  erat  concessa  apud  nutricem  papillis  mamma- 
rum prominentibus  instructam.  Bimestri  spatio  annum  exsuperans,  quatuor  tantum  dentes  ediderat,  comedebat  tamen  et  bi- 
bebat, et  verba  nonnulla,  prout  aetatis  teneritudo  fert,  proferebat.  Obiit  nonnullo  tempore  post;  quo  quidem  morbo,  com- 
pertum non  habuit  Zacchias. 

Claudinus  (10)  refert  puellae  duodecim  annos  natae  linguam  in  tumorem  excrevisse,  qui  neque  ad  oedema,  ne- 
que ad  scirrhum  referri  poterat,  quoniam  indolens  erat,  nec  prementi  manui  cedebat,  ut  fovea  remaneret,  nec  sensu  natu- 
rali carebat;  cujus  prima  origo  fuerat  ex  violenta  frenuli  linguae  diruptione,  cujus  dolore  sanguis  ad  partem  attractus  fuit, 
et  continua  post  modum  ejusdem  transmissione  tale  incrementum  productum  est,  ut  in  ore  nullo  modo  contineri  posset.  Hic 
tumor  in  vespera  parum  decrescit,  mane  vero  augetur,  semper  autem  livescit,  et  non  rubet  ut  sanguineus. 

Alio  loco  (11)  idem  auctor  „quodsi  spectemus,  inquit,  auctam  linguae  magnitudinem  plus  justo,  vel  malum 
hoc  est  nativum,  quale  ego  vidi  in  puella,  quae  linguam  exsertam  gestabat,  cui  ea  sensim  etiam  a primordio  sui  ortus 
fuit  adaucta.“ 

Bartholinus  (12)  meminit  de  puella  quadam  Leidensi,  quae  linguam  manus  magnitudine  amplam  grossamque  ha- 
bebat, ut  ore  vix  contineretur.  A medicis  restituta  fuit  sanitas,  qui  particulas  superfluas  in  extremitatibus  absciderunt,  do- 
nec ad  consuetam  perduxissent  molem:  quod  ab  amico  suo  Joan.  AValaeo  acceptum  refert  Bartholinus. 

Idem  auctor  (13)  alterum  casum  refert.  „In  oppido  Drisna  Marchiae  Brandenburgicae  Friderico  Singero, 
fabro,  filius  natus  Nicolaus,  prominente  ex  ore  lingua,  primum  mucis  avellanae  magnitudine.  Medici  plurimi,  imprimis 

(.1)  A.  C.  Celsus.  Med.  libr.  VII.  c.  XII.  — (2)  Galenus  de  dilferent.  raorb.  lib.  I.  c.  9.  Invenitur  etiam  m obser- 
vat. med.  de  capit,  human.  a Joan.  Schenkio  lib.  I.  obs.  344.  Basii.  MDXXCIV.  (3)  Valescus  lib.  II.  cap.  66.  etiam 
Schenk  1.  c.  lib.  I.  obs.  347.  — (4)  Alex.  Benedictus  de  curand.  morb.  lib.  V.  cap.  II.  — (5)  Scaliger.  Exercitat.  199. 
cap.  n.  — (6)  Savonarola.  Practica  major.  Tract.  YI.  cap.  6.  p.  103.  Rub.  5.  Venet.  1561.  (7)  Peucerus.  Commenl.  de 

praecip.  gener,  divinat,  pag.  442.  Wittemb.  1580.  — (8)  M.  Donatus.  Med.  chir.  libr.  VI.  cap.  II.  p.  620.  Quum  autem  hoc 
opus  inspiciendi  occasionem  non  habuerimus,  observationem  dedimus,  qualis  invenitur  in  Froriep.  Diss.  de  lingua  anatomica  quae 
dam  et  scmiotice.  Bon.  1828.  — (9)  Zacchias.  Quacst.  med.  legal.  lib.  VII.  Tit.  I.  quaest.  9.  Francofurt.  1666.  (10)  J.  C. 

Claudinus.  Respons.  et  consuit,  med.  consuit.  IX.  pag.  208  et  sequ.  Venet.  1644.  (11)  Claudinus.  Empirica  ration.  lib.  III. 

c.  6.  pag.  603.  Bonon.  1653.  — (12)  Th.  Bartholinus.  Hist.  aiiat.  rar.  Cent.  II.  hist.  22.  Tom.  I.  p.  203.  Amstelod.  16o4.  — 
(13)  L.  c.  Cent.  III.  hist.  43.  p.  84. 

Electoris  Braiidenburgici  Boeticlier,  parentes  auxiliam  implorantes  et  ferrum  ad  linguae  diminulioncm  expetenlej 
insecutura  morte  deterrebant.  Igitur  in  terrorem  reliquis  infantibus  adolevit,  ut  adaequaret  vituli  sesquimestris  c(| 
mater  illius  gravida  ferebatur,  in  macello  a lanione  per  jocum  percussa.  Haec  crassa  lingua  loquelam,  quam  perfectt  .w.- 
mabat,  licet  gutture  rauco,  haud  impedivit."  Narravit  hunc  casum  Bartholino  Mar tinus  Bogdaiius,  qui  olim  puer  in 
patria  hunc  hominem  saepius  vidit,  nuces  avellanas  ad  oris  latera  intrudentem,  et  dentibus  molaribus  coiitringentem.  Magis 
tamen  delectabatur  pisis  aridis,  quae  ex  repleta  crumena  omni  tempore  cuivis  poscenti  offerebat.  Utebatur  peculiari  ollula, 
eaque  fistulosa,  lateri  oris  admota,  ad  sitim  levandam.  Increscente  luna  crescebat  lingua,  et  continuo  cruorem  modicum 
fundebat  ex  dentium  forsan  allisu,  vel  buccis  nimium  dilatatis,  vel  linguae  distentione. 

Scultetus  (1)  refert  historiam  cujusdam  hominis,  anno  1666  morbo  Gallico  laborantis,  in  quo  lingua  inunctione 
mercuriali  tam  intumuerat,  ut  quatuor  digitos  transversos  ex  ore  propenderet,  additque  per  4 menses  perdurasse  hunc  mor- 
bum. Tandem  ope  variorum,  ut  infra  videbimus,  remediorum  hoc  vitium  brevi  temporis  spatio  sublatum  fuisse. 

In  Welschii  episagmatibus  (2)  legitur  de  quodam,  cui  lingua  ex  intempestiva  inunctione  mercuriali  immense 
intumescens,  dimidia  pars  abscisa  fuit,  absque  loquelae  impedimento. 

Hannemann(3)  memorat,  feminam  Holmiae  in  Suedia  anno  1682  peperisse  foetum,  cui  lingua  ex  ore  instar 
canis  venatici  propendebat,  quae  dein  decurtata. 

Trincavella  (4)  exemplum  cujusdam  mulieris  adfert,  cui  in  juvenili  aetate  morbo  Gallico  laboranti  a medico 
satis  imprudenter  inunctio  mercurialis  praescripta  fuerat;  unde  lingua  adeo  intumuit  et  elongata  est,  ut  in  ore  contineri  non 
posset,  sed  exsertam  diutissime,  imo  ultra  mensem  detulerit.  Deinde  resoluto  tandem  tumore,  linguam  retraxit:  sed  objecta 
pelle  universa  quasi  vagina  et  extra  os  relicta. 

Idem  auctor  (1.  c.)  „vidi,  inquit,  aliquos,  qui  magnam  admodum  linguam  aliorum  comparatione  haberent,  et  ob- 
servavi eos  tardius  et  aegrius  loqui  et  aliquando  haesitare." 

Ri verius  (5)  in  prima  adnotatione  sequentem  a Des  Grand  Prez  p.  666.  relatum  casum  prodidit:  „Quidam 
morbo  Gallico  laborans  per  frequentes  diligentesque  inunctiones  unguenti  mercurialis  curabatur ; quae  cum  supra  medici 
praescriptum,  pharmacopoei  jussu,  frequentius  et  diutius  adhibitae  fuissent,  maximus  fluxionis  impetus  tantum  linguae  tumo- 
rem produxit,  ut  quatuor  digitorum  transversorum  mensura  extra  os  promineret.  Cui  medicus  nihil  praescribere  voluit, 
aegre  ferens,  quod  ordo  a se  praescriptus  contemptus  et  superatus  esset.  Unde  aegrotus  in  hoc  infelici  statu  quatuor 
mensium  spatio  permansit,  et  lingua  ab  aere  continuo  alterata  crassitudinem  trium  digitorum  transveisorum  acquisivit.  Des 
Grand  Prez  hunc  hominem  hoc  morbo  feliciter  liberavit." 

Spoering(6)  sequentem  casum  ab  oblivione  vindicavit:  „Anno  praeterlapsi  saeculi  nonagesimo  quinto  cum 
spectabilis  societas  chirurgica,  quae  Holmiae  floret,  congregata  esset,  director  tum  temporis  societatis  M.  Ribe  puellam 
decem  annos  natam,  cui  ab  ipsa  nativitate  modum  excedens  atque  ex  ore  pendens  deformis  lingua  erat,  in  medium  producit. 
Haec  puella,  pauperibus  nata  parentibus  haud  procul  a civitate  Umea  in  Botnia  occidentali,  malum  hoc  contraxisse  videtur 
ex  eo,  quod  mater,  cum  utero  ipsam  gestaret,  cursu  defatigatum  rangiferum,  cui  ex  ore  pendebat  lingua,  cum  terrore 
aspiceret.  Visa  est  haec  puella  eo  majore  commiseratione  digna,  quo  sors  ejus  infelicior,  et  aspectus  magis  esset  horren- 
dus. Lingua  enim  2'^  crassa,  longitudine  4“  ex  ore  pendens  totum  mentum  obtegebat,  ita  ut  maxilla  inferior  huic  ponderi 
haud  parum  cederet,  ipsisque  extrorsum  flecterentur  dentes  ejusdem  maxillae  incisores,  quorum,  quemadmodum  etiam  mola- 
rium, ipsi  nullus  ad  id  tempus  usus  erat,  cum  propter  linguae  crassiliem  os  numquam  claudere,  cibos  manducare  vel  di- 


(1)  J.  Scultetus.  Armament.  part.  II.  obs.  chir.  XVII.  Amstelod.  1741.  - (2)  Welschius  Episagmat.  obs.  25.  - 
(3)  Miscell.  Acad.  Natur.  Cur.  Dec.  II.  ann.  2.  p.  84.  Norimberg.  1683.  - (4)  Trincavella.  De  ratione  curand.  part.  human. 
corp.  lib.  V.  cap.  II.  Lugd.  1692.  invenitur  etiam  in  Schenk  1.  c.  obs.  157.  — (5)  Riverius:  in  observ.  commun.  obs.  I.  Lugd. 
1698.  Item  refertur  hic  casus  in  C.  G.  Buettner,  seltene  Wahrnehmung  eines  an  der  Zunge  aus  dem  Munde  hervorgehangenen 
Fleisebgewiicbses  von  9te  halb  Loth.  Koenigsberg  1770.  p.  33.  — (6)  Acta  literaria  et  scientiarum  Sueeiae  anni  1732.  p.  3. 
Upsaliae  1738. 

stincte  loqui  potuerit.  Huic  malo  instar  cumuli  accedebat  ingratus  omnino  mucus,  quo  deformis  lingua  nullo  non  tempore 
tantaque  copia  diffluebat,  ut  illi  abstergendo  vix  sufficerent  lintea.  Haec  facies  erat  puellae,  huic  malo  chirurgicam  manum 
mederi  oportebat.  Unus  inter  omnes  curam  in  se  suscipit  chirurgus  dexterrimus  Hoffmann,  qui  quum  casum  rarissimum, 
ab  auctoribus  vix  notatum,  multo  minus  ipsam  operationem  descriptam  probe  sciret,  ipse  de  machina,  qua  lingua  inter 
amputandum  immobilis  teneri  deberet,  sollicitus,  aliquam  invenit,  qua  adjutus,  prompta  manu  operationem  ipsam  felicissimo, 
ut  infra  videbimus,  successu  perfecit.“ 

Re  verhorst  (1) : „Ipse  vidi,  inquit,  in  hac  urbe  (Lugd.  Batav.)  puellam  (2),  cui  ex  morbo  prius  tumida  facta, 
dein  sensim  crescere  coepit  lingua,  sicut  tandem  ore  non  amplius  contineri  posset  non  modo,  verum  etiam  supra  dentes 
inferiores  reclinata,  ad  sternum  usque  fere  propenderet.“  Trioen  (1.  c.)  deinde  hujus  puellae  mentionem  fecit;  ,,Virgun- 
cula  honestissimi  civis  Lugduno-Batavi,  Diderici  Kasting  nomine,  vietoris  in  postrema  sic  dicta  fossa  degentis  filia, 
quindecim  in  praesenti  annos  nata,  in  sua  infantia,  intensa  corripitur  febre,  quacum  per  aliquot  hebdomadas  fuit  luctata, 
tandem  vero  ab  eadem  vindicatae  pedetentim  lingua  tantam  excrevit  in  molem,  ut  circiter  4"  longa  ore,  cujus  rictum  omni 
modo  implet,  mento  dependeat  inferius,  eamque  argentea  theca,  oneris  causa,  ad  fabre  concinnata  fulcire,  nec  non  occur- 
rentium oculis  abdere  teneatur!  Quid,  quaeso,  consensus  hoc  habeat  cum  febre  explosa  materie  phaenomenum?  Quae  haec? 
Quae  crisis?  . . . Examinemus  potius  hujus  macroglossae  indolem  ac  miremur  facultates!  Qucis  aerem  moderari,  voces 
formare,  sermonem  articulatim  eloquio  neutiquam  balbutiente  proferre,  nec  minus  corporis  nutritioni  consulere,  quolibet 
stupente  valeat  perfecte!  Eandem  litteras  labiis  iterum  in  dentes  linguae  impulsu,  tertium  ejus  apicis  motu  tremulo,  aut 
palatum  feriendo  formandas  eiiunciare,  quis  crederet ?“  Sandifort  (1.  c.)  de  historia  Kasting  disserens,  quum  haecce 
puella  quinquagesimum  ejuartum  aetatis  ageret  annum  „non  displicebit,  inquit,  verbo  notasse,  oris  rictum,  3"  adaequantem, 
perfecte  repleri  ejusdem  latitudinis  lingua,  hanc  ad  longitudinem  ferme  4%"  pollicis  ex  ore  dependere;  superficiem  ipsius, 
muco  semper  madidam,  inaequalem  admodum,  atque  tuberculatam  esse;  labium  inferius  maxime  elongatum,  ad  trium  polli- 
cum longitudinem  sese  extendere,  hujus  marginem  non  aequabilem  esse,  sed  ex  eodem  exsurgere  duas  eminentias,  rotundulas, 
ejusdem  ferme  atque  labium  ipsum  est  crassitudinis;  maxillam  inferiorem  satis  mobilem,  pondere  linguae  admodum  depressa, 
multum  de  sua  latitudine  amisisse;  periisse,  qui  omnes  adfuisse  dentes  dicuntur,  et  in  altero  latere  molarem  cariosum  tan- 
tummodo superesse;  palatum  osseum  denique  obsideri  duobus  tumoribus  rotundulis,  fissura  quadam  ab  se  invicem  distinctis; 
maximum,  quo  per  tot  annos  laboraverat,  incommodum  dolorem  faisse  in  faucibus  prope  os  hyoides;  afflictam  saepissime 
fuisse  angina  et  hac  de  causa  non  raro  deglutitionem  fuisse  difficiliorem;  illo  dolore  absente,  facillime  quaecunque  ex 
ore  in  pharyngem  depelli  ab  ipsa  posse;  vocem  rite  formare  hanc  miseram,  et  commode  satis  loqui.“  VanDoeveren  (3) 
ad  historiam  hujus  miserae  puellae  Leidensis  adfert:  „Bertlia  Kasting  ultimis  suae  vitae  annis  in  rebus  angustis  versata, 
recepta  fuit  in  orphanotrophium  Romano-Catholicum,  ubi  anno  1806  mortua  est,  aetate  ferme  octogenaria. “ In  collectione 
praeparatorum  anatomico-pathologicorum  caput  hujus  feminae,  una  cum  theca,  qua  totam  per  vitam  lingua  contegebatur, 
observatum  est. 

Bjerkander  (4)  casum  huncce  refert:  „Maria,  Joannis  filia  apud  Grefback  anno  1743  nascebatur,  linguam 
paulo  majorem  quam  infantibus  solito  habens.  Tres  vero  annos  nata  variolis  corripiebatur,  post  quas  lingua  ita  increvit, 

ut  \ longa  et  2“  lata  extra  os  penderet.  In  maxilla  superiore  omnes  dentes  regulares,  exceptis  dentibus  incisoribus, 

qui  late  distant  et  solito  magis  in  arteriora  versi  sunt.  In  maxilla  inferiore  dentes  molares  regulares,  dentes  canini  solito 

(1)  J.  Reverhorst.  Dissert.  de  fabrica  et  usu  linguae.  Lugd.  Batav.  1739.  Etiam  in  Ilalleri  disputat,  anat.  Vol.  1. 

p.  100  exstat.  — (2)  Ex  morbi  liistoria  videtur  eadem,  de  qiia  deinde  scripserunt:  Trioen:  observat,  med.  chir.  fascic.  p.  142. 
Lugd.  Bat.  1743.  Sandifort,  observat,  anat.  path.  libr.  4.  cap.  9.  Lugd.  Bat.  1781.  Van  Swicteii  Comment.  ad.  §.  55.  Gau- 
bius,  Instit.  patliol.  Norimb.  1787.  pag.  131.  §.  261.  Camper  Haarlcmer  Verhandelingcn  Deel  II.  p.  263.  et  van  Doeveren 
Dissert.  dc  niacroglossa.  Lugd.  Bat.  1824.  Invenitur  etiam  in  Rusfs  kritischem  Repertorium  fiir  die  gesammte  Hcilkunde.  Bd. 
14.  pag.  332.  Berlin  1826.  — (3)  Rust.  1.  c.  T.  14.  pag.  334.  Bcrlin  1826.  — (4)  Bericbt  om  en  omvanligt  liing  Mcnniskotimga. 
Svenska  Vetcnskap.  acad.  Nya  HandI.  1789.  pag.  156.  Item  in  neuen  Abhandlungen  der  Schwedisclieu  Acadeniie  1789.  T.  10.  p. 
142.  Leipzig  1791. 

breviores,  et  extus  flexi.  Primus  dentium  incisorum  in  latere  dextro  parvus  est  et  fere  obtectus  per  sequentem  dentem  in- 
cisorem,  qui  in  massam  difFonnem  pulposam  excrevit,  unum  fere  pollicem  crassam,  quae  totius  ad  hoc  latus  fere  propen- 
dentis linguae  sustentaculum  praebet.  Tertius  et  quartus  dentium  incisorum  sunt  minores  et  magis  regulares,  sed  crusta 
vitrea  omnes  hi  dentes  carent  et  vacillantes  corruptique  sunt.  Latus  sinistrum  linguae  inde  a radice  durum,  tumidum,  in 
multisque  locis  scirrhosum  et  multo  majus,  quam  pars  opposita  alterius  lateris.  Tota  lingua  ceterum  papillis  naturalibus 
obsessa  est,  excepto  eo  loco,  quo  extra  dentes  propendet,  ubi  per  aeris  actionem  penitus  labiis  similis  facta  est,  a dextro 
autem  linguae  latere  passim  quaedam  disjunctae  apparuerunt.  Linguae  facies  inferior  inprimisque  glandulae,  quae  ibi  sitae 
sunt,  per  continuam  ad  dentes  frictionem  suppuratae  sunt,  et  continuo  ex  illis  copiosus  humor  effluit.  Linguae  frenulum 
tumefactum  quoddam  corpus  format,  quod  totum  oris  cavum  replet,  et  cujus  pars  etiam  juxta  dentes  dependet.  Ceterum 
tota  oris  constructio,  pharyngis  et  glandularum  plane  naturalis  est,  ita  ut  dilformitas  ad  solam  hanc  insolitam  linguae  ma- 
gnitudinem pertineat,  quae  postea  per  continuam  ad  dentes  anteriores  frictionem,  ut  supra  dictura,  mutata  est.  Puella  va- 
let quodammodo  cantare;  omnes  literas  clare  eloquitur  excepta  littera  F,  quam  ut  S eloquitur.“ 

]llaurant(lj  de  infantis  cujusdam  linguae  enormitate  agens:  ,,Lingua  2“  erat  crassa,  per  quatuor  digitos  trans- 
versos extra  os  prominebat.  Ubi  ex  ore  exibat,  maximam  crassitiem  habebat  et  papillae  nerveae  erant  materia  nigricante 
et  spissa  obtectae,  crustosam  formam  referente,  unde  continuo  copiosa  saliva  viscida  promanabat.  Dentes  canini  et  inciso- 
res  deleti  erant.  Maxilla  inferior  in  media  parte  fere  alvum  formabat,  in  quo  crassa  lingua  posita  erat,  et  sic  praecave- 
batur, ne  in  manducatione  vulneretur.  Molares  dentes  se  tangunt  et  manducant.  Maxilla  inferior  mobilior  erat  ante  et 
pone,  quam  in  aliis  hominibus.  Hujus  linguae  enormitatis  causam  mater  juvenis  ponebat  in  magna  cupiditate,  quam  ha- 
buerat gravida,  linguam  bovillam  edendi,  qua,  illa  incisa,  maritus  amicos  suos  recipiebat.  Infans  hic  facile  manducabat  et 
degluliebat  tam  solida  quam  fluida,  et  loquebatur,  quin  imo  cantabat.  Hic  infans  jam  a nativitate  linguam  monstrabat  paulo 
majorem,  quam  in  infantibus  vulgo  oblinet.“ 

Vogel(2)  de  tumore  linguae  agens:  ,,talis  tumor,  inquit,  congenitus  mihi  semel  occurrit.  Lingua  in  latum 
magis  extensa  erat,  in  totum  vero  tumida  cum  mollitie.  Infans  jam  tertium  annum  agens  fari  nondum  potuerat.  Ex  ore 
perpetuo  saliva  emanabat. “ 

Le  Blanc(3)  refert  historiam  filiae  cujusdam  corbium  textoris  Aureliensis  septemdecim  annos  natae.  Anno 
aetatis  tertio  perpessis  convulsionibus  linguam  ita  ex  ore  protrudit,  ut  illam  retrahere  amplius  haud  posset.  Per  quatuor- 
decim  annos  jam  huic  malo  obnoxia  erat.  Mense  Aprili  1772  tres  digitos  extra  os  propendebat  lingua  et  duos  digitos 
crassa,  et  septem  aut  octo  ulceribus  crusta  nigricante  obtectis  obsessa  erat;  facies  linguae  inferior  tres  aut  quatuor  ex- 
crescentias  ulcerosas  praebebat.  Dentes  maxillae  inferioris  erant  in  anteriora  inflexi  et  tartaro  obtecti.  Hujus  puellae 
adspectus  omnes  deterrebat.  # 

Huc  referendus  est  ille  casus,  quem  Journal  de  Medecine  (4)  adfert:  Muliere  annos  viginti  et  quatuor  nata, 
prima  vice  parturiente,  graviditatis  mense  octavo  nascebatur  foetus  mortuus  et  acephalus,  cujus  lingua  naturali  crassior 
erat,  et  fere  tres  lineas  extra  os  prominebat. 

Louis  (5).  „In  instituto  Parisiis,  cui  nomen  La  Salpetriere,  invenitur  puella  quadraginta  annos  nata,  quae  cum 

lingua  elongata  ex  ore  nascebatur.  Quo  malo  per  triginta  annos  laboraverat,  loquebatur  magna  cum  difficultate,  et  plures 

syllabas  eloqui  nequaquam  poterat.  Dentes  maxillae  inferioris  sensim  sensimque  versus  anteriora  protrusi  erant.  Labium 
inferius  erat  reclinatum,  et  saliva,  quae  in  ore  non  amplius  retineri  poterat,  defluebat  continuo  juxta  mentum  et  pectus. 

(1)  Journal  de  Med.  Vol.  XV.  pag.  156.  Paris  1762.  Etiam  in  Jourdain  AbhandI.  iiber  d.  chir.  Kranldieiten  des  Mun- 
des. Aurnberg.  1784.  T.  II.  cap.  X.  Abschnitt  II.  p.  492.  — (2)  R.  A.  Vogel.  Praelect.  de  cognoscend.  et  curand.  praeelp.  corp. 

Imman.  alTect.  pag.  132.  Gott.  1772.  — (^3)  Precis  d’operations  de  Chirurgie  Tora.  I.  pag.  17.  Paris  1774.  Cf.  etiam  Le  Blanc. 
Kurzer  Inbegriff  aller  chir.  Operat,  mit  Anmerk.  von  Dr.  Ludwig  d.  Jungern,  Leipzig  1783.  pag.  17.  et  Ehrlich’s  Chirurg.  auf 
Reisen  und  Hospitalem  zu  London  gemaclite  Beobachtungen.  Leipzig  1795.  T.  I.  pag.  66.  — (4)  Journal  de  Medecine.  luin.  pag. 
498.  — (5)  Quamquam  summam  adhibebam  operam,  tamen  experiri  non  potui,  quo  loco  Louis  hunc  casum  descripserit;  Lassus 
refert  hunc  casura  in  Mem.  de  ITnst.  Nat.  Tom.  I.  (Sc.  Math.  ct  Phys.)  Paris  an.  VI. 

Aelio  frigoris  et  caloris  in  linguam  magnum  dolorem  creabat,  et  hoc  organum  per  totam  hiemem  magis  rubrum  et  tumidum 
erat,  quam  per  totam  aestatem.“ 

Van  der  Haar(l)  refert  tres  casus  sequentes:  „Viro  cuidam,  quadraginta  annos  nato,  ante  quatuor  vel  quin- 
que hebdomadas,  gravi  morbo  et  angina  molestissima  laboranti,  lingua  ita  intumuerat,  ut  ad  faciliorem  respirationem  os 
apertum  tenere  et  ad  copiosam  spissamque  salivam  deponendam  fere  semper  inflectere  cogeretur.  Hinc  lingua  ultra  2" 
longitudinem  ex  ore  descendebat.  Repetitae  venaesectiones,  purgantia,  cataplasmata  et  injectiones  in  fauces,  adjuvante 
natura,  primaria  quidem  symptomata  sustulerant,  ita  ut  febris  imminuta  et  deglutitio  facilior  facta  esset ; at  continua  sali- 
vatio et  appetitus  vigens,  istius  hominis  praesentem  statum  non  quidem  periculosiorem,  sed  miserrimum  tamen  reddebant; 
quibus  accedebat,  ut  nec  manducare,  nec  distincte  loqui  posset.  Per  quindecim  vel  sedecim  dies  jam  in  hoc  statu  aeger 
versatus  fuerat.  Arcessitus  tunc  chirurgus  reperiebat  linguam,  uti  relatum  est,  ultra  duos  pollices  extra  os  propendentem. 
Lingua  haec  simul  multo  crassior  et  latior  erat  quam  intra  illud,  sed  mollis,  saliva  tenui  aquosa  continuo  sub  lingua  juxta 
mentum  profIuente.“ 

„Anno  1782  mulieri  cuidam  ex  usu  Mercurii  et  per  illum  producta  salivatione,  lingua  jam  per  viginti  et  sex  septi- 
manas, ultra  3"  longitudinem  extra  os  et  juxta  mentum  dependerat.  Pars  prominens  linguae  extra  os  multo  majorem 
crassitiem  et  amplitudinem  monstrabat,  at  non  valde  indurata  erat,  praeterquam  ad  eum  locum,  quo  incubuerat  dentibus 
maxillae  inferioris,  qui  dentes  jam  magno  isto  pondere  in  anteriora  inflexi  erant.  Praeterea  aderat  in  lingua  ad  regionem 
dentium  coarctatio  quaedam  circularis.  Haec  mulier  semper  capite  propendente  sedebat  et  continuo  salivabat.  Corpus 
macilentum  erat,  tumidum,  coloris  lividi;  ceteroquin  sanitate  satis  prospera  fruebatur,  imo  appetitu  bono  gaudebat:  nihil 
tamen  eorum,  quae  cupiebat,  manducare,  nec  etiam  perspicue  loqui  poterat. “ 

,,Anno  1784  puellae  undecim  annorum  natae,  lingua  per  sex  hebdomadas  extra  os  per  1*4"  propenderat.  De 
causa  interrogati  parentes  dicebant,  puellam  inunctam  fuisse  quodam  mercuriali  ad  scabiem,  qua  affecta  erat,  depellendam; 
inde  caput,  fauces  et  linguam  vehementer  intumuisse,  et  puellam  gravi  salivatione,  quam  adhuc  patiebatur,  affectam  fuisse. 
Emplastra  ex  cantharidibus  apposita  fuerant  ad  cervicem,  ut  lingua  in  os  retraheretur,  unde  crustae  adhuc  in  dicto  loco 
conspiciebantur.  Lingua,  uti  etiam  in  praecedentibus  casibus  obtinuerat,  extra  os  multo  crassior  et  latior  erat.  At  cum 
haec  puella  fere  semper  in  dextro  latere  decubuerat  et  salivationem  passa  fuerat,  lingua  et  anterior  pars  buccae  hujus 
lateris  cruentae  factae  fuerant,  et  a posteriore  inde  parte  usque  ad  angulum  dextrum  labiorum,  secum  invicem  coiicrcverant.“ 

Perijy  et  Laurent(2)  duo  e.xempla  narrant;  ,,Elisabetha  Theis,  puella  Petersbachensis, jam  a nativitate  lin- 
guam similem  monstrabat  a une  gueule  de  grenouille,  ad  quod  parentes  parum  attendebant,  dum  infans  bene  sugebat  et 
facilitate  pultem  assumebat.  Tres  vel  quatuor  annos  nata  parentes  ad  sylvam  sequebatur,  ut  fraga  colligeret  sibi  et  ederet. 
Paucis  autem  assumtis,  mox  tam  vehementibus  doloribus  corripitur,  ut  atrocissime  clamet.  Perterrita  mater  e.xaminat  par- 
tem, tantorum  dolorum  causam,  et  linguam  infantis  notabile  incrementum  acquisivisse  animadvertit.  Haec  deinde  sensim  au- 
cta est.  Tempore,  quo  illam  puellam  utrique  Perqy  viderunt,  erat  octodecim  annos  nata.  Lingua  ad  margines  et  ad 
mediam  partem  dura  erat;  oris  cavum  tam  replebat,  ut  neque  illius  latera,  neque  fundus  conspici  possent.  Puella  tamen 
rite  legere,  satis  distincte  loqui  et  cantare  valebat.  Alimenta  ope  digitorum  intrudere  debebat,  quae  juxta  oris  latera  in- 
troducebat. Lingua  videbatur  maxillae  inferiori  inserta,  et  elevata  examinandi  causa  dolebat  et  per  plures  dies  dolere  per- 
gebat. Utrique  Perqy  puellae  operationem  proposuerunt;  at  huic  sese  submittere  noluit.“ 

„Philibertus  Hoenhumer  Offenburgensis,  sedecim  annos  natus,  jam  a nativitate  linguam  enormem  et  extra  os 
propendentem  habuerat,  cujus  incrementum  ante  annum  aetatis  octavum  vix  apparuerat  . . . Lingua  violacei  coloris  erat, 
semper  squama  sordida  obtecta,  tres  pollices  infra  mentum  descendens,  in  extrema  parte  rondala,  dentes  maxillae  inferioris 


(1)  J.  van  der  Ilaar.  Auserlesene  med.  et  chir.  Sammlungen.  Lcipzig  1802.  T.  II.  Allgcm.  Vadcrl.  Letteroef  4de.  Deel 
2de.  Sluk  p.  564.  Mengehverk  6 de.  Deel  2de.  Stuk  p.  141.  Mengelwerk.  Anist.  1782  en  1784.  J.  van  der  Haar  Uitgez.  Genees 
en  Heelk.  Mengelsch.  I.  Deel  p.  274.  Amst.  1797.  — (2)  Dictionnaire  des  Sciences  medicales  Tora.  27.  p.  246.  etc.  (art.  Langue, 
Pathologie  Chirurgicale)  Paris  1818. 

depresserat,  ad  basin  crassitiem  2%,“  monstrabat,  totumque  cavum  inter  buccas  opplebal.  Per  nares  respirare  cogebat, 
nec  alimenta  solidiora  ulla,  sed  tantummodo  juscula  carnea  aliaque  hujus  generis,  assumere  valebat.  Praecipue  hic  juvenis 
potui  multo  indulgebaf,  quo  abutendi  talem  contraxerat  consuetudinem,  ut  modo  illi  darentur,  quotidie  decem  cerevisiae 
ampullas  ebiberet.“ 

Ponsillon  (1)  vidit  in  pago  Pessinetto  mulierem  viginti  et  novem  annos  natam,  quae  omnibus  sine  vitiis  nata 
fuerat  j at  mala  frenuli  linguae  operatione  monstrum  verum.  Cujus  mulieris  corpus  circiter  4',  caput  majus  solito,  facies 
laevis  sursum  jactato  naso,  rictus  oris  enormis  latitudinis,  ex  quo  lingua  V crassa  propendebat,  quae  nigra  et  parvis 
pustulis  obtecta  erat.  Collo  strumae  plures  aderant.  Haec  mulier  distincte  loqui,  cantare,  panem  siccissimum  manducare 
et  sine  molestiis  bibere  valebat.  Linguam  retrahere  etiam  poterat. 

De  Siebold(2);  „Puella  decem  annos  nata,  debilis  constitutionis,  nascebatur  cum  lingua  insolitae  crassitiei.  Illa* 
referebat  matrem  gravidam  ex  adspecta  linguae  porrectae  in  vacca  mactata  terrore  valde  percussam  fuisse.  Mense  Martio 
anni  1791,  quo  illa  in  nosocomium  Wurceburgense  recipiebatur,  lingua  distabat  a margine  dentium  4^4“,  lala  erat  3," 

8"'  crassa.  Facies  linguae  superior  et  inferior,  quae  per  dentes  premebantur  et  continuo  aeri  exponebantur,  profundis 

longisque  sulcis  et  rugis  instructa.  Papillae  crassiores  et  magis  elatae  erant  quam  naturales.  Dentes  incisores  maxillae 
inferioris  in  formam  ligonis  erant  incurvati  et  plani,  ita  ut  puella,  dentium  illorum  ratione  habita,  neutiquam  articulata 

verba  edere  posset.“  Infelici  cum  eventu,  ligaturae  ope,  puellam  a lingua  enormi  liberare  conatus  est  de  Siebold,  mors 

enim  operationem  insecuta  est.  Sceletus  istius  miserae  et  pars  enormis  linguae  ab  operatione  superstes  in  Museo  anatomico- 
pathologico  Wurceburgensi  conservantur.  Tabula,  quam  de  Siebold  huic  descriptioni  addidit,  monstrat  linguam  ante 
ligaturam  ex  ore  propendentem  et  cranium  mortuae,  quo  dentium  insolitus  situs  et  maxillarum  maxime  mutata  forma  co- 
gnoscitur. 

Klein  (3)  tres  sequentes  casus  observavit:  „Infanti  duos  annos  nato,  cui  hoc  vitium  congenitum  erat,  lingua 
crassa  et  longa  magis  quam  1'  ex  ore  propendebat.  Pars,  quae  ante  dentes  prominebat,  valde  tumida;  quae  autem  pone 
eos  haerebat,  naturalis  erat.  Infans  os  claudere  non  poterat,  et  maxima  cura  nutriebatur,  quia  non  sugere,  seraperque 
maxima  ope  modum  deglutire  valebat.  Maxilla  inferior  extrorsum  et  deorsum  pressa  erat.  Infantis  ingenium,  quantum  in 
tenera  illa  aetate  de  eo  judicari  poterat,  non  valde  acutum  videbatur.  Operatio  debilis  constitutionis  causa  non  facta  est.“ 

,,Infans  tres  annos  natus,  priori  fere  similis,  lingua  autem  magnitudine,  crassitie  et  latitudine  prioris  linguam  su- 
perabat. Jam  ante  octodecim  menses  Klein  incisiones  fecerat,  non  sine  aliquo  emolumento.  At  parentes  ulteriores  inci- 
siones non  permittebant,  et  amputationem  facere  nolebat  Klein,  quum  infans  rhachiticae  constitutionis  esset.  Ab  hoc  tem- 
pore rursus  linguae  volumen  adauctum  est.“ 

,,Infans,  novem  annos  natus,  itidem  a nativitate  lingua  enormi  praeditus  erat.  Lingua  fere  2%''  extra  os  pro- 
pendebat, et  valde  crassa  atque  multo  amplior  erat,  quam  unquam  in  adultis.  Semper  extra  os  prominebat,  et  pars  ante 
dentes  multo  durior,  quam  pone  dentes  haerens.  Totam  quidem  linguam  retrahere  puer  poterat,  at  tunc  os  ita  opplebatur, 
ut  labia  ad  se  invicem  accedere  non  possent.  Lingua  semper  inter  dentes  propendens  loquelam  valde  indistinctam  fecit; 
manducare  puer  non  poterat,  quod  in  manducatione  linguam  semper  mordebat,  unde  semper  alimenta  tenuiora  assumere 
debebat.  Dentes  maxillae  inferioris  semper  obtecti  et  numquam  derasi,  ex  adhaerente  tartaro  crassitiem  praeternaturalem 
acquisiverant.  Quum  os  claudi  non  posset,  saliva  continuo  ex  illo  profluebat.  Ceterum  puer  sanitate  prospera  fruebatur.“ 

Gruner  (4)  reperiebat  in  sano  infante  linguam  praegrandem,  quam  in  ore  quidem  retinere,  at  non  sine  magna 
difficultate  movere,  indeque  etiam  difficulter  loqui  poterat. 


(1)  Voyages  aux  Vallees  de  Lanzo  par  le  comte  Am^de  Ponsillon  1790.  Invenitur  etiam  in  Allgemeine  Litteratur- 
Zeitung  November  1792.  Nr.  297.  — (2)  Chiron.  Eine  der  theor.  pract.  Iit.  et  histor.  Bearbeitung  der  Chirurgie  gewidmete  Zeil- 
sclirift  herausgegeben  von  Dr.  J.  B.  von  Siebold.  Niirnberg  1806.  T.  I.  St.  IU.  p.  651.  — (3)  Chiron.  1.  c.  p.  665.  — (4J  F. 
Dejean’s  Erlauterr.ngen  iiber  Gaub’s  Anfangsgriinde  der  med.  Krankheitslehre.  Aus  d.  Latein.  ubers.  v.  C.  G.  Gruner.  Ber- 
lin  1794.  T.  I.  p.  442.  no;. 

Ehrlich(l)  vidit  in  nosocomio  Viennensi  puellam,  quae  inde  a nativitate  tam  longam  et  crassam  linguam 
habuerat,  ut  ex  ore  propenderet,  et  pondere  suo  labium  inferius  deprimeret.  Quum  hanc  difformem  linguam  retraheret, 
os  penitus  illa  ita  replebatur,  ut  fere  semper  in  suffocationis  periculo  esset.  Qua  de  causa,  iit  facile  intelligendum,  loqui 
ne  verbum  quidem  hucusque  poterat.  Decem  annos  nata  in  nosocomium  Viennense  veniebat,  ubi  die  6 Novembr.  anni  1792. 
a Ldber  hoc  malo,  ut  infra  videbimus,  liberata  est. 

Lassus  (2)  de  prolapsu  linguae  agens  duo  exempla  adfert,  „Infans  septem  aut  octo  dies  natus,  cui  linguae 
apex  semper  ex  ore  prominebat,  circiter  unius  digiti  latitudine.  Infans  ceterum  bene  valebat,  difficulter  autem  mammas 
nutricis  sugebat.  Obstetrix  narrabat,  in  partu  faciem  infantis  fuisse  positam  in  parte  anteriore  faciemque  praerubram  fuisse, 
et  os  apertum  muco  repletum,  primisque  diebus  salivationem  notabilem  adfuisse,  atque  partum  diuturnum  et  laboriosum 
' fuisse.  Ex  hisce  opinabatur  Lassus,  apertum  esse,  propulsionem  linguae,  quae  mox  post  nativitatem  apparuerat,  sequelam 
fuisse  status  convulsivi,  aut  speciem  quandam  suffocationis,  illi  speciei  quodammodo  similem,  quae  in  hominibus  epilepticis 
obtinet,  in  quibus  lingua  inter  paroxysmum  longe  extra  os  protruditur.^ 

„Puer,  sex  annos  natus,  tam  crassam  et  elongatam  linguam  habebat,  ut  ad  latitudinem  trium  fere  digitorum 
ex  ore  promineret.  Quae  difformitas  plus  quam  per  tres  annos  duraverat.  Parentes,  qui  illius  vitii  causam  nesciebant,  ad- 
scribebant  illam  consuetudini  cuidam  pravae,  quam  infans  contraxerat,  dentes  incisores  et  canini  maxillae  inferioris  in  an- 
teriora protrusi  erant.  Linguae  facies  inferior  paullulum  per  frictionem  ad  dentes  ulcerata,  facies  superior  continuo  aeris 
contactu  exsiccata  erat.  Salivatio  erat  paulum  notabilis,  deglutitio  satis  commoda,  loquela  obscura  et  vox  rauca.“ 

Ficker(3)  exemplum  cujusdam  puellae  adfert,  quae  inde  a nativitate  praeternaturalem  linguam  longam  habebat, 
quae  postea  tam  augebatur,  ut  ex  ore  propenderet,  ac  solitam  latitudinem  et  crassitiem  multo  superaret.  Ceterum 

habitus  linguae  naturalis  erat,  nisi  vasa  et  glandulae  faciei  inferioris  tumidae  fuissent.  Hoc  tempore  puella  sex  annos  nata 
satis  distincte  loqui,  linguam  etiam  retrahere  poterat,  sed  tunc  totum  os  illa  replebatur  et  loquela  impediebatur. 

Arnemann  (4)  historiam  sequentem  refert:  „puella  viginti  annos  nata,  solebat  sues  rusticorum,  ut  pascerentur, 
in  sylvara  agere.  Ipsa  remanebat  in  sylva,  donec  tempus  sues  rursus  ad  pagum  reducendi  adesset.  Accidebat  aliquando, 
ut  sues  panem,  quem  puella  secum  tulit,  odore  percipientes,  in  puellam  invaderent  et  eam  tamdiu  torquerent,  quoad  panem 
invenissent  et  consumsissent.  Perterrita  puella  in  vehementes  convulsiones  et  animi  deliquium  incidebat,  in  quo  statu  per 
plures  horas  remanebat,  donec  mentis  impos  reperiretur  et  domum  duceretur.  Ibi  morbo  gravi  corripiebatur,  frequentibus 
convulsionibus  et  epilepticis  motibus  stipato,  qui  per  sex  septimanas  durabat.  Huc  accedebat  lassitudo  insignis  et  gravitatis 
sensus  in  genubus.  Saepe  exclamabat  puella:  ,,Genua  hic  mihi  aegrotant.“  Variis  remediis  hic  morbus  sanabatur;  at  tunc 
linguae  tumore  afficiebatur.  Linguae  magnitudo  fere  ad  dimidiam  partem  adaucta  erat,  non  solum  latitudine,  sed  etiam 
crassitie;  coloris  erat  coerulei  rubri,  vasis  sanguineis  valde  turgescentibus  sine  inflammatione.  Lingua  oris  cavum  tam  op- 
plebat,  ut  semper  apertum  teneri  deberet;  deglutire  non  valebat,  nisi  fluida;  loquela  denique,  paucis  exceptis  verbis,  in- 
telligi  plane  non  poterat.  Ceterum  bene  valebat,  et  omnes  functiones  in  statu  normali  versabantur.  Quomodo  hoc  tumore, 
qui  jam  per  octo  septimanas  adfuerat,  liberata  sit,  infra  videbimus. 

Clanny(5)  descripsit  casum  cujusdam  scrophulosi  quinque  annos  nati  infantis,  vermibus  laborantis,  cui  a primo 
aetatis  anno  lingua  ex  ore  pressa  erat,  ut  3''  extra  os  propenderet,  et  infantem  impediisset  loqui.  Dentes  incisores  de- 
erant, molares  corrupti  et  periculum  erat,  ne  excuterentur.  Facies  linguae  superior  rugis  et  paucis  sulcis  instructa.  Infans 
hic  ab  vermibus  remediis  internis  liberatus  est,  at  lingua  in  priore  descripto  situ  remanebat. 

Rudtorffer  (6)  hunc  memorabilem  casum  refert.  „Elisabetha  J...  parentibus  orbata,  tres  annos  nata,  mense 

(1)  Ehrlich’s  Beobachtungen  1.  c.  T.  I.  p.  66.  — (2)  Memoires  de  Tlnstilut.  nation.  de  France.  Scienc.  mathemat.  et 
phys.  Pavis  an  VI.  Tom.  I.  pag.  10.  — (3)  Beitrage  zur  Arzneiwissenschaft,  Wundarznei  und  Entbindungskunst.  Miinster  1796. 
St.  I.  Nr.  8.  — (4)  Allgemeines  Magazin  fur  die  Vbmdarzneiwissenscbaft  von  Prof.  J.  Arnemann.  Golt.  1802.  T.  III.  St.  2.  pag. 
220.  — (5)  Tbe  Edingburgb  medical  and  surgical  Journal:  Exbibiting  acoucise  View  of  tbe  latest  and  most  important  Discoveries 
in  med.  Surg.  and  Pbarm.  1805.  Vol.  I.  p.  317.  — (6)  F.  II.  Rudtorffer.  Abbandl.  iiber  die  einfacbste  und  sicberste  Operations- 
metbode  eingesperrter  Leisten-  und  Scbenkelbriiche  nebst  Anhang.  Wien  1808.  T.  L pag.  179. 

Majo  anni  1804,  praeternaturali  tolum  oris  cavum  oppIeiUe  et  ex  illo  propendente  lingua  praedita,  in  nosocomium  recipie- 
batur. Comites  hujus  infantis  narraverunt  Rudtorffero,  illam  elongatam  istam  linguam  jam  inde  a nativitate  habuisse, 
obstetricem  hunc  prolapsum  sex  hebdomadibus  post  partum  animadvertisse,  quo  tempore  infantem  slatim  a mammis  remo- 
verit et  alio  modo  nutrierit.  Ab  hoc  tempore  sensim  quidem  lingua  adaucta  erat,  sed  post  annum  secundum  praeterlapsum 
lingua  ita  increverat,  ut  magnitudine  1 digiti  ex  ore  penderet,  rictum  fere  totum  oris  expleret,  et  maxima  opera  in  oris 
cavitatem  retrahi  non  posset.  Porlio  prolapsa  crassior  et  durior,  quam  lingua  ipsa  erat;  continuo  aeri  ambienti  exposita, 
inde  exsiccata  erat,  et  gravitate  sua  magnam  hujus  organi  partem  ex  oris  cavitate  protraxit.  Quum  puella  partim  conge- 
nito, partim  sensim  sensimque  increscente  malo,  in  omnibus  hujus  organi  functionibus  impedita,  et  illa  pone  dentes  linguae 
pars,  quamquam  insolita  magnitudine,  mollis  et  naturalis  esset  tactu;  quum  porro  certo  prognoscendum  esset,  propendentem 
inter  acutos  dentes  linguae  partem  continuo  pressam  et  irritatam  non  modo  augeri,  sed  et  postea  hac  de  causa  inflamma- 
tionem et  suppurationem,  et  in  tali  infante  insano  usum  idoneorum  remediorum  cogitari  non  posse;  linguae  partis  propen- 
dentis abscissio  indicata  erat,  quam  operationem  Rudtorffer,  ut  infra  videbimus,  perfecit.  Portio  abscissa  linguae  in  Mu- 
seo pathologico  Academiae  Josephinae  Viennensis  observata  est. 

Bardet  (1)  hunc  memorat  casum:  „Ancilla  viginti  annos  nata,  sub  finem  mensis  Martii  anno  1810  febri  quadam 
continua  correpta,  quae  per  aliquot  hebdomadas  durabat,  quum  ab  hoc  morbo  liberata  esset,  tum  linguae  tumore  afficieba- 
tur, et  illa  post  nonnullos  dies  ita  increvit,  ut  extra  os  juxta  mentum  ad  longitudinem  2"  propenderet.  Variis  sine  emo- 
lumento a chirurgo  per  decem  aut  duodecim  dies  remediis  adhibitis,  videbat  Bardet  linguam,  ut  supra  dictum,  duos  polli- 
ces longam  extra  oris  cavum  pendentem,  duos  digitos  transversos  crassam;  et  formabat  eadem  jam  difformem  massam 
parvis  ulcerationibus,  quae  crusta  nigra  circumdatae,  obtectam  et  duas  vel  tres  protuberantias  ulceratas;  saliva  continuo  ex 
ore  profluebat,  fauces  erant  siccae.  Aegra  bibere  maxima  cum  difficultate  poterat.  Loquela  valde  indistincta  erat  et  vox 
rauca.“ 

Onuphrius  Niechwiedowicz  (2)  de  hoc  vitio  agens,  refert;  „Aegra  Taciana  Dziemiatka  in  terris  co- 
mitis a Ch repto vvicz  nata,  tunc  decimum  agebat  aetatis  annum.  Parentibus  sanis  nata  secundo  aetatis  suae  anno,  quo 
tempore  bini  solum  dentes  in  ulraque  maxilla  cernebantur,  sub  lapsu  linguam  momordit,  subsequente  inde  copiosi  cruoris 
profluvio.  Increvit  ab  eo  tempore  sensim  sensimque  linguae  volumen  ita,  ut  post  unum  alterumve  annum  eam  jam  amplius 
retinere  non  potuerit.  Extrorsum  tamen  pendens  lingua  tunc  adhuc  in  oris  cavitatem  retrahi  poterat.  Serius  et  hac  po- 
testate destituebatur,  tantopere  enim  increvit  viscus,  de  quo  sermo  est,  ut  ultra  mentum  3"  penderet.  Substantia  ejus  erat 
normalis,  solum  pars  linguae  extra  labiorum  limites  locata,  praeterque  modum  sicca,  glandulas  tumidas  exhibuit.  Praeterea 
ad  linguae  apicem  papillae  prominentes  et  fasciculus  vasorum  sanguiferorum  cernebantur.  Dentes  magna  ex  parte  detriti 
conferruminalique,  corpus  osseum  continuum  constituere  videbantur.  Narravit  porro  aegra,  universam  linguam  jam  pluries 
desquamationcm  obtulisse,  atque  in  ea  jam  insecta  eorumque  larvas  domicilium  fixisse.  Salivae  profluvium  nullum.  Gustus 
in  ea  linguae  parte,  quae  sicca  est,  nullus,  saltem  aegra  ibi  saccharum  a sale  distinguere  nequibat.  Potuit  vero  utique, 
humectata  prius  lingua,  vel  solutis  illis  rebus  in  aqua  vel  in  saliva.  Declinata  manus  ope  in  latus  alterutrum  lingua  nutri- 
menta, tam  esculenta  quam  potulenta,  per  spatium  inter  ipsam  linguam  et  angulum  oris  oppositi  lateris  factum  ingerebat. 
Masticatio  adparebat  laboriosa  et  lenta,  deglutitio  autem  facilis  et  expedita.  Vox  naturalis  et  loquela,  excepta  quadam  dif- 
ficultate in  pronunciandis  litteris,  C,  Q,  W,  Z,  distincta. “ 

Af  Bjerken(3)  narrat  puellam,  duodecim  annos  natam,  tam  grandem  linguam  habuisse,  ut  ejus  apex  juxta 


(1)  Bullctin  des  Sciences  medicales  de  la  Societe  d’Evreux  1811.  p.  1G9.  — (2)  Onuphr.  Niechwiedowicz.  Diss. 
de  rariore  linguae  vitio  organico.  Vihiae  1811.  Invenitur  quoque  in  Mcd.  Chir.  Zcitung  von  Hartcnkeil  1814.  Bd.  I.  p.  381. 
nec  non  in  act.  Institut.  Clinic.  Caesar.  Univcrsitat.  Vilnens.  auctore  Jos.  Frank  anu.  II.  append.  Diss.  med.  Viln.  1811.  • — (3) 
Svenska  Lakare- Sallskapets  Handlingar  Forsta  Bandet  Tredje  Haftet.  1812.  1813.  Eundem  casum  refert  med.  chir.  Zeitung  von 
Hartenkeil  1812.  T.  III.  pag.  10.  et  Journal  der  pract.  Heilkunde  von  C.  W.  Hufeland  und  K.  Hiraly  T.  IV.  St.  I et  II. 
Berlin  1811. 

mentum  penderet.  Tempore  operationis,  quam  Af  Bjerken  successu  cum  felici  ligatura  fecit,  linguae  longitudo  a labio 
superiore  usque  ad  apicem  5",  circuitus  autem,  ubi  crassities  linguae  maxima  erat,  9".  Pondere  linguae  labium  inferius 
plane  circumflexum  sive  sic  dictum  Leopoldinum  0'^)  productum  erat  et  dentes  anteriores  situm  horizontalem  acquisive- 
rant.  Deglutitio  erat  difficilis,  loquela  obscura,  trachea  valde  antrorsum  protracta.  Hoc  vitium  ab  anno  aetatis  secundo 
inceperat  et  jam  semel  repositione  curata  erat.  , 

Mirault  (1)  refert  hocce  exemplum:  „Viro  cuidam  triginta  quatuor  annos  nato,  apud  quem  jam  ab  tenera  aetate 
vestigia  prolapsus  fuerant,  anno  1813  lingua  ita  elongata  erat,  ut  pars  ante  os  pendens  7"  longa  et  4"  crassa,  nec 
minus  lata  esset.  Dentes  maxillae  inferioris  plane  anteriora  versus  inflexi  et  labium  inferius  notabilem  magnitudinem  ac- 
quisierat.“ 

Fine  (2)  observavit  praeternaturalem  linguae  magnitudinem  cujusdam  puellae;  lingua  4 digitos  transversos  ex  ore 
propendebat,  1"  sub  mentum,  circuitus  prope  fremulum  6 '/i".  Pars  pone  dentes  minus  notabilis  videbatur.  Color  linguae 
pullus  erat,  eaque  magna  ex  parte  aliquid  scirrhosa  esse  videbatur.  Maxilla  inferior  depressa  erat,  dentes  versus  anteriora 
protrusi,  saliva  continuo  effluebat.  Puella  magna  cum  difficultate  loqui  et  manducare  valebat.  Ilie  morbus  ab  anno  aetatis 
secundo  initium  primum  cepisse  dicitur.  Pars  ligatura  remota  5 unc.  pondere  erat. 

Meppen  (3)  sequentem  casum  descripsit:  „Antje  Jacobs  anno  1802  nata.  Ipso  post  nativitatem  tempore  nulla 
detegebantur  vitia,  et  ad  decimam  quartam  hebdomadem  usque  perfecta  sanitate  videbatur  frui  infans.  Tunc  tumor  parvus 
sub  lingua,  qui  difficultatem  in  sugendo  praebebat,  animadvertebatur,  pro  ranula  habitus.  Initio  remedia  adhibita,  postea 
autem  nulla  in  meliorem  partem  mutatione  facta,  usus  eorum  neglectus  est.  Decurrente  primo  aetatis  anno,  tumor  sub 
lingua  in  eodem  statu  manebat.  At,  anno  aetatis  altero  ineunte,  majus  tumoris  augmentum  videbatur  instare,  quod  tunc 
temporis  tantos  facere  incipiebat  progressus,  ut  necessario  crustate,  quibus  quovis  mane  os  infantis  obsessum  erat,  aqua 
tepida  ablui  deberent;  accedente  simul  foetore  Intolerabili,  quem  comitabatur  materiae  grumosae,  magnam  similitudinem 
habentis  cum  lacteo  piscium  intestino,  excretio.  Linguae  magnitudo  adaugebatur,  quamquam  tumor  sub  ea  paulatim  discessit. 
Increvit  autem  lingua  ita,  ut  anno  1815  longitudine  extra  os  propenderet;  latitudo  inde  ab  uno  margine  supra  super- 

ficiem linguae  ad  latus  oppositum  3%",  et  totus  ambitus  crassitiei  linguae  S%"  est.  Labium  inferius  per  linguae  gravita- 
tem plane  circumflexum  erat.  Dentes  cernebantur  nigri,  teretes,  horizontales;  anteriores  fere  plane  erant  deleti  et  alveoli 
clausi.  Color  linguae  prolapsae  valde  ruber  erat,  et  tenui  mucosa  materia  obtectus;  passim  in  ea  observare  licet  sulcos 
valde  conspicuos,  et  in  latere  sinistro  etiam  reliquiae  inveniebantur  cicatricis,  ex  qua  antea  haemorrhagia  insignis  et  eva- 
cuatio materiae  purulentae  obtinuit,  quae  evacuatio,  ex  matris  puellae  narratione,  sequela  fuerat  continuae  humectationis 
linguae  lacte  tepido,  quippe  illa  sponte  cessavit,  simul  ac  intermissa  fuit  haec  humectatio.  Hoc  fortasse  inde  explicandum 
esse  addit  auctor,  quod  tenera  linguae  superficies,  quae  jam  satis  patiebatur  ex  continuo  et  tunc  temporis  insolito  aeris 
atmosphaerici  circumdantis  accessu  libero,  ne  hanc  quidem  ceteroquin  innocuam  humectationem  sine  damno  pali  potuerit. 
In  parte  linguae  propullante  plane  gustus  deficit.  Granum  salis  appositum  dolorificam  sensationem  producit;  at,  si  super- 
ficiei linguae,  quae  intra  oris  cavum  continetur,  neque  tam  alte  rubet,  aliquod  stimulans  imponitur,  sapor  perfectus  est. 
Continua  locum  habet  evacuatio  salivae,  (quantitas,  quam  Meppen  videbat,  erat  spatio  4 horarum,  trium  fere  unciarum), 
quae  juxta  laterales  linguae  paries  defluens,  in  guttas  colligitur  ad  apicem  linguae. (*) 


(*)  Constat  Leopoldum  I.  imperatorem  labio  inferiore  permagno  instructum  fuisse.  Monnoyes  en  or  et  argent,  qui 
composent  une  des  differentes  parties  du  cabinet  de  S.  M.  Tempereur  de  Vienne.  1756.  Vol.  II.  — (1)  Meiiioir.  de  la  soc.  de  Med. 
de  Montpellier  An.  1816.  Part.  IV.  p.  517.  Hunc  casum,  ut  eum  Boyer,  Traite  des  inaladies  chir.  et  des  operations,  qui  leur 
conviennent.  Vol.  VI.  p.  386.  communicavit,  retulimus,  quum  illud  opus  inspiciendi  occasionem  non  habuerimus.  — (2)  Med.  Chir. 
Zeit.  V.  Hartenkeil.  1815.  T.  I.  p.  216.  Item  exstat  in  Journal  general  de  Med.,  de  Chir.  et  de  Pharm.;  ou  Recueil  periodique 
de  la  soc.  de  Med.  de  Paris  redige  par  J.  Scdillot.  Tom.  49.  1814.  — (3)  Vaderl.  Letterocf.  anni  1815.  mens.  Maji  num.  VT.  in 
miscel.  Unger  in  recensione  diss.  de  Macroglossa  auctore  van  Doeveren  refert.  Cf.  Rust  kritisches  Repert.  fiir  die  gesammte 
Heilkunde  T.  14.  p.  334.  Berlin  1826.  et  v.  Doeveren. 

In  genere  loquela  est  valtie  clara,  solum  in  proniincianda  littera  X difficultatem  quandam  liabet.  Bene  assumere 
poterat  alimenta,  et  solida  et  fluida;  in  potu  autem  sumendo,  quando  vasculum  linguae  imponebat,  multum  liquoris  ebibendi 
juxta  linguae  latera  defluebat.  Corporis  conditio  satis  bona,  tamen  macilenta  erat  et  color  pallidus,  id  vero  minus  internae 
aegritudini,  quam  magnae  salivae  jacturae  tribuendum  auctori  Meppen  videbatur.  Anno  1817  Du  Puis  hanc  puellam 
in  nosocomium  academicum  Leidense  suscepit,  et,  ut  infra  videbimus,  hoc  malum  sanare  studuit.  Quuni'  van  Doeveren 
anno  1823  hanc  puellam  denuo  videret,  in  eadem  fere  conditione  sese  habebat,  eo  tamen  discrimine,  ut  dentes  anteriores, 
quos  Meppen  falso  adesse  negaverat,  ut  crusta  nigerrima  tecti,  anteriora  versus  prorsus  inclinati,  ita  ut  horizontalem 
situm  servarent,  tamen  omnes  adessent.  Loquela  satis  clara  erat,  imo  litteram  X,  cujus  pronunciationem  Meppen  etiam 
negaverat,  nunc  distincte  eloquebatur.  At  in  parte  palati  duri  anteriore  pone  dentes  incisores  tumores  videbantur.  Prae- 
terea oris  capacitas  valde  imminuta  apparebat,  at  lingua  ruberrimum  colorem  monstrabat,  et  in  superiore  parte  crustam 
exhibebat,  ex  qua  passim  se  haemorrhagias  satis  notabiles  pati  puella  narrabat.  Ceterum  directio  linguae  mutata  erat,  haec 
quidem  non  ita  juxta  mentum  dependebat,  sed  potius  versus  anteriora  prominebat,  et  in  cavo,  quod  dentes,  quum  situm 
horizontalem  haberent,  formabant,  jacebat,  unde  praecavebatur,  ne  in  manducatione  vulneraretur.  Quod  ad  sanitatem  attinet, 
hac  satis  bona  quidem  se  frui  dicebat  puella,  at  debilem  se  esse  simul  querebatur.  Habitus  etiam  macilentus  et  faciei  livor 
corporis  conditionem  illi  non  admodum  faustam  esse  satis  demonstrabant.“ 

Freteau  (1)  narrat,  puellam  juvenili  aetate,  obstructione  menstruorum  laborantem,  imprudenti  mercurii  usu  tumo- 
rem acquisivisse,  qui  jam  ultra  6 hebdomadas  durabat  (2).  Lingua  A"  extra  os  propendebat,  color  linguae  erat  ruber  fuscus, 
linguae  substantia  mollis  et  dolens  ad  tactum.  Magna  salivae  copia  ex  ore  promanabat,  unde  maxima  cum  difficultate  de- 
glutiebat,  et  ne  verbum  quidem  pronuntiare  valebat. 

Laridskroon  (3)  memorat  casum  sequentem  feminae  debilis  et  scorbuticae  constitutionis,  quae  repente  inflamma- 
tione labii  inferioris,  post  2 dies  etiam  linguam  corripiente  afficiebatur.  Lingua  2"  extra  os  pendens,  crassa,  dura  et  bullis 
obtegebatur.  Post  usum  variorum  remediorum  huic  inflammationi  finis  imponebatur;  at  prolapsus  linguae  continuo  augeba- 
tur. Post  6 menses  lingua  4"  longitudine  extra  oris  cavum  propendebat.  Erat  valde  dura  et  crassa,  rubra  et  in  latitudi- 
nem tam  expansa,  ut  os  valde  apertum  et  labia  tensa  essent.  Facies  tumida,  magna  salivae  copia  ex  ore  effluebat;  loquela 
erat  indistincta. 

Mireau(4)  historiam  hancce  refert:  „M.  Raffaut,  ex  Huisme,  monstrabat  paulo  post  nativitatem  linguam  solito 
majorem.  Lingua  ad  oris  aperturam  properabat  et  brevi  illa  egrediebatur.  Viginti  annos  natus , corripiebatur  gravi  sub 
mento  abscessu,  quem  obstructio  glandularum  sublingualium  et  submaxillarium  praecesserat.  Non  multum  abfuit,  quin  huic 
morbo  succumberet;  at  abscessu  sponte  rupto,  suppuratione  orta  sanabatur  morbus  fere  sine  artis  auxilio.  Ab  eodem  tem- 
pore observatum  est,  linguam  se  magis  magisque  elongare.  Quatuor  dentes  incisores  eorumque  alveoli  versus  anteriora 
protusi,  situm  horizontalem  servabant.^ 

Langenbeck  (5)  commemorat  in  describenda  oris  magnitudine,  quae  in  homine  septendecim  annos  nato 
secundum  longitudinem  erat,  causam  sibi  linguam  visam  esse,  quae  tanta  esset  magnitudine,  ut  semper  inter  dentes  jaceret, 
quod  mater  statim  post  partum  se  animadvertisse  affirmat.  Quae  permagna  lingua  verisimiliter  evolutionem  oris  jam  in 
foetu  impedivit,  ubi  os  lata  fissura  totam  faciem  occupat  ab  altera  ad  alteram  aurem,  uti  in  foetu  ex  septima  hebdomade 
invenimus. 


(1)  The  London  medical  Repository.  Monthly  Journal  and  Review  Vol.  VII.  T.  IV.  1818.  Annal.  de  1.  soc.  de  med.  prat. 
de  Montpellier.  Tom.  42.  p.  186.  Bulletin  de  la  facult.  de  med.  et  de  la  soc.  de  Paris  1816.  p.  264.  — (2)  Causa,  quod  tam 
longum  tempus  duraret,  minus  usui  mercurii  adscribenda  videtur,  quam  introitui  dentium  incisivorum  ulriusque  maxillae,  qui  lin- 
guam continuo  irritabant.  Cf.  infra.  — (3)  Med.  Chir.  Zeit.  v.  Hartenkeil.  1817.  T.  IIL  p.  392.  et  'Innoxqairiq  magazyn, 
toegewyd  aan  den  geheelcn  omvang  van  de  geneeskunde  beschouwd  ais  wetenschap  en  kunst  door  C.  A.  L.  Sander  en  G.  H. 
Wachter  2de.  Deel  3de.  Stuk  p.  293.  Rotterdam  1813.  en  1816.  — (4)  Dictionnaire  des  scienc.  med.  Tom.  27.  p.  248.  Paris 
1818.  (art.  Langue,  Palhol.  cliirurg.)  — (5)  Neue  Biblioth.  f.  Chir.  u.  Ophth.  T.  IV.  p.  503.  1823. 

Newmann(l)  vidit  puerum  quendam,  quinque  annos  natum,  cui  linsfua  elong-ata  erat.  A dentium  margine 
usque  ad  apicem  longa  erat,  circuitus,  ubi  linguae  crassities  maxima,  7%"  erat,  et  ubi  illam  dentes  circumdabant, 

6 Vi"-  Papillae  erant  latae,  laeves,  raucae  colorisque  fusci. 

Dentes  incisores  et  anteriores  molares  et  dens  caninus  sinistri  lateris  erant  crassi  et  plani.  Status  eorum  tam 
commutatus  erat,  ut  coronae  anteriora  versus  et  in  situm  horizontalem  directae  essent,  unde  labii  inferioris  forma  pondere 
et  magnitudine  linguae  mutata  erat;  etiam,  quum  puer  os  claudere  nequiret,  mobilitas  artuum  maxillarum  fere  plane  deleta. 
Ab  linguae  apice  continuo  saliva  defluebat,  ita  ut  vestes  semper  madidae  essent.  Saliva  paullulum  odoris  habebat,  tamen 
morbus  glandularum  salivalium  observatus  non  est.  Puer  neque  loqui  neque  manducare  valebat,  et  maximam  partem  lacte 
nutriebatur.  Sanitate  optima  fruebatur,  excepta  tussi  convulsiva,  qua  ultimo  tempore  affectus  erat.  Obstetrix  parentesque 
narrabant,  linguam  inde  a nativitate  ex  ore  propendisse,  sed  tunc  facile  in  oris  cavitate  reponi  potuisse.  Causam  hujus 
vitii  esse  putabant,  quod  mater  gravida  vaccam  mugientem  vidisset  et  magno  terrore  percussa  esset.  Lingua  ita  creverat, 
ut,  quod  attinet  ad  ceteras  corporis  pai'tes,  triplicem  haberet  mensuram.  Puero  octodecim  menses  nato  a chirurgo  duae 
incisiones  in  linguam  factae  sunt,  ut  lingua  in  formam  naturalem  rediret,  at  haemorrhagia,  dolor  et  intumescentia  linguae 
sequebantur.  Puer,  quum  amputatione  linguae  superflua  pars  ablata  esset,  sanatus  est.  Pars  abscissa  habebat  2%“  longi- 
tudinem, maximam  circumferentiam  7V>",  crassitiem  IVi",  et  latitudinem  2 Vi",  trium  unciarum  pondus. 

Unger(2)  in  recensione  dissertationis  de  Macroglossa  auctore  van  Doeveren  ait,  quem  casum  Meppen  (vide 
supra)  narraverit,  eundem  fere  se  observasse  et  omnibus  ex  partibus  reperisse.  Dicit  enim,  sanationem  amputatione  sine 
difficultate  factam  esse.  Quamquam  summam  adhibebam  operam,  tamen  experiri  non  potui,  quo  loco  Unger  hunc  casum 
descripserit.  Id  saltem  afferre  possum,  hoc  in  casu  macroglossam  ex  scarlatina  non  critica  secutam  esse. 

Harris  (3)  haec  narrat:  „Margaretha  Lawson,  viginti  et  quatuor  annos  nata,  die  primo  mensis  Junii  in 
nosocomium  Pensylvaniae  recipiebatur,  ut  linguae  ex  ore  pendentis  tumore,  qui  jam  plures  annos  duraverat,  liberaretur. 
Mater  narrabat  puellam  usque  ad  quartum  annum  valetudine  bona  gavisam  esse.  Quo  tempore  aliquando  noctu  satis  vehe- 
menti dolore  linguae  repente  ex  somno  expergefactam  esse  et  postero  die  se  animadvertisse,  linguam  tumidam  esse  et 
paullulum  intra  dentes  propendere,  simul  cutem  praeter  modum  calidam  fuisse,  et  puellam  sitim  vehementem  sensisse.  Se- 
quenti die  volumen  linguae  magis  auctum  erat,  et  fere  3"  ex  ore  propendebat.  Linguae  volumen  tunc  sensim  sensimque 
crescebat,  et  in  prima  hebdomade  vehementes  dolores  et  difficultates  deglutiendi  faciebat,  quae  difficultas  mox  cedebat;  at 
linguae  difformitas  restitit.  Primis  temporibus  vix  loqui  poterat,  sed  gradatim  distincta  articulata  verba,  scilicet  voce  rauca 
et  ingrata  pronunciabat.  Quum  in  nosocomium  recepta  esset,  longitudo  prolapsae  linguae  a dentium  superiorum  margine 
usque  ad  apicem  hujus  organi  4",  et  circuitus  a dente  canino  unius  lateris  usque  ad  alterum  alterius  lateris  circum  linguae 
marginem  7V1",  circumferentia  crassities  i%"  erat.  Structura  partis  propendentis  mutata  videbatur,  erat  valde 

spissa,  fusca,  semperque  mucosis  secretis  obtecta.  Pars  pone  dentes  videbatur  naturalis.  Gravitate  linguae  os  hyoideum 
supra  et  anteriora  versus  protrusum  erat;  dentes  incisivi  et  canini  situm  horizontalem  obtinebant,  et  latere  sinistro  tartaro 
tecti  magnitudine  nucis  avellanae  erant.  Pondere  hujus  tumoris  in  facie  inferiore  linguae  ulcus,  quod  valde  dolebat,  ex- 
ortum erat.  Forma  ossis  maxillae  inferioris  mutata  erat,  tota  anterior  pars  a basi  apophysis  coronoideae  ponderi  tumoris 
cesserat,  et  ita  demersa  erat,  ut  modo  dentes  molares  reperirentur.  Labium  inferius  tam  circumflexum  erat,  ut  margo 
ejusdem  usque  ad  mentum  dependeret.  Postremo  saliva,  si  aegra  manducabat,  continuo  ex  ore  profluebat,  unde  aspectus 
hifelicis  puellae  adhuc  horribilior  evadebat.“ 

Delpech  (4)  memoriae  hoc  prodidit:  ,,Femina  juvenili  aetate  quinque  annos  prolapsu  linguae  laboraverat,  qui  sen- 
sim ita  adauctus  erat,  ut  apex  linguae  infra  mentum  dependeret.  Circuitus  linguae  saltem  decuplo  adauctus  erat,  ut  solito 
apparet,  et  lingua  totum  oris  cavum  replebat.  Planum  superius  usque  ad  inferiores  alveolos  obliquani  ostendebat  planitiem. 


(1)  American  Medical  recorder.  Jnli.  1824.  Gerson  et  Julius  Magazin  f.  ausliind.  Heilk.  T.  8.  p-  509.  llamb.  1824. — 
(2)  Cf.  Rust.  1.  e.  pag.  330  ctc.  — (3)  The  American  Journal  of  the  med.  scicnces.  Novembre  1830  invenitur  etiam  in  Fro- 
riep’s  Notizen  aus  dem  Gebiete  der  Natur  und  Heilkunde.  T.  XXX.  Nr.  664.  pag.  91.  — (4)  Revue  medicale  Novembre  1831. 

et  ab  hoc  loco  jam  plane  perpendiculare  erat.  Anterior  arcus  veli  palatini  et  tonsillae  erat  anteriora  versus  protrusus. 
Isthmus  ab  anteriore  parte  ad  posteriora  dilatatus  erat,  et  dentes  maxillae  inferioris,  quibus  lingua  imposita  erat,  inter  se 
distabant.  Labium  inferius  semper  circumflexum  erat,  crassius  quam  in  normali  statu,  et  quasi  pondere  imposito  infiltratum 
apparebat.  Os,  numquam  clausum  et  a lingua  propendente  semper  occupatum,  prolongatione  labiorum  permagnum  asse- 
cutum erat  spatium.  Saliva  continuo  promanabat,  inprimis  si  aegrota  edebat  5 magna  difficultas  erat  edetfdi,  linguae  volu- 
men dentes  omnes  obtegebat  et  totum  oris  cavum  opplebat,  unde  maxillae  ad  se  invicem  appropinquare  non  potuerunt. 
Manducare  nequibat  aegra  et  nutriebatur  fluidis,  et  indistincte  loquebatur.  Primo  per  firmam,  angustam,  in  forma  dolabrae 
ascendentis  fasciam  pars  linguae  propendens  applicabatur;  qua  compressione  cum  diligentia  continuata  valde  insignis  dimi- 
nulio  efficiebatur.  Intumescentia  et  auctum  volumen  linguae  accipiebant  pro  oedemate,  rati,  si  linguae  volumen  imminutum 
esset,  repositionem  ejus  fieri  posse.  Quum  obliquus  seu  verticalis  linguae  situs  intumeseenliam  continuare  deberet,  sperari 
poterat,  situ  ejus  horizontali  in  ore  et  appropinquatione  ad  se  invicem  maxillarum  ope  fasciarum  prohiberi,  ne  oedema 
rediret.  Compressione  adhibita  linguae  factum  est,  ut  lingua  in  oris  cavum  facile  reduceret..  Appropinquatione  maxillarum 
ad  se  invicem  ope  fasciae  sub  mento  facta,  omnia  haec  remedia  aegram  hoc  malo  non  liberarunt.  Nam  lingua  priorem 
magnitudinem  simul  cum  vehementi  inflammatione,  quae  per  sex  hebdomadas  durabat  et  maximam  curam  postulabat,  iterum 
acquisivit.  Aegra  etiam  referebat,  mox  linguam  denuo  intumuisse.  Semper  durum  nucleum  retinebat,  qui  subito  dolere 
incepit,  et  linguae  volumen  statim  celerrime  cum  febri  exorta  augebatur.  Post  unum  mensem  tunc  tumor  linguae  de- 
crescebat, et  parvo  interjecto  spatio  iterum  iterumque  intumescebat.  Sic  res  per  novem  annos  continuos  sese  habuit,  eo 
discrimine,  ut  per  proximos  duos  praeterlapsos  annos  magnitudinem  infinitam  acquireret  lingua.  Difficile  autem  erat  hujus 
periodicae  mali  vicissitudinis  veram  invenire  causam,  atque  hoc  oedema  linguae  explicare.  Aegrota  viginti  sex  annos  nata 
erat,  menstruatio  aderat,  ceterumque  sana  apparebat.  At  nucleus  in  parte  linguae  propendente  durus  erat  insignis,  non- 
nullis temporibus  sine  dolore  prerni  poterat,  sed,  inprimis  cum  lingua  intumesceret,  magnos  dolores  parabat,  et  compres- 
sionem aegrotae  valde  dolentem  reddebat,  ita  ut  saepe  compressionis  apparatus  removendus  esset.  Multifaria  et  diversissima 
remedia,  ut  hirudines  ad  nucleum,  et  compressio,  si  nucleus  non  dolebat,  balnea,  pediluvia,  venaeseelio  ad  pedes,  glacies 
in  lingua,  inedia,  purg.  drast.  etc.  adhibebantur,  sed  sine  eventu.  Tandem  lingua  solum  comprimebatur  excepto  nucleo, 
unde  lingua  in  os  reducebatur,  sed  appropinquatio  maxillarum  ad  se  invicem  nullo  modo  fieri  poterat.  Jam  intelligebatur, 
non  in  ipsa  lingua  positam  esse  causam  prolongationis,  sed  in  tam  laevi  dentium  maxillae  inferioris  molarium  positione,  ut 
externa  eorum  tubera  medios  dentes  molares  tangerent,  qua  positione  externa  tubera  quasi  cunei  vim  exserebant,  qui  ma- 
xillam distinebant.  Quod  etiam  statim  apparuisset,  nisi  immodice  tumida  lingua  plane  oris  cavitatem  explevisset.^’ 

Wells  (1)  observavit  puellam  sex  annorum,  ceterum  bonae  constitutionis,  quae  utebatur  lingua  inde  a margine 
dentium  incisorum  superiorum  usque  ad  apicem  2%“  longa,  cujus  circuitus  ante  labia  6",  et  latitudo  inde  ab  uno  angulo 

oris  supra  superficiem  linguae  ad  angulum  oppositum  erat  major  quam  2".  Structura  linguae  solito  durior,  mobilitas  ex- 

pedita, facies  superior  mollis,  inferior  autem  ulceribus  et  maxima  ex  parte  cicatricibus  obtecta  erat.  Color  magis  erat 
fuscus  quam  solito.  Pars  linguae  pone  dentes  erat  sana;  labium  inferius  circumflexum.  Maxillae  superioris  anterior  pars 
paullulum  sursum  curvata;  maxilla  inferior  valde  deorsum,  ita  ut,  quum  dentes  posteriores  se  tangerent,  anteriores  1"  in- 
ter se  distarent.  Quum  alimenta  assumere  cuperet,  hoc  ope  digitorum  fieri  debebat,  dum  intra  dentes  posteriores  ponebat. 
Fluida  per  fistulam  in  oris  cavum  infundebantur.  Loquela  satis  distincta  erat.  Hic  morbus  jam  inceperat  a mense  octavo 
et  decimo  aetatis  glossitide,  quae  postea  inprimis  frigida  tempestate  redibat.  Inflammatione  et  ulceratione  membranae  mu- 
cosae saepe  facies  linguae  vulnerata  et  dolorosa  erat,  cui  malo  quidem  inde  ex  anni  dimidU)  circumvolutione  linteaminum, 

quae  raucum  insugebant  et  aeris  actionem  coercebant,  finis  impositus  est. 

In  Guy  nosocomio  (2)  pars  linguae,  per  ligaturam  remota,  superstes  conservatur,  cujus  pondus  unciarum  duarum 


(1)  Allgem.  Repeft.  d-  gesamnit.  med.  cliir.  Journalistik  v.  Dr.  C.  F.  Kleinert.  Jahrg.  VII.  Heft.  4.  p.  63.  Leipzig 
1833.  — (2)  Kleinert.  1.  c.  p.  64.  hunc  casum  communicavit,  sed  quo  loco  hic  accuratius  sit  descriptus,  experiri  non  potui. 

et  drachmarum  duarum  cum  dimidia  est.  Hic  linguae  prolapsus  in  viro  quodam  quinquaginta  et  tres  annos  nato,  ex  morbo 
syphilitico  laborante  videbatur,  et  cum  ptyalismo  exorto  per  sex  menses  duraverat. 

Ebermaier(l)  de  hoc  vitio  agens  „vidi,  inquit,  ceterum  sanam  et  postea  chirurgice  curatam  puellam  viginti 
annorum,  cui  lingua  ex  nativitate  pugni  magnitudine  ex  ore  propendebat,  quae  rauca  et  rimosa  erat,  deglutitione  solidorum 
alimentorum  nec  minus  manducatione  magnis  subjecta  difficultatibus.^ 

Rey  (2)  refert  casum  difformis  linguae  cujusdam  puellae,  quatuordecim  annos  natae,  nondum  menstruae,  lympha- 
tici temperamenti,  quae  anno  1834  in  nosocomium  Chamberyense  venit,  auxilium  quaerens  contra  tumorem  linguae.  Hoc 
organum  saltem  quintuplo  adauctum  erat,  consueto  collato,  ita  ut  circiter  4"  longa  et  3"  lata  ex  ore  propenderet.  Pars 
linguae  anterior  maximam  ostendebat  magnitudinem,  et  pyriformem,  ab  anteriore  ad  posteriorem  partem  applanatam  intu- 
mescentiara  praebebat,  cujus  bilobularis  basis  ultra  mentum  1^4**  prominebat.  Superficies  anterior  superior  hujus  intu- 
mescentiae  aspectum  referebat  rugosum,  et  multis  parvis  granulationibus,  quarum  nonnullae  lentiformes  erant,  obtecta  erat, 
quae  fortasse  ex  majore  papillarum  linguae  evolutione  ortae  erant.  Quum  per  aeris  contactum  et  per  parvi  sacculi  lintei, 
quo  aegrota  hunc  sane  horridum  tumorem  circumdare  solebat,  continuam  irritationem  epidermis  linguae  exfoliata  appareret, 
lingua  sine  corpusculis  mucosis  erat,  rubra  et  inflammata,  quin  etiam  nonnullis  locis  parvas  excoriationes  ostendebat.  In 
superficie  inferiore,  quae  laevis  et  ubique  membrana  mucosa  cavitatis  oris  obtecta  erat,  granulationes  deerant.  Fremulum 
linguae  intra  duos  dentes  medios  incisivos  maxillae  inferioris  impositum,  et  spatium  inter  hos  3"'  fuit.  In  utroque  frenuli 
linguae  latere  parva  ulcera  erant,  quae  cum  dentibus  maxillae  inferioris  invicem  sibi  respondebant.  Omnes  medii  maxillae 
inferioris  dentes  tumore  linguae  directionem  obliquam  acceperant.  Aegrota  ceterum  nonnulla  adhuc  verba  balbutire,  et  quid 
vellet  dicere  poterat,  deglutitio  difficultate  non  carebat.  Substantia  tumoris  omnino  mollis  et  sine  doloribus  erat,  et  puella 
querebatur  tensionem  quandam  ad  basin  linguae,  quae  permagno  tumoris  volumine  exorta  erat.  Pulsus  erat  normalis.  Qui 
linguae  tumor  jam  ante  tres  annos  (secundum  Gerson  ab  aetatis  anno  tertio)  inceperat,  et  initio  paululum  creverat  usque 
ante  tres  menses,  priusquam  Rey  aegrotam  vidit;  ex  hoc  autem  tempore  magnos  repente  fecit  progressus.  Quam  subitam 
mutationem  sequebantur,  capitis  dolores,  appetitus  sublatus,  quapropter  aegrota  e lecto  surgere  plures  dies  non  poterat. 
Idcirco  Rey  credebat,  hunc  morbum  esse  hypertrophiam  linguae,  quum  hoc  organum  nec  forma  sua,  nec  textura  esset 
mutatum,  sed  solum  volumen  adauctum,  quod  ex  investigatione  post  operationem  partis  remotae  confirmatum  est. 

Steinberg(3)  infantis  nunc  tres  annos  nati  mentionem  fecit,  cui  inde  a nativitate  lingua  fere  1"  ex  ore  pro- 
pendebat. Steinberg  videbat  infantem  in  suffocationis  periculo  esse,  nec  mammas  sumere  posse,  ceterum  bonae  valetu- 
dinis et  bene  formatum.  Praeterea,  quum  infans  paulo  accuratius  investigaretur,  observabatur  in  latere  dextro  permagna 
ranula,  quae  linguam  in  altum  premebat,  quo  modo  talis  linguae  morbosus  status  et  suffocationis  periculum  ortum  erat. 
Hac  operatione  solita  remota  causa,  respirabat  et  mammas  sugebat  infans  facile  beneque;  operatio,  cui  magna  lingua  im- 
pedimentum magnum  erat,  incisura  longitudinali  totius  ranulae,  qua  glutinosum  et  albuminosum  removebatur  fluidum,  et 
excisione  partium  lateralium  feliciter  finiebatur.  Glossitis  autem,  quae  operationem  sequebatur,  mox  denuo  et  quidem  majus 
suffocationis  periculum  et  majorem  impotentiam  sugendi  adducebat;  qui  status  iteratis  localibus  sanguinis  depletionibus,  fomen- 
tationibus partis  linguae  ex  ore  propendentis  intra  nonnullorum  dierum  spatium  remotus  est.  Infans  ex  hoc  tempore  bona 
valetudine  gaudebat.  Partem  linguae  superfluam  ex  methodo  a Lassus  proposita  (4)  abscindere,  Steinberg  non  ausus 
est,  et  quod  parentes  operationem  non  permittebant,  et  quod  haemorrhagiam  et  loquelae  detrimentum  timebat.  Aspectus 
infantis  non  gratus  quidem  est,  omnia  tamen  verba,  quin  etiam  litteras  labiales  distincte  loqui  potest. 


(1)  Blasius.  Handworterbuch  der  Chirurgle.  T.  II.  p.  617.  — (2)  Revue  med.  Mars.  1835.  Magazin  der  auslandischen 
Litteratur  der  ges.  Heilkunde  v.  Gerson  et  Julius.  Ilamburg.  1835.  — (3)  Erfahrungen  im  Felde  der  Geburtshiilfe , Frauen- 
und  Kinder-Krankheiten.  v.  Stcinbach.  E.vstat  etiam  in  Schmidt.  Jahrbucher  der  In-  und  Ausliind.  Med.  T.  6.  1835.  — 
(4)  Nobis  ignotum  est.  Lassus,  qui,  ut  infra  videbimus,  omnis  linguae  amputationis  adversarius,  omnia  hujus  generis  vitia  sine 
operatione  sanari  posse  putavit,  operationem  proposuisse.  Fortasse  mutavit  ille  sententiam,  aut  erravit  Steinberg.  Causae  au- 
tem excepta  prima,  cur  St.  operationem  non  ausus  fuerit,  vanae  nobis  apparent. 

Th,  Harris,  Philadelphiae  medicus  (1),  casum  sequentem  refert:  „B.  K.,  undeviginti  annos  natus,  inde  a nativi- 
tate praeternaturali  linguae  magnitudine  laboraverat,  quae  deinde  seniper  augebatur.  Quum  Harris  aegrotum  primo  vide- 
ret, lingua  inde  a margine  dentium  incisorum  superiorum  longitudinem  3"  habebat,  circuitum  6",  crassitiem  verticalem 
IVi".  Linguae  color  violaceus  erat,  lingua  dura  et  inelastica,  secreto  nigro  et  spisso  obtecta.  Dentes  incisivi  et  canini 

situm  horizontalem  anteriora  versus  habebant,  et  os  hyoides  et  larynx  superiora  et  anteriora  versus  attrafcta  erant.  Msl- 

xillae  inferioris  ramos  videbat  H.  breviores  quam  in  statu  normali,  angulum  maxillae  inferioris  solito  obtusiorem,  et 
dentes  molares  aliquanto  longiores,  quam  solent.  Saliva  continuo,  excepto  edendi  tempore,  ita  ex  ore  defluebat,  ut  aegro- 
tus hasce  partes  semper  linteo  obtegere  deberet.  Quum  ad  hoc  chronicum  malum  sanandum  nihil  fieri  posset,  nisi  ope- 
ratio, H.  eam,  ut  infra  videbimus,  fecit.“ 

Mussey(2)  tredecim  annorum  puerum  vidit,  qui  inde  a nativitate  lingua  solito  majore  praeditus  erat.  Nono 
mense  aetatis  lingua  ex  ore  prominere  inceperat,  et  ex  eo  tempore  continuo  ejus  volumen  adauctum  erat.  Linguae  longi- 
tudo a labii  superioris  margine  usque  ad  apicem  linguae  erat  5^4";  ab  apice  linguae  usque  ad  labium  inferius  erat  lon- 
gitudo 3";  linguae  magna  diametros  transversa  erat  2%^',  magna  diametros  verticalis  2’/4",  circumferentia  8",  ubi  lin- 
guae crassities  erat  maxima.  Anterior  maxillae  inferioris  pars  alienata  erat  et  adaucta,  ita  ut,  si  dentes  molares  maxil- 
lae inferioris  et  superioris  se  tangerent,  dentes  incisivi  fere  horizontaliter  antrorsum  praecederent,  et  IVl"  intra  essent. 
In  statu  oris  normali  lingua  eo  loco,  ubi  ex  dentibus  et  labiis  eminebat,  2"  diametrum  verticalem  habebat.  Lingua  hoc 
loco  fere  plane  cylindriaca,  et  si  dentes  posteriores  sibi  invicem  appropinquabant,  deorsum  aliquid  applanata.  Magna  ma- 
xillae inferioris  extensione  dentes  canini  et  incisivi  latissime  inter  se  distabant.  Ceterum  dentes  multo  tartaro  obducti 
erant.  In  linguae  situ  normali  intra  linguam  et  labium  superius  nullum  spatium  erat.  Puer  erat  pallido  colore,  debilis  et 

numquam  bona  valetudine  gavisus  est.  Pauca  admodum  distincta  verba  eloqui  poterat,  linguam  linteo  obtegebat;  saliva 

continuo  promanabat. 

Nevermann(3)  hoc  exemplum  refert:  „Puer  octo  annos  natus,  ceterum  bonae  valetudinis,  agilis  et  robustus, 
quem  plures  medici  propter  prolongalionem  linguae,  quae  circa  1*4"— 2"  ex  ore  propendebat,  cum  effluxu  salivae,  frustra 
hirudinum  et  fasciarum  etc.  applicatione  sanare  studuerant,  tandem  Nevermann  adiit,  qui  paucis  linguam  crassam,  car- 
nosam videbat.  Hoc  vitium  erat  congenitum  et  dentes  anteriores  maxillae  inferioris,  nucis  avellanae  crassitudine,  tartaro 
obtecti  erant,  quorum  singuli  in  alveolis  mobiles  erant.  Puer  indistincte  loquebatur,  manducabat  et  deglutiebat  propen- 
dente aliquid  lingua,  quam  si  retrahebat,  fere  ambas  buccas  explebat.“ 

Niemeyer(4)  referi  casum,  quem  ipse  observavit,  eumque  tam  accurate  descripsit,  ut  integrum  hic  memorare 
non  incongruum  duxerim:  „Chr.  R...  triginta  annos  et  Muehlbergae  matre  bonae  valetudinis  natus  est.  Narrat  ipse  pro 
certo,  linguam  in  partu  inter  limbos  alveolares  ulriusque  maxillae  positam  fuisse,  apiceque  labium  tetigisse.  Causam  quum 
perscrutaremur,  nihil  inveniri  potuit,  quod  matrem  in  graviditate  tam  vehementer  affecisset,  ut  cum  hac  monstrositate  co- 
haerere putandum  esset.  Neque  unquam  accidisse  meminit,  ut  in  aliquo  gentis  membro  aut  omnino  deformitas,  aut  nostro 
casui  consimilis  videretur.  Ceterum  infans  post  partum  validus  sanusque  erat,  et  mammis  sine  ullo  negotio  admoveri  pot- 
erat. Nutritus  a matre  per  semestre,  deinde  alio  pabulo  altus  est.  Neque  vero  nutriendo  rationem  commutarunt,  quod 
infans  propter  linguae  deformitatem  jam  mammis  accommodari  non  posset;  sed  quia  mater  corporis  laboribus  occupata, 
sibi  non  tantum  otii  sumere  potuit,  ut  se  totam  ei  daret.  Primos  infantiae  annos  bona  peregit  valetudine,  ac  tantum  abfuit, 
ut  quidquam  observaretur,  quod  ad  ejus  conditionem  valeret,  ut  securus  ad  sextum  annum  perveniret.  Lingua  quidem  una 
cum  eo  accrevit,  sed  quantum  affirmant  parentes,  lentissime.  Quum  duodecim  annos  natus  esset,  lingua  digitum  dimidium 
ex  ore  eminuit,  eundem  in  modum  latitudine  et  crassitudine  amplificata,  facili  tamen  negotio  in  os  redigi  poterat.  Jam 
vero  duodecimo  demum  anno  facium  est,  ut  puer  morbo  quodam  afficeretur.  Nimirum,  quoad  ex  narrationibus  dignoscere 


(1)  American  Journal.  Nr.  39.  1837.  Item  in  Schniidt.  1.  c.  T.  23.  1839.  — (2)  American  Journal.  Febr.  1838.  — 
(3)  V.  Graefe  et  v.  Walther  Journal  T.  24.  Hft.  4.  et  Schmidt.  T.  19.  1838.  — (4)  II.  A.  Ni  em  e y er.  de  hypertrophia  lin- 
guae congenita.  Diss.  inaiig.  Hal.  1842> 

licet,  subito  impetu  epileptico  dejectus  est.  Quum  enim  bona  gauderet  valetudine,  repentino  casu  dejectus,  pedibus  mani- 
busque humum  flagellavit,  spumam  ante  os  habuit,  pollicem  implicavit,  et  postquam  per  aliquod  tempus  jacuit,  somno  alto 
gravatus  est,  qui  per  horam  durabat.  Tum  expergefactus  sanus  surrexit,  totiusque  casus  oblitus  est.  Qui  casus,  quam- 
quam ter  quaterque  in  dies  incidebant,  tamen  non  amplius  quam  tres  dies  mansisse,  nec  postea  sine  ullo  artificio  adhibito 
rediisse  dicuntur.  Interim  lingua  nequaquam  commutabatur,  neque  eam,  quod  praeter  exspectationem  erat,  dentibus  momor- 
dit aegrotus ; illud  autem  mirandum  est,  quod  inde  ab  hoc  tempore  linguam  manifesto  crevisse,  et  ad  immensam  illam 
magnitudinem  pervenisse  parentes  referunt.  Sequentibus  annis  homo  bona  usque  erat  valetudine,  nec  linguam  intumescere 
vidit,  nisi  labore  quodam  peracto  frigoris  injuriae  se  exposuerat.  Ante  hos  tres  annos  febri  nervosa  affectus  est.  Quem 
morbum  quum  pateretur,  quamquam  multum  deliravit,  capitisque  doloribus  vexatus  est,  tamen  ex  lingua  nihil  mali  aut  in- 
commodi sensit.  Mox  reconvaluit,  contendit  autem,  inde  ab  hoc  tempore  ne  tantum  quidem  incrementi  linguam  cepisse. 
Hanc  bonam  corporis  conditionem  sibi  conservavit,  donec  eo,  quem  enarrabimus,  casu  afficeretur.  Nam  quum  servilia  eaque 
difficillima  opera  factitaret,  accidit,  ut  saccos  gravissimos  portans  sudore  per  totum  corpus  perfunderetur,  et  lingua  per- 
quam intumesceret,  ac  fere  ita,  ut  ad  duplicem  magnitudinem  accresceret.  In  superficie  magnae  bullae  nascebantur,  flava 
aqua  impletae,  quae,  quum  essent  perruptae,  ulcerationes  relinquebant.  Praeterea  febri  inflammatoria  vehementer  laborabat, 
sitique  vexatus  os  ac  linguam  ardere  sentiebat,  summa  dyspnoea  capitisque  doloribus  et  deliriis  nocturnis  augebatur.  Me- 
dicus non  aderat,  liquoresque  quum  per  fibulam  infusi  essent,  et  cataplasmata  frigida  in  linguam  injecta  essent,  tribus  diebus 
post  sanus  redditur,  lingua  autem  ad  prius  volumen  reducta  est.  Jam  res  ita  se  habet,  ut  interdum  sine  ulla  certa  causa 
lingua  sponte  intumescat,  post  paucos  autem  dies  tranquilla  positione  aegroti,  cibis  non  irritantibus,  frigidis  adhibitis  cata- 
plasmatis concidat.  Quamvis  igitur  homo  praeter  ea,  quae  diximus,  bona  gaudeat  valetudine,  magna  statura  robustoque 
corpore  sit,  neque  pectore  laboret,  neque  abdominis  organa  male  habeant,  neque  praeterea  quidquam  deformitatis  in  eo 
sit  conspicuum,  atque  adeo  organa  sexualia,  quae  in  ejusmodi  aegrotis  haud  raro  intumescere  Meckelius  contendit,  bene 
se  habeant : tamen  semper  rectam  vitae  rationem  servare,  inprimis  vero  potibus  spirituosis  abstinere,  ab  omnibusque  affecti- 
bus cavere  debet,  quod  inde  sine  mora  congestiones  ad  caput,  deinde  autem  linguae  intumesceiitiae  oriuntur. 

Sequitur  accurata  linguae  earumque,  quae  cum  ea  cohaerent,  partium  descriptio.  Nimirum  a radice  usque  ad 
apicem,  digitos  octo  tresque  quadrantes  longa  est,  sex  dimidiumque  ex  ore  pendet,  quinque  ac  dimidium  lata,  decem  autem 
circuitu  patet.  Colore  obducta  est  rubro,  profundisque  sulcis  praedita,  eo  maxime  conspicua,  quod  in  aequas  partes  divi- 
ditur. Superficies  aspera  quidem,  nec  tamen,  ut  jam  supra  dixi,  admodum  dura  est^  papillae  summa  sunt  magnitudine, 
inprimis  vallatae,  quae  ad  lentis  rationem  accedunt.  Quibus  quidem  rebus  homo  me  hercule  non  impeditur,  quominus 
linguam  acuminet  et  deplanet.  Juvat  observare,  quum  exitus  glandulae  submaxillaris  extra  os  jaceant,  quemadmodum 
quatuor  vel  quinque  guttulae  inde  emicent,  concurrant,  denique  defundantur,  ac  si  cibi  homini  adferuntur,  secretiones  salivae 
adaugeantur.  Molles  oris  partes,  inprimis  palatum,  uvula  et  tonsillae  ad  legem  formatae  sunt,  linguae  autem  pondere  ita 
protractae,  ut  non  nisi  unum  digitum  a dentibus  incisoribus  distent.  Contra  palatum  durum  mirabili  modo  linguae  crassitu- 
dine, quae  in  morbi  principiis  in  os  redigi  poterat,  immodica  ratione  excavatum  est.  Non  ita  a lege  recedit,  imo  ad 
ordinem  composita  et  maxilla  superior  dentesque  ejus  integri,  quamquam  admodum  late  inter  se  distant,  paullulumque  ex- 
trorsus  conversi  sunt.  Plurimas  autem  varietates  exhibent  forma  maxillae  inferioris  ejusqiie  dentes. 

Haec  enim  linguae  impositae  pondere  alte  depressa,  in  media  parte  fere  alveum  format,  in  quo  crassa  lingua 
posita  est.  Dentium  status  ita  commutatus  est,  ut  eorum  coronae  non  in  altum,  sed  plane  extrorsus  directae  sint.  Huc 
accedit,  quod  continua  magnaque  salivatione  tartaro  obducti,  quem  deradere  non  licet,  quod  excoriationes  in  inferiore  lin- 
guae superficie  oriantur.  Unde  fit,  ut,  cum  digiti  fere  crassitudine  dentes  aequent,  atque  cuicunque  eos  intuenti  horren- 
dum prorsus  praebeant  adspectum,  aegrotus  ex  ore  haud  ferendos  odores  emittat.  Dentium  inferiorum,  qui  ad  modum 
superiorum  latissime  distant,  duos  molares  exscindi  passus  est,  qui  quum  carie  affecti  essent,  excoriationes  in  lingua  effi- 
cerent. Caelerum  saepissime  dentium  doloribus  vexabatur.  Licet  lingua  accrescente  oreque  tantum  amplificato,  quantum 
loci  immensa  lingua  requireret,  tamen  nullae  adsunt  difficultates,  quominus  duri  crassique  cibi  facillime  super  eam  in  os 
introducantur.  Labium  superius,  praeterquam  quod  nimis  extensum  sit,  secundum  ordinem  compositum  est,  contra  inferius 

perpetuo  linguae  pondere  exfrorsus  versum  est,  ita  ut  dentes  plane  pateant,  atque  aeri  expositi  sint.  Frenulum  linguae 
non  ab  ordine  recedit.  Quod  igitur  lingua  semper  aeris  impetu  tangitur,  factum  est,  ut  pars  prolapsa  cibos  acres,  sicuti 
sales  acidaque  haud  sentiat;  quae  autem  intra  posita  est,  in  ea  gustus  minime  eXtinctus  est.  Eodem  modo  ne  verbi  qui- 
dem pronuntiatio  depravata  est.  Etenim  tam  clare  ac  distincte  homo  loquitur,  ut  si  quis  audiat,  vix  unum  verbum  non 
percipiat  atque  intelligat,  et  sic  facillime  ejus  elocutionem  imitari  possit,  si  quis  ipse  lingua  projecta  loqbendi  periculum 
faciat.  Quo  majores  ei  molestias  affert  ciborum  manducatio,  quorum  commodissimos  habet  fluidos,  quamquam  non  a carne, 
nec  duriore  pane  abhorret,  potissimum  in  parte  sinistra,  in  qua  dentes  molares  sese  tangentes  adhuc  validi  sunt.  Itaque, 
si  panem  terere  vult,  eum  sine  mora  digito  adhibito  usque  ad  sinistros  dentes  molares  dejicit;  cibis  autem  mollioribus, 
quemadmodum  homines  aetate  provectiores,  qui  dentes  amiserunt,  lingua  utitur  tamquam  labio  inferiore,  eaque  dentibusque 
superioribus  eos  ad  devorandum  aptos  reddit.  His  igitur  conditionibus,  quod  et  consuetudine  et  lento  monstrositatis  de- 
cursu adsuefactus  est,  homo  vitam  degit,  eamque  non  solitam  quidem,  tamen  non  infelicem,  neque  vero  operationem  nt 
patiatur  a se  impetrare  potest.  Quamvis  ipse  persuasum  habeat  propter  monstrositatem  sese  uxorem  in  matrimonium  du- 
cere neque  posse  neque  velle,  tamen  summam  se  coeundi  cupiditatem  habere  confitetur,  ac  tantum  abest,  ut  omnes  eum 
mulieres  horrerent,  ut  ei  contigisset  ante  hos  tres  annos  puerum  prorsus  validum  beneque  formatum  tollere,  quare,  quum 
non  bis  evenire  arbitretur,  valde  se  jactavit.“ 

Facile  forsitan  casus  similes  adhuc  plures,  non  modo  in  scriptis  antiquorum,  verum  etiam  recentiorum  auctorum, 
qui  de  hoc  morbo  egerunt,  reperiri  possunt,  nec  tamen  ad  nostram  cognitionem  pervenerunt.  Sed  ne  nimihm  temporis 
perdamus,  omissis  aliis  ad  rem  nostram  ipsam  transeamus.  Ac  primum  quidem  in  sequente  capite  synonyma  elc.  macro- 
glossae  ante  oculos  Lectoris  benevoli  ponamus. 


CAPUT  n.  SYNONYMA,  DEFINITIO,  DIVISIO,  SYMPTOMATA,  SEQUELAE,  DECURSUS  ET  EXITUS 

MACROGLOSSAE. 

Synonyma.  Si  varias  perscrutamur  hujus  vitii  denominationes,  saepe  difficillimum  esse,  imo  interdum  vix  ac 
ne  vix  quidem  perspici  posse  intelligiraus,  utrum  glossitidem,  an  alium  quendam  morbum  designare  voluerint.  Sunt  qui- 
dem exoncoma(l),  exoncosis,  glossoncus  Schwediaueri,  glossoncus  chronicus,  glossocele  seu  hernia  linguae  Gaubii, 
glossomegistos , paraglosse  exsertoria  Sauvagesii,  linguae  intumescentia  Galeni,  linguae  extrusio  Gaubii,  magnitudo 
et  inflatio  linguae  Valesci  de  Taranta,  tumores  linguae  miri  Marcelli  Donati,  linguae  exsertio  Gorteri,  lingua 
propendula,  aucta,  vituli;  linguae  enormitas,  ectopia,  extumescentia,  inflatio,  magnitudo,  procidentia,  proptoma,  propto- 
sis,  prolapsus,  macroglossa.  Rust  huic  vitio  primum  nomen  hypertrophiae  imposuit,  alii  idem  glossypertrophiam  vocant. 

Definitio.  Hunc  statum  pathologicum  appellamus  macroglossam  seu  prolapsum  linguae,  atque  intelli- 
gimus  linguae  volumen  adauctum  imprimis  apicis,  quo  illa  ita  elongatur  et  extumescit,  ut  intra  oris  cavum  contineri  ne- 
queat, et  ex  eo  extrudatur,  id  quod  nutritione  nimis  aucta,  exceptis  morbosis  degenerationibus  oritur. 

Divisio.  Hoc  vitium  aut  congenitum  aut  post  partum  vel  serius  inter  vitam  variis  de  causis,  ut  infra  videbimus, 
nascitur.  Duo  gradus  hujus  vitii  distingui  possunt,  scilicet  prolapsus  incompletus,  et  completus.  Incompletus 
est,  si  lingua  aperturam  oris  non  transgreditur,  ita  ut,  detractis  labiis  aut  ore  aperto  ea  conspici  possit.  Quem  statum 
plerumque  in  cretinis  et  infantibus  scrophulosis  atque  initio  niacroglossae  congenitae,  rarius  in  macroglossa  acquisita,  im- 
primis ex  glossitide  exorta,  quae  ferme  semper  celeriter  in  sequentem  gradum  transit,  reperimus.  Gradus  completus 


(1)  De  his  synonymis  cf.  Kraus  kritisch-etymologisches  Lexicon  etc.  3te  Auflage.  1844. 

is  est,  si  lingua  aperturam  oris  superat  et  plane  ex  ore  prolabitur,  ut  statim  conspici  queat,  quod  saepe  horridum  et 
fastidiosum  praebet  aspectum. 

Linguae  mutationes.  Naturam  linguae  considerantes,  quomodo  sit  ante  et  pone  dentes,  conditionem  portio- 
nis linguae  ore  contentae  valde  ab  illa  propulsa  dilferre  reperimus.  Videmus,  nonnumquam  eam  latitudinem  habere  lin- 
guam, ut  dentes  incisivos  caninosque  contegat  et, dentes  anteriores  molares,  interdum,  quamquam  perraro  quidem,  etiam 
latiorem  esse,  ut  omnes  maxillae  inferioris  dentes  contegat.  Fere  semper  pars  propulsa  linguae  crassior  est  et  durior 
quam  pone  dentes.  Lingua  rictum  oris  opplet,  imo  hoc  rictu  aliquando  circulatio  est  coarctala  et  impedita.  Normalis  lin- 
guae color  violaceus,  sed  etiam  praeruber,  fuscus;  lingua  sicca  vel  humida,  vel  muco  nigro  spisso  crustosam  formam  re- 
ferens semper  madida.  Lingua  flaccida,  mollis,  indurata,  ab  uno  latere  multo  mollior  aut  durior,  tumidior  et  major  quam 
pars  opposita  alterius  lateris.  Lingua  ep.\helio  orbata,  desquamata,  ipsis  aliquando  insectis  domicilium  praebens,  ubi  extra 
dentes  pendet,  et  per  aeris  contactum  plane  labiis  similis  est.  Ostendit  autem  lingua  modo  laevem,  modo  asperam,  modo 
inaequalem,  tuberculosam  superficiem,  nonnumquam  etiam  papillis  tecta  est,  quae  etiam  in  palato  oriuntur.  Hae  papillae, 
uti  adnotavit  Boyer,  fortasse  adauctae  papillae  linguae  sunt,  inter  quas  interdum  rimae  profundae  animadvertuntur.  Lin- 
gua sulcis  et  pluribus  rugis  praedita  est,  haud  raro  sulcus  longus  et  profundus  linguam  in  partes  aequales  dividit.  Fri- 
ctionibus sempiternis  dentium  necessariis  aerisque  actione  lingua  excoriatur,  atque  saepe  inflammationes  erythematosae 
existunt,  excoriationes,  ulcera,  cicatrices,  etc.  Papillae  praesentes,  ut  naturales  plerumque  interceptae,  crassiores,  elevatae, 
latae,  laeves,  aspprae,  materia  varia  obductae,  nonnumquam  summa  sunt  magnitudine,  imprimis  vallatae,  quae  ad  lentis 
rationem  accedunt;  sed  papillae  etiam  in  nonnullis  locis  desunt,  maxime  ubi  lingua  per  aeris  actionem  penitus  labiis  similis 
facta  est.  Linguae  vasa  tumida  et  turgescentia  sunt,  propter  falsam  depravatamque  proportionem,  quae  est  inter  prolapsum 
linguae  cavumque  oris.  Glandulae  tumidae,  quin  et  aliquando  ad  linguae  faciem  inferiorem  suppuratae.  Frenulum  linguae 
non  ab  ordine  recedit,  tumefactum  autem  interdum  corpus  format,  quod  totum  oris  cavum  replet  et  cujus  pars  etiam  juxta 
dentes  pendet,  in  utroque  frenuli  latere  etiam  nonnumquam  ulcera  observata  sunt,  quae  cum  dentibus  maxillae  inferioris 
invicem  sibi  respondebant.  Quod  ad  mobilitatem  linguae  attinet,  magis  minusve  impedita  est;  plurimi  hoc  vitio  laborantes 
linguam  adauctam  secundum  voluntatem  in  os  retrahere  possunt,  quod  quidem  molestum  iis  est,  quando  tumor  totum  oris 
cavum  explet.  Dolores  in  lingua  sunt  rari  in  macroglossa  congenita,  nisi  accedat  inflammatio,  ulcera  etc. 

De  partium,  quae  cum  lingua  connexae  sunt,  dislocatione  et  mutatione.  Apex  linguae  primum 
intra  dentes  prominet,  deinde  autem  prolapsu  ad  summum  gradum  evecto,  nonnumquam  radix  linguae  inter  eos  posita  est. 
Musculi  hyoglossi,  styloglossi  aliique,  qui  retrahendae  linguae  inserviunt,  et  fibrae  musculares  linguae  ipsius,  quum  pro- 
pendenti linguae  et  ejus  gravitati  resistere  nequeunt,  magis  magisque  elongantur  et  extenduntur,  et  proprio  linguae  pon- 
dere maxillaeque  inferioris  declivitate,  anterior  arcus  veli  palatini,  uvula,  tonsillae,  linguae  radix  et  cum  ea  ipsa  epi- 
glottis, larynx,  os  hyoides,  anterior  pars  pharyngis  et  oesophagi  (quapropter  etiam  isthmus  faucium  a fronte  ad  tergum 
dilatatus  est)  etc.  interdum  ad  interiorem  marginem  dentium  maxillae  superioris,  sive  ad  eorum  libellam  attrahuntur,  donec 
tandem  pharynx  et  larynx  antrorsum  altius  attrahi  non  possunt.  Laryngis  et  ossis  hyoidis  adseensui  detractores  eorum 
resistunt,  ut  musculi  sternohyoidei,  thyreohyoidei , sternotbyreoidei , alii(l),  qui  igitur  intensi  sunt,  quare  etiam  pars 
> anterior  colli  longior  et  contractior  sub  illis  menti  videtur.  Jam  si  commutationes  in  collo  paulo  accuratius  consideramus, 
sub  mento  in  plicis* positam  cutem  invenimus,  et  existit  primum  quaestio,  unde  ea  oriatur?  Has  plicas  non  solum  descensu 
maxillae  inferioris  gigni,  sed  modo  et  ratione  sequente  existimamus.  Cum,  ut  infra  videbimus,  descensu  maxillae  inferioris 
mersus  pectus,  musculi  platysmamyoides,  biventres,  mylohyoidei  etc.  deorsum  premantur,  unde  languescunt,  existit  jam 
'plica;  et  quum  pondus  linguae  omnes  partes,  quae  cum  ea  connexae  sunt,  ut  larynx,  etc.,  sursum  attrahantur,  ab  altera 
parte  omnes  hi  musculi  simul  relaxantur,  ita  ut  necessario  cutis  sub  mento  omnibus  ibi  sitis  musculis  cedere  debeat,  qui 
ibi  compacti  et  hac  relaxatione  inertes  redditi,  sub  cute  tument,  haneque  tumidam  et  plicis  eminentem  conspicuam  reddunt. 


(1)  De  his  musculis  cf.  Boclc  seu  Krattse  Handb.  d.  AUatomic. 

De  labiis  in  genere.  Lingua,  quae  paulatim  procedit,  et  in  longitudinem,  latitudinem  et  crassitiem  augetur; 
primum  totam  oris  rimam  non  explet,  quoniam  autem  continuo  crescat  et  augeatur,  tandem  totam  capit  et  extendit,  quia 
maxilla  inferior  deorsum  prolabens  haud  parum  adjuvat  musculum  orbicularem,  qui  continua  extensione,  gravitate  linguae, 
prolabente  maxilla  inferiore,  ut  cedat  cogitur,  et  magis  magisque  se  extendat:  quo  fit,  ut  omnem  amittat  vim  cavum  oris 
coarctandi,  claudendi  salivamque  impediendi,  ne  continuo  defluat,  et  prohibendi,  quominus  manducanti  singulae  partes  ex 
ore  excedant.  Qua  musculi  orbicularis  mutatione  evenit,  ut  omnes  musculi,  qui  cum  eo  connexi  sunt,  multifarias  mutatio- 
nes patiantur,  plus  miniisve  extensi  aut  relaxati  sint,  nec  functiones  suas  normales  exercere  possint. 

De  labio  inferiore.  Quum  lingua  ex  ore  propendens  gravitate  sua,  quae  legem  gravitatis  universalem  sequens 
premendo  et  trahendo  vim  exserit,  semper  in  labio  inferiore»  incumbat,  fibrde  superiores  musculi  orbicularis  oris  paulatim 
elongentur  et  relaxentur,  contra  fibrae  inferiores  retrahantur,  necesse  est,  ergo  circumflexionem  hujus  labii  antrorsum  ad 
labium  efficiunt,  et  in  longius  labium  protrahunt,  ita  ut  dentes  plane  pateant  atque  ab  aere  afficiantur.  Quae  circumflexio 

et  amplificatio  labii  etiam  dentibus  eorumque  alveolis  anteriora  versus  augetur,  qui  magna  ex  parte  in  anteriore  planitie 

multo  tarlaro,  qui  nonnumquam  ad  digiti  crassitudinem  excrevit,  obtecti  sunt.  Porro  etiam  continuus  effluxus  salivae  haud 

paulum  confert,  ut  ad  anteriora  labium  sese  convertat,  quum,  ut  in  salivatione  ex  mercurii  abusu  orta  videmus,  illa  facile 

permagnus  labii  inferioris  languor  prodeat.  Labium  superius  nimis  extensum  secundum  ordinem  invenitur,  quare  te- 
nuius solito  apparet,  ut  bene  in  tabula  adjecta  videre  licet;  sed  tamen  passim  illud  elongatum  et  anteriora  versus  videtur. 

De  maxillarum  mutatione.  Initio  quidem  prolapsus  linguae  apex,  decursu  temporum  autem,  si  vitium  ad 
suminum  gradum  evectum,  maxima  linguae  parte  extra  os  pendente,  maxilla  inferior  gravitate  linguae  et  relaxatione  muscu- 
lorum adductorum  maxillae  inferioris  deprimitur,  et  a maxilla  superiore  ita  removetur,  ut  dentes  incisivi,  qui  se  in  normali 
situ  invicem  contegunt,  nunc  late  nonnumquam  usque  ad  tres  pollices  inter  se  distent.  Huc  referendum  est,  proclivi  ma- 
xillae inferioris  situ  linguam  magis  adhuc  ex  ore  prolabi,  quum  nihil  ejus  prolapsum  impediat,  et  jam  addendum  videtur, 
hoc  situ  humorum  affluxum  augeri,  quo  lingua  iterum  crescit,  itcrumque  magis  prolabitur,  itemque  maxillam  inferiorem 
magis  magisque  opprimit.  Omnes  musculi,  qui  maxillam  inferiorem  in  altum  ducunt,  iique,  qui  oris  cavum  a lateribus  de- 
terminant, primum  intensi  sunt,  continua  vero  extensione  debilitantur  et  elongantur,  atque  eo,  quod  maxilla  inferior  con- 
tinuo dependet,  plus  vel  minus  relaxantur.  Buccae  planae  fiunt,  eaedemque  et  labia  convenienti  modo  ad  dentes  et  alveolos 
apprimi  non  possunt,  unde  et  si  continuam  irritationem  parotidis  nec  minus  glandularum  sublingualium  et  submaxillarium 
addideris,  facile  continuum  salivae  fluxum  intelligere  potes.  Quum  jam  in  ore  normaliter  aperiendo  corpus  maxillae  infe- 
rioris musculis,  qui  ab  osse  hyoideo  ad  illud  incedunt,  deorsum  et  ex  capsula  articulari  ad  tuberculum  articulare' trahatur, 
facile  variae  mutationes,  quae  inde  sequuntur,  declarari  possunt.  Maxillam  inferiorem  anteriora  versus  tractam  et  magis 
mutabilem  ante  et  pone  invenimus,  quam  apud  alios  homines.  Dentes  maxillarum  et  inferioris  et  superioris  invicem  sibi 
non  respondent.  Nonnumquam  maxilla  inferior  multum  de  sua  latitudine  amisit,  et  in  media  parte  fere  alvum  format,  unde 
tum  oris  inferior  paries  declivem,  excavatam  planitiem  praebet,  fortasse  quod  gravissima  linguae  pars  in  medium  maxillae 
inferioris  cadit,  partim  musculorum  impedimento,  qui  eam  ad  maxillam  superiorem  trahunt.  Quantam  mutationem  musculi, 
quod  attinet  ad  ossium  formam,  efficere  possint,  e.  g.  caput  obstipum  comprobat,  ubi  saepe  omnia  ossa  dimidiae  faciei 
remissa  videmus.  Interdum  maxilla  inferior  formam  normalem  amisit,  et  curvaturam  haud  parvam  acquisivit,  ita  ut,  si 
dentes  molares  sibi  invicem  appropinquant,  dentes  incisivi  late  inter  se  distent,  quod  linguae  gravitas,  quae  in  maxilla  in- 
feriore, si  musculi,  qui  appropinquationi  utriusque  maxillae  inserviunt,  sic  dongati  sunt,  et  maxilla  inferior  ad  maximam 
declivitatem  pervenit,  continuo  premit.  Imprimis  autem  illa  curvatura  accedit,  ubi  lingua  jam  haud  parvum  volumen  accepit, 
et  maxilla  inferior  naturalem  suam  vim  non  acquisivit,  unde  eam  etiam  praesertim  in  macroglossa  congenita  invenimus.  At 
non  modo  in  maxillae  inferioris  medio,  verum  etiam  in  aliis  locis  curvatura  existere  potest;  sic  H arris  angulum  maxillae 
inferioris  nimis  obtusum  invenit.  Maxilla  superior  non  ab  ordine  recedit,  nonnumquam  autem  antrorsum  curvata  et 
palatum  durum  mirabili  linguae  crassitudine,  quae  in  morbi  principio  in  os  redigi  poterat,  immodicam  excavationem  offert. 

De  maxillae  inferioris  dentium  mutatione.  Dentes  incisores,  etiam  canini,  quum  Jingua  eos  transcendat, 
gravitate  aut  mollis  aut  induratae  linguae  continuo  premuntur,  quo  fit,  ut  in  alveolis  mobiles  fiant,  et  si  id  non  accidit, 

perpendiculari  dentium  perforationi  repugnet;  eosque  cogit,  ut  anteriora  versus,  horizontaliter  etiam  declivius  et  in  formam 
ligonis  incurvati  se  flectant,  et  propendenti  linguae  sustentaculo  sint.  Boyer  1.  c.  contendit,  si  post  secundam  dentitionem 
lingua  longius  protrahatur,  dentes  neque  caninos  neque  incisores  conversos  esse,  quemadmodum  in  morbo  illo  congenito, 
paulatim  tamen  perpetuis  linguae  attritibus  ita  depravari,  ut  mox  hebetes  fiant,  tandemque  sponte  excidant.  Nonnulli  quidem 
affirmant,  dentium  situm  modo  in  vitio  congenito  mutatum  esse;  nos  autem  hanc  sententiam  ex  observationibus  a nobis 
enarratis  non  comprobatam  vidimus.  Magna  continuaque  salivae  copia  et  difficultate  seu  neglectione  munditiei,  seu  quod 
deradere  non  licebat,  quod  excoriationes  in  inferiore  linguae  facie  orirentur,  dentes  tartaro  obducti  sunt,  qui  nonnumquam 
ad  digiti  crassitudinem  excrevit.  Salivae  majore  copia,  tartaro  et  alimentis  praesertim  fluidis  dentes  perduntur,  decursu 
temporum  crusta  vitrea  carent  et  carie  afficiuntur;  tandem  per^nt,  et  si  qua  eorum  residua  manent,  libum  alveolare  non 
superant.  Natura  dentium  flexionem  anteriora  versus  maxima  cum  linguae  utilitate  instituit,  nam  si  dentes  in  normali  situ 
manerent,  circulationi  majus  adhuc  damnum  adferrent,  et  quasi  infiltrationem  ac  majorem  tumorem  facerent,  et  linguam  ab 
inferiore  superficie  semper  irritarent,  unde  excoriationes  et  ulcerationes  orirentur.  Interdum  dentes  diversam  habent  magni- 
tudinem, late  inter  se  distant,  quin  etiam  mutuo  dispositi  sunt.  Haud  raro  dentes  molares  solito  majores  reperiuntur.  De 
dentium  maxillae  superioris  mutatione.  Dentes  maxillae  superioris  plerumque  silum  normalem  habent,  sed  inter- 
dum late  inter  se  distant,  aut  densiores,  aut  solito  magis  antrorsum  inveniuntur.  Ex  declivi  dentium  situ  facile  intelligi 
potest,  etiam  marginem  alveolarem  maxillarum  antrorsum  flexum  esse. 

Transeamus  jam  ad  functiones  e linguae  prolapsu  laesas  proficiscentes,  ac  primum  disseramus  de  manducatione. 
Ubi  discernamus  oportet,  num  lingua  magis  minusve  prolabens  modo  elongata  sit,  neque  in  latitudinem  explanata,  an  et  in 
longitudinem  et  latitudinem  amplificata.  In  priore  casu  semper  manducationem  quamquam  incompletam  videmus.  Dentes 
incisivi  et  canini  maxillae  inferioris  a lingua  continuo  tecti  ad  capessendos  et  dissecandos  cibos  plane  sunt  inutiles,  nam  si 
functionem  exercere  velint,  linguam  inter  dentes  positam  semper  mordeant.  Sed  etiam  in  hoc  casu  natura  bene  auxilium 
praebuit.  Elongatio  et  curvatura  maxillae  inferioris,  dentes  antrorsum  flexi,  saepissime  rimam  faciunt,  in  qua  lingua  sita 
est,  et  sic  dentes  molares,  dentibus  incisivis  linguam  non  mordentibus  et  laedentibus,  manducationem  efficiunt.  Contra  vero 
etiam  videmus  nonnumquam,  ubi  illa  maxillae  inferioris  mutatio  non  est,  manducationem  bene  ac  sine  doloribus  procedere, 
cujus  rei  causa  nobis  in  eo  posita  esse  videtur,  quod  lingua  inter  manducationem  toties  premitur  ac  mordetur,  ut  tandem 
ad  hunc  attactum  assuescat,  et  iisdem  locis,  ubi  dentes  premunt,  sensibilitas  fere  nulla  fiat;  deinde  lingua  decursu  temporum 
ad  partes  laterales  callosa  existit,  ut,  etsi  morsa  sit,  dolor  non  sentiatur.  Aut  hoc  quasi  proprium  aliquid  naturae  acci- 
pere debemus,  ipsique  tribuere,  qua,  ut  in  quam  plurimis  aliis  functionibus  nostri  corporis  morbose  affectis,  quod  mutilatum 
deperditumque  est,  restituitur,  vel  quod  functioni  hujus  partis  erat  commissum,  alius  partis  functioni  traditur.  Consistentes 
jam  et  solidi  cibi  digitorum  vel  furcarum  ope  secundum  latus  linguae  inter  intectos  dentes  molares  transferuntur  et  tum 
confringuntur  et  comminuuntur.  Quum  autem  manducatio  (cujus  peculiarem  descriptionem,  qualis  est  in  statu  normali,  nos 
hoc  loco  praetermittimus,  quare  cf.  111.  Mueller,  Physiologie)  diversarum  partium  auxilium  poscat,  omnes  hae  paries  ac- 
cessoriae magis  minusve  quod  attinet  formam,  situm,  functionem  mutatae  sunt;  quum  saepe  in  provectiore  statu  cavum  oris 
partibus  mollibus  protractis  permultum  minutum  sit,  certe  facile  intelligi  potest,  manducationem  fere  nullam  esse  posse. 
Accedit  illud  etiam,  quod  saliva  inter  manducationem  a lingua  non  satis  cum  cibis  commisceri  potest;  et  quum  labia  denti- 
bus se  non  apprimant,  quo  cibi  comminuti  ad  linguam  iterum  admoventur,  et  os  non  clauditur,  semper  fere  in  manducatione 
aliquid  elabilur.  Quod  vero  attinet  ad  manducationem,  ubi  linguae  longitudo  et  latitudo  ita  adaucta  est,  ut,  quod  perraro 
observatur,  dentes  molares  etiam  contegat,  appropinquatio  maxillarum  sine  linguae  detrimento  magnisque  doloribus,  indeque 
manducatio  vix  fieri  potest,  nisi  id  manducationem  putare  volumus,  si  cibi  inter  dorsum  linguae  et  palatum  durum  conte- 
runtur. Sic  videmus  in  casu  a Meppen  1.  c.  enarrato  dnos  tumores  fissura  quadam  inter  se  invicem  distinctos,  qui,  ut 
verisimile,  tali  morbosa  manducatione  per  linguam  et  continua  pressione  cl  frictione  ciborum  ad  palatum  durum  exorti  sunt. 
Quia  cavum  oris  lingua  opplet,  ea  de  causa  ciborum  ingestio  juxta  illius  dorsum  difficillima  est.  Porro  quoniam  imprimis 
in  statu  provectiore  cavitas  oris  permultum  angustata  sit,  pauci  aut  omnino  nulli  cibi  manducari  possunt,  iique  facillime  in 
protractam  et  patentem  pharyngem  et  oesophagum  intrant,  quaiA  semper  maximum  suffocationis  periculum  instat.  In  bi- 

bendo  eadem  est  habita  ratio,  quam  sequuntur  in  manducando.  Quod  vero  labia  functione  sunt  privata,  etiam  alius  ad- 
hibeatur modus  necesse  est;  sic  alii  fluida  per  fistulam  sumebant,  alii  per  labium  superius  et  per  linguam,  ita  ut  labio  in- 
feriore lingua  uterentur. 

De  deglutitione.  Ad  deglutitionem  normalem  et  naturalem  (eam  autem,  quomodo  fiat,  non  nostrum  est  ex- 
plicare cf.  Mueller  1.  c.)  partes  eo  pertinentes  in  normali  situ  non  mutatae  sint  necesse  est,  uti  observatur  in  prolapsu 
linguae,  ubi  lingua  gravitate  sua  os  hyoides  et  nonnumquam  musculos  deglutitionis  apparatus  usque  ad  dentes  secum  an- 
trorsum  trahit,  qua  re  necessarie  partes  congruentes  remotae  sunt,  functionemque  suam  exercere  nequeunt.  Propulsio 
nempe  fit  per  solam  linguam,  quae  hoc  tempore  apicem  suum  apprimit  parti  anteriori  palati,  atque  sic  sensim  urget  ad 
fauces.  Hic  actus  deglutitionis  autem  facilius,  melius,  simulque  certius  fit,  ubi  lingua  agilis  et  maxilla  inferior  ad  superio- 
rem adducta  est.  Quibus  aliisque  causis,  ut  facile  intelligitur,  difficilis  deglutitio  fere  sempiterna  sequela  hujus  vitii  est, 
quae  etiam  siccitate  et  asperitate  faucium,  continuo  salivae  effluxu  effecta,  augetur.  Nonnullos  hoc  vitio  affectos  bene  de- 
glutire  posse,  et  cibos,  quum  situs  epiglottidis  mutatus  sit,  non  in  tracheam  venire  ibique  suffocationem  perficere,  ex  his 
paucis  sequentibus  fortasse  demonstratur.  Quando  gravitas  et  prolapsus  linguae  et  mutatio  situs  partium,  quae  cum  illa 
connexae  sunt,  paulatim  ortae  sunt,  ad  radicem  linguae  ligamento  fixa  epiglottis  item  paulatim  antrorsum  attracta  est,  et 
hoc  modo  functiones  suas,  ut  in  normali  situ  exercere  potest.  Cibi  breviore  via  praecipue  in  provectiore  statu  morbi,  ubi 
partes  molles  colli  etiam  antrorsum  tractae  sunt,  trans  epiglottidem  in  fauces  protractione  dilatatas  veniunt  et  sic  in  oeso- 
phagum. Deglutitio,  ut  facile  intelligitur  in  iis  casibus,  ubi  situs  partium  in  collo  non  mutatus  est,  cum  tantis  difficultati- 
bus non  conjuncta  est.  Quomodo  deglutitio  in  hoc  vitio  fiat,  adhuc  nescimus,  praesertim  quum  apparatus  deglutitionis  in 
macroglossa  tot  tantisque  mutationibus  expositus  sit.  De  Siebold,  qui  sectionem  fecit,  modo  mollibus  partibus  orbatum 
cranium  nobis  reliquit,  in  quo  solum  mutationes  maxillae  inferioris  et  dentium  videre  possumus.  Du  Puis,  quum  in  pos- 
sessione esset  integri  capitis  una  cum  collo  puellae  Leidensis,  ex  dissectione  partium  omnium  ad  macroglossam  relationem 
quandam  habentium  nil  concludere  voluit,  et  sic  haec  sectio  nullam  habet  utilitatem,  nisi  quod  collectio  praeparatorum  ana- 
tomico-pathologicorum  Leidensis  exemplari  uno  locupletata  est. 

De  salivae  fluxu.  Irritatio  linguae  fauciumque  glandularum  salivalium  majorem  salivae  effluxum  efficit,  quae 
semper  aperto  ore,  proclivi  maxillae  inferioris  et  linguae  situ  haud  facile  opprimi  potest,  et  sic  perpetua  prolapsae  linguae 
comes  continuo  ex  ore  defluit,  et  quidem  saepe  tanta  copia,  ut  illi  abstergendae  vix  sufficiant  lintea.  Semper  comitatur 
hoc  vitium  salivatio,  uno  excepto  tantum  casu,  quem  nobis  Niechwiedowicz  affert,  ubi  profluvium  salivae  non  erat. 
Consistentia  salivae  effluentis  prope  semper  minor  est  quam  normalis,  ut  vulgo  nimia  irritatione  et  secretione  secreta  con- 
sistentiam  suam  amittunt.  Tenacem,  glutinosam,  saepe  male  olentem  salivam  propter  linguae  immobilitatem  etc.  aegroti  vix 
amovere  possunt.  Continuo  salivae  fluxu  effecta  siccitas  faucium  sitim  sane  maxime  cruciantem  movet,  ut  in  casu  illo  ah 
Perqy  memorato,  ubi  aegrotus  continuo  bibendi  appetitum  ostendebat,  nec  satiari  poterat.  Quantopere  molesta  sit  salivae 
jactura,  siccitas  linguae,  id  jam  in  iis  hominibus  videmus,  qui  aperto  ore  dormiunt.  Quanta  sit  utilitate  saliva  in  mandu- 
catione, et  quantum  ejus  jactura  noceat,  omnes  physiologi  et  pathologi  abunde  docuerunt.  Ex  his  etiam  declarari  potest, 
cur  in  hominibus  hoc  malo  ^borantibus  dolores  in  faucibus  et  prope  os  hyoides  atque  una  etiam  gravitas  linguae  gignan- 
tur, saepiusque  angina  oriatur  (1).  Saliva  inter  somnum  vel  ex  ore,  vel  ad  fauces  fluit  et  suffocationis  periculum  efficit, 
quare  semper  in  hominibus  hoc  malo  affectis  situm  lateralem  invenimus.  Prius  seriusve  aliae  accessiones  secundariae  subse- 
quuntur: ulcera  scilicet  in  oris  cavo,  gingiva  tumida,  sanguinem  fundens,  dentium  vacillatio  etc.  Multo  magis  autem,  si 
morbus  diutius  perdurat,  e salivae  defectu  vilia  organorum  digestionis  varia  prodire  possunt,  dysorexia,  dyspepsia,  nutritio 
mala,  corporis  languor  et  extenuatio,  febris  lenta  etc. 

De  gustu.  Ex  casibus  supra  enumeratis  videmus,  varium  gustum  in  macroglossa  esse;  neque  enim  tantum  su- 
perstes, sed  etiam  depravatus  atque  amissus  fuit  gustus,  et  deperditus  in  parte  linguae  ex  ore  exserta;  conservatur  in  parte, 
quae  intra  os  ipsum  reconditur.  Prolapsa  igitur  pars  linguae  sicca  est,  quod  saliva  perpetuo  effluit,  et  modo  in  inferiore 


(1)  Cf.  Sandifort  in  hac  diss.  p.  4. 

parte  linguam  liumectat,  superiore  parte  fere  semper  sicca.  Sempiternus  aeris  atmosphaerici  attactus  efficit,  ut,  si  paulu- 
lum salivae  aut  muci  adsit,  statim  exsiccatione  crustae  in  lingua  evadant.  Quae  aut  densior  aut  tenuior  obductio  impedit, 
quominus  corpora  sapienda  linguam  statim  attingant,  quapropter  sapi  nequeunt.  Ut  vero  recte  sapiamus,  semper  saliva 
requiritur;  haec  enim  partes  singulas  sapiendas  solvit,  atque  linguae  eam  tractabilitatem  reddit,  sine  qua  functiones  suas 
exhibere  non  posset.  Nam  omnino  quaecunque  sapienda  soluta  esse  debere,  jam  omnibus  practicis  notissimum  est,  unde 
proverbium  quasi  illud:  lingua  sicca  non  saliunt,  nisi  soluta.  Si  jam  linguae  apex  penitus  siccus  est,  ut  in  iis  videmus, 
qui  prolapsu  linguae  laborant,  eum  nihil  sapere,,in  linguae  apice  posse  intelligitur.  Si  involucrum  linguae  crassius  est 
solito,  sapores  non  tam  bene  aut  plane  non  percipiuntur.  Ex  his  paucis  facile  perspicere  possumus,  cur  lingua  pone 
dentes  adhuc  sapere  possit,  prolapsa  autem  linguae  pars  non  itera. 

De  respiratione.  Ubi  admodum  linguae  apicis  volumen  adauctum  est,  eaque  pars,  quae  est  in  ore,  sana, 
nec  ex  inflammatione  rebusque  aliis  tumida,  oris  et  faucium  cavum  non  occludit,  nullum  respirationi  damnum  adfertur. 
Quando  autem  etiam  linguae  volumen  pone  dentes  valde  adauctum,  tum  respiratio  per  os  et  nares  nonnumquam  difficillima 
est,  quin  penitus  suffocationem  inducit,  nisi  per  oris  aperturam  intra  dentes  excedit,  quod  ejus  volumen,  respectu  oris  ca- 
vitatis nimium,  foras  prodire  avet. 

De  voce  et  loquela.  Qualis  sit  vox  et  loquela  naturalis  et  quid,  ut  illa  convenienter  legibus  sanitatis  per 
omnia  instrumenta  huc  spectantia  fiat,  requiratur,  non  nostrum  est  hic  explicare;  111.  Mueller  hanc  rem  tam  dilucide  ex- 
posuit, ut  hic  nihil  addere  valeamus.  Utrum  laryngis  protractione  anteriora  versus  mutatio  cartilaginum  et  ligamentorum 
musculorum,  e quibus  larynx  compositus  est,  juncta  sit,  an  ea  modo  situs  laryngis  in  collo  ad  summum  ejus  intervallum 
ab  osse,  et  directio  ad  os  hyoides,  et  sic  sonus  mutatus  sit,  nescimus.  Saepe  vox  ab  ordine  non  recedit,  sed  haud  ita 
rarum  symptoma  est  raucedo,  quae  ex  excretionis  muci  inopia  oritur,  qua  vox  et  loquela  sonorem  et  claritatem  amittit, 
.lam  si  attenderis  ad  loquelam,  gravitatem  videbis  et  siccitatem  linguae  magis  minusve  ejus  motionem  perturbare,  deinde 
omnes  partes  ad  normalem  loquelam  formandam  pertinentes  mutatas  esse,  locum  et  plus  minusve  actionem  amisisse.  Inde 
vilia  loquelae  ceperimus,  ut  verba  neutiquam  articulata  (cf.  de  Siebold),  vitia  pronuntiationis,  e.  g.  littera  F ut  S.  sonans 
(cf.  Bjerkander)  et  varias  litteras  impeditas,  ut  F.  S.  C.  Q.  W.  Z.  X.  Sed  in  observationibus  relatis  invenimus  non- 
nullos, qui  quamquam  et  macroglossa  laborantes  tamen  clare  et  dilucide  loquebantur,  imo  cantabant.  Quod  minus  in  eo 
situm  nobis  videtur,  quod,  ut  nonnulli  putant,  tumor  linguae  tempore  posteriori  exortus  sit,  sed  fortasse  in  satis  mirabili 
facultate  omnes  corporis  nostri  partes  assuefaciendi,  ut  naturalibus  similes  fere  peragantur  functiones,  et  morbosae  sanas 
imitentur. 

De  physiognomia.  Quia  plurimi  faciei  musculi,  ut  supra  vidimus,  haud  parvam  mutationem,  imprimis  si  malum 
illud  ad  summum  pervenit  gradum,  patiuntur,  facile  intelligi  potest,  totam  physiognomiam  varie  mutari.  Quam  ad  mutatio- 
nem mullum  etiam  situs  maxillae  inferioris  et  superioris,  itemque  dentium  confert.  Musculi  depressione  a partibus  his 
solidis  incipiente  elongari  debent,  atque  haec  elongatio  in  causa  est,  cur  buccae,  quae  ante  turgebant,  applaiientiir,  et 
malae  elongentur.  Ita  facies  longior  fit  solito,  et  haec  elongatio  et  flacciditas  iterum  in  quovis  homine  hoc  ex  malo  labo- 
rante diversa  est.  Non  omnium  aegrorum  physiognomia  dolorem  exprimit,  qui  dolor  interdum  in  parte  posteriore  faucium, 
de  qua  supra,  urget:  sic  e.  g.  puella  Vilnensis  (1),  sat  formosa,  faciem  placidissimam  exhibuit. 

Constitutio.  Quum  jam  his  breviter  explicatis  intelligi  possit,  omnem  nutritionem  saliva,  deglutitione  etc.  ma- 
gnum pati  damnum,  invenimus  corpus  contrahi  et  totius  corporis,  imprimis  faciei,  colorem  floridum  ac  rubrum  perire,  qui 
in  omnibus  fere  observationibus  deperditus  memoratur.  Habitus  nonuullorum  aegrotorum  est  cachecticus,  multorum  etiam 


(1)  Cf.  h.  diss.  p.  9. 


23 


sanus,  ut  in  his  casibus,  quos  Niechwiedowicz,  alii  narraverunt,  ubi  hoc  malo  laborantes  sanam  omnino  constitutio- 
nem habebant. 

Decursus.  Vidimus  igitur  macroglossam  principio  modo  parvam  esse,  tum  vero,  si  nihil  ad  eam  sanandam  suscipiatur, 
paulatim  aut  normali  latitudine,  attamen  aucta  crassilie,  aut  in  latitudinem,  longitudinem  et  crassitiem  magis  magisque  exten- 
sam inter  labia  se  ostendere;  postea  supra  labium  inferius  et  mentum,  quin  etiam  longius  deorsum  extendi,  ilg  ut  nonnum- 
quam jam  in  tenera  pueritia  quatuor  et  ultra  pollices  extra  oris  cavitatem  super  mentum  pendeat.  Et  in  boc  pathologico 
processu,  quo  linguae  magnitudo  sensim  sensimque  augetur,  magis  etiam  intumescit,  et  crassities  ejus  haud  raro  2"  et 
ultra  superat.  Quod  ad  linguae  incrementum  attinet,  id  primis  vitae  temporibus  rapidissimum  conspectum  est  (1).  In  ma- 
croglossa  persaepe  multum  tempus  praeterlabitur,  antequam  gradum  completum  assequitur.  Quin  etiam  aliquando  decursum 
habet  lentissimum,  aut  in  gradu  incompleto  subsistit,  neque  prius  accrescit  amplius,  quam  alia  causa  et  noxa  subito  exorta 
prolabi  incipit.  Ad  comprobandam  hanc  sententiam  conferas  casus  allatos  (2).  Sunt  qui  contendant,  linguae  ita  compara- 
tae volumen  non  semper  increscere,  sed  certis  temporibus  certisqiie  rationibus,  quasi  stationarium  fieri  (cf.  Niechwiedo- 
wicz), vel  imminui,  et  in  hoc  statu,  qua  re  vitium  tolerabilius  fieret,  manere,  aut  vicissim  augeri  et  imminui (3);  quo 
pertinent  casus,  quos  Claudinus,  Bartholinus,  Louis,  Delpech,  alii  referunt.  Frank  et  alii  referunt  circa  puber- 
tatis periodum  linguae  volumen  stationarium  fieri. 

Exitus.  Primum  prolapsus  linguae  in  completam  sanationem  abire  potest,  et  hoc  in  vitio,  quod  in  magnitudine  mutata 
situm  est,  vim  medicatricem  naturae  videmus  parum  valere,  nam  per  se  hypertrophiae  non  sanantur,  nisi  ars  medica  ad- 
juvat. Alter  exitus  est  incompleta  sanatio.  Auctum  linguae  volumen  nec  decrescit,  nec  increscit,  sed  quasi  stationarium 
fit.  Tum  vero  in  alium  morbum  exire  potest.  Degeneratur  lingua  et  transit  in  ulcera,  scirrhum  et  carcinoma.  Attamen 
notum  est,  homines  perquam  magna,  ceterum  autem  plane  sana  lingua  usque  ad  senectutem  vixisse:  sic  illa  puella  Leiden- 
sis,  B.  Kasting,  fere  octoginta  annorum  aetatem  consecuta  est,  praedita  inde  ab  infantia  prolapsu  linguae  enormi.  Deni- 
que in  mortem  hoc  vitium  abire  potest,  qui  exitus  sane  perraro  invenitur,  et  nobis  ignotus  est.  Glossitis  vel  inflammatio 
partium  prope  sitarum  accedere  potest,  et  aegrotus  suffocatione,  aut  si  carcinoma  aliaeque  degenerationes  accesserint,  his 
morbis  obit.  Exitus  in  resolutionem  certe  est  felicissimus  et  maxime  optabilis,  omnem  igitur  operam  ad  eum  adipiscendum 
adhibeamus  necesse  est.  Verumtamen  facile  patet,  congenitam  linguae  hypertrophiam  non  eum  exitum  habituram  esse,  qua- 
lem putamus  modo  in  linguae  prolapsu  ex  glossitide  exorto  futurum  esse.  Trincavella  1.  c.  quidem  narrat:  „lingua, 
resoluto  tumore,  abjecta  pelle  universa,  quasi  vagina  et  extra  os  relicta  retrahebatur.“  At  hoc  exemplum,  ut  nobis  vide- 
tur, nihil  aliud  nisi  glossitis  erat,  et  epithelium  linguae  solutum  quasi  crisin  localem  accipi  posse  existimamus. 


(1)  J.  Frank,  prax.  medicae  universae  praecepta.  — (2)  Cf.  Bjerkander,  Per^y,  Laurentque,  Mireau,  al.  — 
(3)  Si  contemplamur,  linguam  extra  oris  cavum  positam  tot  tantisque  noxis  expositam  esse,  non  mirum  videtur,  hoc  organum  fa- 
cile in  inflammationis  statum  deduci  debere;  quo  fit,  ut  lingua  tum  augeatur,  tum  diminuatur,  quod  iterum  inflammationem  adesse 
nos  docet.  Hanc  opinionem  adjuvant  casus  a Delpech,  Louis,  aliis  consignati. 

CAPUT  III.  DE  MACROGLOSSAE  ORIGINE  ET  AETIOLOGIA. 

Hoc,  ut  potero,  explicabo,  nec  tamen  quasi  Pythius  Apollo, 
certa  sunt  et  fixa,  quae  dixero,  sed  ut  homunculus  unus 
e multis  probabiliora  conjectura  sequens. 

Cic.  Tuscul.  Disp. 

Hoc  caput  maximas  difficultates  praebet,  quippe  in  observationibus  supra  allatis  hoc  vitium  persaepe  et  praecipue 
in  antiquorum  libris,  ut  insolitum  aliquid,  non  naturale,  mirabile,  monstrosum  (1)  descriptum  est.  Si  casus  supra  expositos 
perlustramus,  non  modo  hoc  vitium  congenitum,  sed  etiam  acquisitum  post  partum,  sane  admodum  raro  invenimus,  attamen 
acquisitum  frequentius  observatum  est  quam  congenitum;  sed  hoc  malum  congenitum  non  tam  rarum  ut  Niemeyer  (2) 
putat.  Sexum  quidem  valde  dolemus,  multis  in  casibus  non  relatum  esse,  nam  saepe  individuum  hoc  vitio  laborans  nomine 
infantis  significatur.  Quare  nescimus,  utrum  genus  in  singulis  casibus  aut  congenitis  aut  post  partum  acquisitis  praestet. 
Sunt  tamen,  qui  sexum  sequiorem  magis  eo  malo  laborare  velint.  Singulos  casus,  addito  a nobis  observato,  respiciens. 
Lectori  dijudicandum  permiserim,  quid  sit  verum,  quid  falsum  in  sententia  modo  allata.  Fuerunt  autem  casus,  ubi  fuit 
malum  congenitum,  10  masculini,  10  feminini,  8 incerti  generis;  ubi  post  partum  acquisitum,  7 masculini,  21  feminini, 
2 incerti  generis;  ubi  fuit  incertum,  num  congenitum,  an  post  partum  acquisitum  esset,  4 masculini,  2 feminini,  5 incerti 
generis.  Hypertrophia  linguae  conditio  normalis  apud  multos  edentatos  observatur,  e.  g.  apud  mynmecophagon  et  manin; 
deinde  apud  complures  aves,  scilicet  trochilum,  nectarinium  aliosque,  nec  minus  apud  ophidia,  apud  chamaeleontem,  tur- 
bonem  (3)  etc.  Iu  nonnullis  molluscis  lingua  tam  longa  est,  ut  totius  bestiae  corporis  magnitudinem  duplo  superet. 

Videamus  nunc,  quaenam  potissimum  sint  causae,  cur  macroglossa  in  hominibus  existere  possit.  Ac  primum  qui- 
dem de  macroglossa  congenita  disseramus,  breviterque  exponamus,  qua  ratione  malum  illud  se  excolere  possit.  Sunt  autem 
duae  rationes:  scilicet  1)  casus,  in  quibus  macroglossa  jam  in  utero  initium  suum  cepisse  refertur,  ubi  quidem  incertum 
est  et  ex  narratione  non  elucet,  num  ex  imaginatione  matris  gravidae,  an  e morbosa  quadam  affectione  prodierit.  2)  Ma- 
croglossa est  congenita,  sed  ab  imaginatione  matris  gravidae  repetenda.  Jam  paulo  accuratiora  quaedam  adjicienda  nobis 
videntur,  ad  comprobandum  scilicet,  quomodo  macroglossa  existat  in  foetu,  et  qualis  hic  sit  omnino.  Et  ad  hunc  scopum 
comparemus  egregiam  commentationem  de  lingua  Cei.  Froriep  (4).  „Memorabilis  est,  ait,  hoc  tempore  lingua,  quod 
attinet  ad  magnitudinis  rationem,  octava  nempe  hebdomade  lingua  eo  in  loco,  ubi  anterior  cum  medio  triente  conjungitur, 
latissima  est,  et  angustissima  in  parte  posteriore.  Hebdomade  nona  angustissima  quidem  in  parte  posteriore,  latissima  tamen 
in  media  et  in  anteriore  rursus  angustior  . . . Quo  magis  autem  maxilla  superior  et  inferior  crescunt,  eo  magis  lingua 
anteriora  versus  explicatur,  sed  quod  nunc  labium  inferius  magis  magisque  crescendo  ascendit,  et  hoc  modo  reprimitur  et 
retro  cogitur,  quae  antea,  inde  ab  hebdomade  septima,  apice  suo,  ut  ita  dicam,  nitebatur  labio  inferiore,  quo  facto  fiebat. 


(1)  Sic  inter  varias  causas  macroglossae  van  Doeveren  1.  c.  refert:  ,,Dum  demum  hujus  mali  causa  habita  fuit  poena 
vindictae  divinae  illorum  hominum  malefacta  insequentis.“  Et  in  adnotatione  idem  auctor  ait:  ,,Sic  inter  aniles  fabulas  refertur, 
puellam  Leidensem  aliquando , cum  junior  esset,  atque  a pastore  ob  morum  petulantiam  serio  moneretur,  post  tergum  viri  reverendi, 
irridendi  causa,  linguam  exseruisse;  quo  facinore  demum  factum  fuisset,  ut  post  modum  lingua  in  enormem  molem  excrevisset.“ 
Macroglossam  ortam  esse  ira  Dei,  aut  Daemonum,  ad  homines  puniendos  pro  peccatis  suis,  sententia  est  superstitiosa,  atque  jara- 
dudum  oblivioni  tradita  est.  — (2)  Niemeyer  1.  c.  p.  15.  „Quos  igitur  commemoravi  casus  quinque  (scilicet  casus,  quosSpoe- 
ring,  de  Siebold  et  Klein  prodiderunt),  eos  et  solos  inveni,  et  summo  cum  studio  conquaesivi,  neque  tamen  ullum  eorum  et 
raritatem  ejus,  quem  ipse  observavi,  accedere  non  temerarius  opinor.“  — (3)  Meckel  vergleichende  Anatomie  p.  387.  et 
Wagner  p.  128.  — (4)  Praeter  Froriep,  diss.  de  lingua  etc.  1.  c.  Cf.  Valentin,  Hdb.  der  Entwicklungs-Geschichte  des 
Menschen  etc.  Berlin  1835.  p.  484. 

ut  cum  palato  duro  comparata,  anterius  esset  sila.“  Tunc  Cei.  Froriep  linguam  retro  cogi  ope  ascendentis  labii  inferioris, 
partis  adeo  flaccidae,  affirmat;  „sic  etiam  hebdomade  decima  lingua  cum  longitudine  sua  margini  maxillae  superioris  pa- 
rallela est.  Formato  labio  inferiore  apex  linguae  vix  labium  inferius  assequitur,  retro  cogitur  et  crassior  fit  lingua.“ 

Macroglossa  etiam  in  eo  posita  esse  potest,  quod  evolutio  falsa  atque  depravata  ratione  fuit,  id  quod  ex  verbis 

Andral  (1)  clarius  elucet,  qui  de  hoc  vitio  agens  haec  dicit;  „La  macroglossie  est  le  vice  de  conformation  de  la  langue 
oppose  au  precedent  (microglossie) ; elle  est  alors  d'un  volume,  qui  excede  celui  de  Fetat  normal.  Remarquerons  a cet 
egard  qu’il  y a une  epoque  de  la  vie  embryonnaire,  oii  la  langue  a un  developpement  relatif  beaucoup  plus  considerable 
que  celui  qu’elle  devra  garder  par  la  suite:  la  macroglossie  resulte-t-elle  de  ce  que  la  nulrition  de  la  langue  continue, 
au-de  la  de  la  limite  ordinaire,  a etre  celle  d’une  langue  d'embryon?  Ce  serait  donc  la  un  cas  ou  Fexces  de  volume  dTm 

organe  se  trouverait  lie  a un  veritable  arret  de  developpement.  C’est  ce  qu’on  peut  aussi  observe  pour  le  lobe  gauche  du 

foie,  qui  chez  le  foetus,  normalement  plus  volumineux  que  le  lobe  droit,  reste  quelquefois  tel  chez  Fadulte;  c’est  encore 
ce  qui  a lieu  dans  les  cas  oii  Fon  trouve  chez  celui-ci  un  developpement,  insolite  du  thymus,  des  capsules  surrenales, 
de  certains  vaisseaux  qui,  dans  Fordre  physiologique,  doivent  plus  ou  moins  s’atrophier  apres  la  naissance.“ 

Si  jam  accrescens  labium  inferius  magis  magisque  crescentem  linguam  non  retro  cogit,  aut  quod  labium  inferius 
in  evolutione  remanet,  aut  quod  vim  suam  exercere  nequit,  aut  affluxus  nimis  magnus  est,  neque  necessaria  involutio  lin- 
guae obtineri  potest,  lingua  ex  ore  prolabitur  et  magis  magisque  ejus  volumen  augeri  potest.  Addamus  ad  haec  omnia 
supra  dicta,  omnem  organi  alicujus  evolutionem  cum  majore  vitae  et  praesertim  formationis  actione  conjunctam  esse,  cum- 
que statum  similem  esse  inflammatorio;  porro  hypertrophiam  oriri  debere  debilitatis  in  organis,  dum  corpus  succo  et  san- 
guine ceterum  abundet,  et  naturales  involutionis  periodos  multum  valere;  denique  afferamus  hypertrophiam  linguae  inflam- 
matione praegressa  (2)  oriri  posse:  tum  facile  dispicere  possumus,  cur  nimis  magna  lingua  in  foetu  existat,  indeque  pro- 
labatur. 

Multi  auctores  in  libris  suis  scriptum  nobis  reliquerunt,  vehementem  animi  affectum  matris  inter  graviditatem  etiam 
in  foetum  transferri,  ibique  varia  primae  formationis  vitia  effici  posse,  omnibus  temporibus  plus  minus  creditum  fuisse.  De 
hac  re  plura  alferre,  longum  est,  et  ab  nostra  disputatione  magis  alienum,  quam  ut  diligentius  perscrutari  eam  possimus. 
Soemmering  (3)  dicit:  „Der  Glaube  ans  Versehen  nimmt  wie  der  Glaube  an  Hexengeschichten  mit  der  Aufklarung  ab 
uud  zu,  welcher  freilich  nach  Landern  und  Kdpfen  verschieden  ist,^  Jam  si  addideris,  haec  ut  fere  omnia  primae  forma- 
tionis vitia  ex  legibus  naturalibus  et  ex  causis,  quae  semper  naturam  sequantur,  declarari  posse,  omnes  concedant  oportet, 
ea  vitia  ex  matris  imaginatione  exorta  perraro  admodum  videri. 

Secundum  Cei.  Froriep  facile  demonstrari  potest,  macroglossam  non  in  formationum  institutarum  (Hemmungs- 
bildungen)  serie  esse  numerandam,  sed  hunc  linguae  praeternaturalem  statum  modo  in  pathologica  evolutionis  directione 
verti.  Contra  secundum  Andral  hujus  vitii  causa  quaerenda  est  in  formationibus  institutis. 

Haec  fere  sunt,  quae  de  macroglossa  congenita  dicenda  erant;  transeamus  jam  ad  deformitatem  post  partum 
acquisitam,  atque  hoc  loco  glossitis  chronica  prima  causa  hujus  mali  provocandi  esse  nobis  videtur.  Auctores  modo  pau- 
lum de  aetiologia  memoriae  prodiderunt : nonnulla  exempla,  de  quibus  nihil  dicitur,  nisi  infantem  inde  a nativitate  linguam  ha- 
buisse solito  majorem,  hac  ex  causa  exorta  esse.  Sane  perdifficile  est  in  liberis  neonatis,  praesertim  quum  hoc  vitium 
nonnullos  demum  post  dies  in  conspectum  nostrum  venerit,  num  vitium  sit  congenitum,  an  ex  glossitide  (4)  natum  dignoscere. 


(1)  Andral,  precis  d’anatomie  pathologique.  Toin.  second.  Paris  1829.  p.  256.  — (2)  Wohl,  diss,  de  Hypertrophia. 
Berol.  1831.  p.  24.  Rokitaiisky,  Handbuch  der  pathol.  Anatoinie.  Wien  1844.  T.  III.  p.  619.  Cf.  etiam  sequentes  scriptores 
de  degenerationibus  dicentes,  quae  maxima  ex  parte  chronicis  inflammationibus  attribuendae  sunt,  quarum  foetus  non  raro  exempla 
praebet:  Billard  in  Dict.  de  Med.  art.  oeuf.  Iloogeven,  Tract.  de  foetus  humani  morbis.  Lugd.  Bat.  1784.  Andry,  Memoire 
sur  les  malad.  du  foetus  et  de  ses  annexes.  (Journal  des  Progres  1830.  T.  I.).  — (3)  Soemmering,  Abbild.  und  Beschrei- 
bung  einiger  Missgeburten.  1791.  p.  83.  — (4)  Breschet  et  Finet  (Dict.  d.  scienc.  1817.  Tom.  18.  art.  glossite):  ,,La  Glossite 
congenial  ou  de  naissance,  peut-etre  dependente  soit  d’un  simple  relachement  des  parties,  soit  d’une  irritation  quelquonqne  portec 

Tum  etiam  nonnulli  arbitrantur,  linguae  volumen  ex  praegressis  convulsionibus,  ex  epilepticis  paroxysmis  adauctum  esse, 
et  cum  resolutione  linguae  musculorum  aliqua  conjunctum  videri.  Fere  omnes  de  hoc  vitio  agentes  auctores  putant,  si  post 
secundam  dentitionem  lingua  longius  protrahatur,  causam  contineri  in  debilitate  eorum  musculorum,  qui  retrahendae  linguae 
inserviant  (1).  Tamen  hoc  loco  resolutionem  linguae  musculorum  statuendam  esse  non  existimamus,  imprimis  quum  plurimi 
aegroti  linguam  adauctam  sponte  retrahere  et  movere  possint,  qui  motus  quidem  et  linguae  gravitate  et  rima  oris  angusta 
minuitur.  Si  etiam  motus  fere  sublatus  in  raacroglossa  invenitur,  tamen  resolutio  aut  debilitas  musculoruin  linguae  causa 
hujus  morbi  non  est,  sed  potius  sequela  (2).  Nam,  si  debilitas  musculorum,  qui  retrabendae  linguae  inserviunt,  causa  vera 
esset,  non  macroglossa,  sed  glossoptosis  solum  sine  linguae  volumine  adaucto,  nisi  fortasse  infillratio  secutura  esset  (3). 
Nos  potius  causam  macroglossae  in  eo  contineri  censemus,  quod  vehementi  pressione,  quin  imo  laesione  linguae  inter  con- 
vulsiones et  paroxysmos  epilepticos  glossitis  oriatur,  quae  in  chronicam  abire  possit,  atque  sic  macroglossam  efficiat.  Quae 
sententia,  nempe  macroglossam  prodire  ex  inflammatione  cbronica,  etiam  affirmatur  his  observationibus:  exorta  est  enim 
macroglossa  morbis  ex  laeso  linguae  contextu  proficiscentibus;  dislocatione  dentium  anteriorum  ac  molarium  posteriorum, 
quibus  lingua  irritatur  et  laeditur;  laesione  ipsius  linguae  ex  morsu,  vel  inflammatione  faucium,  atque  ipsius  linguae, 
nec  minus  comestis  fructibus  sylvestribus ; violenta  fremuli  linguae  diruptione,  aut  operatione  frenuli  linguae  minus  cauta; 
tum  salivatione  intensiore  et  profusa  ex  abusu  mercurialiiim  medicamentorum,  imprimis  inunctione  mercuriali,  quae  morbum 
sypbiliticuin  et  scabiem  sequi  solet,  aut  in  variola  locum  habente  (4).  Van  derHaar  gravi  morbo  et  angina  molestissima 
prolapsum  linguae  existere  videbat.  Casus,  quem  Reverhorst  et  alii  referunt,  febrem  intensam  et  insequentem  criticam 
depositionem  ad  linguam  agnoscere  videtur  causam:  quo  forsan  etiam  spectant  exempla,  quae  ab  Arnemann,  Bardet 
descripta  legimus.  Quem  casum  Unger  litteris  mandavit,  fuit  ille  exortus  ex  scarlatina  non  critica. 

Uti  in  quavis  aetate  glossitis  oriri  potest,  sic  ex  hac  quoque  hypertrophia,  quem  ad  exitum  dispositio  peculiaris 
poscitur,  quae  potissimum  organisationem  la.xam  causam  sumit  (5);  idcirco  etiam  macroglossa  plerumque  in  mulieribus  (cf. 
supra)  obvia  est.  Quomodo  autem  hypertrophia  evadat  ex  singulis  cellulis,  quae  non  solum  adaugentur,  verum  etiam  plus 
solito  nutriuntur,  hoc  longius  demonstrare  non  nostrum  est,  et  a nostro  scopo  magis  alienum,  quam  ut  plura  de  hac  re 
verba  faciamus.  Idcirco  cf.  libri  de  physiologia  et  de  anatomia  generali  ab  111.  Miieller,  Ilenle,  Schwann,  Vogcl, 
Wagner  etc.  editi.  At  hypertrophia  non  solum  quasi  normalis  existere  potest,  verum  etiam  dyscrasica  secundum  Can- 
statt(6).  Sic  etiam  status  scrofulosus  eam  gignere  potest,  et  hoc  loco  casum  eum  praeterire  non  possumus,  quem  in 
clinico  111.  Wagner  observavimus.  Lingua  pueri  ciijusdam  scilicet  nonnumquam  creverat  atque  minuta  erat.  Causa  hujus 
macroglossae  eo  nobis  exorta  videtur,  quod  quasi  status  scrofulosus  in  lingua  se  deposuerat,  quo  malo  aegrotus  ceterum 
etiam  laborabat. 

Van  Doeveren  nonnullis  in  casibus  macroglossam  eo  nasci  dicit,  quod  nervi  linguae  minus  exculti  essent,  aut 
etiam  propter  deviationes  vasorum  sanguiferorum,  quibus  lingua  instructa  est.  Quae  sententia  vero  nobis  non  satis  pro- 
babilis videtur.  Ad  nostram  opinionem  probandam  liceat  nobis  verba  Canstatt  ipsius  afferre  (7):  ,,Das  Product  des 


sur  1’organe,  comme  par  excmple,  des  manoeuvres  sur  la  bouclies  ou  sur  la  langue,  pendant  faccoiichement;  ou  bien  d’une  forte 
pression  entre  Ics  deux  bords  alveolaires , pendant  de  violcnts  convulsions.“  — (1)  Quod  vitium  in  animalibus  haud  raro  observa- 
tur, sic  in  equis  lassis  et  defatigatis  lingua  magis  minusve  ex  ore  emittitur,  cujus  causa  secundum  Gurlt  (Ildbch.  der  vergleichd. 
Anatomie  d.  llaussaugethiere.  Berlin  1832.)  in  musculis  linguam  retrahentibus,  qui  nimis  debilem  vim  exercent,  inest.  — (2)  Cf. 
pag.  18.  — (3)  De  ratione  et  sententia  a Blandin  (cf.  Universallexicon  der  pract.  Med.  u.  Chir.  T.  VIII.  art.  Lingua)  de  linguae 
prolapsu  proposita  non  est,  quod  verba  faciam.  — (4)  Sic  in  casu  a Bjcrkander  enarrato  a multis  auctoribus  refertur,  variolam 
causam  macroglossae  fuisse,  quamquam  inde  a nativitate  lingua  major  monstrabatur,  quam  in  infantibus  vulgo  videmus  (cf.  supra),  hoc 
lo«’o  modo  alferamus,  fortasse  per  variolas  seminium  hypertrophiae,  quod  in  corpore  hucusque  occultum  erat,  excitatum  et  inten- 
sitateiii  ejus  adauctam  esse.  Sed  de  sequelis  variolae  cf.  Baron  Alibert’s  Vorlesungen  iiber  Krklit.  d.  Haut,  aus  d.  Franz.  v. 
Bloest.  Leipzig  1837.  T.  1.  p.  233.  — (5)  Canstatt,  specielle  1’athologie  iind  Tlicrapie.  Ed.  sec.  T.  I.  p.  3.  §.  5.  Erlang. 
1843.  — (C)  L.  c.  T.  I.  p.  8.  §.  21.  — (7)  L.  c.  T.  I.  p.  3.  §.  4. 

Eniahrungsprocesses  ist  im  concreten  Gevvebe  niclit  Blut,  nicht  Gefass,  nicht  Nerv,  sondern  das  itn  Bildiingsbette  fest  wer- 
dende  und  fest  g-ewordene  Plasma.  Nur  dieses  ist  zunaclist  der  Hypertrophie  d.  h.  einer  Vermehriing*  |'ahig-.  Daraiis  folgt, 
dass  die  Hypertrophie  eines  Gewebes  oder  Organes  niemals  eine  Vermehriing  aller  seiner  Elemente  (Neubildung  von  Ge- 
fassen  oder  Nerven),  sondern  nur  imraer  die  eiiiseitige  Vermehrung  des  ihm  eigenthiimlichen  Bildungsstoffes  in  sich  be- 
greife.  Nun  wird  einleuchtend,  warum  hei  fortschreitender  Hypertrophie  ein  Missverhaltniss  von  Gefass  und  Nerv  zur 
iibermassigen  Massenbildung  entsteht  ('•*).  Es  kann  sogar  geschehen,  dass  durch  den  Druck  des  sich  mehr  und  mehr  im 
Bildungslager  anhiiiifenden  Bildungsstoffes  der  normale  Gefass-  und  Nervenantheil  des  Organs  zum  Schwinden  gebracht 
wird  (1).“  Sane  quidem,  si  nervi,  quibus  lingua  est  ornata,  minorem  assequerentur  evolutionem,  non  esset  haec  causa, 
sed  potius  sequela  hypertrophiae. 


.r. 


CAPUT  IV.  NONNULLA  DE  MACROGLOSSAE  ANATOMIA  PATHOLOGICA. 

Quum  nobis  occasio  facta  non  sit,  abscissae  linguae  partem  hoc  vitio  laborantem  cultro  accuratius  explorandi, 
nonnisi  quae  ab  aliis  quamquam  perpauca  animadversa  sunt,  proferre  licet.  Quod  locum  attinet,  quo  linguae  volumen  ad- 
auctum erat,  apicis  volumen  fere  semper  invenimus  adauctum,  perraro  totius  linguae.  Textura,  ut  jam  supra  retulimus, 
mollis,  flaccida,  indurata  etc.  erat*,  velut  in  casu,  quem  narrat  Harris,  lingua  tam  erat  indurata,  ut  ligatura  vim  suam 
exserere  nequiret,  et  ex  observatione  a Nevermann  allata,  subligatio  vasorum  propter  induratum  parenchyma  institui 
omnino  non  poterat.  Quamquam  linguae  volumen  auctum,  tamen  structuram  linguae  non  mutatam  invenimus : sic  refert 

Rey,  investigationem  remotae  linguae  partis,  neque  mutationem  formae  nec  texturae,  sed  admodum  volqmen  adauctum 

praebuisse;  arteriae  etiam  mutationem  non  offerunt,  venae  contra  macroglossae  ferme  semper  valde  sunt  dilatatae.  Sic  in 
casu,  quem  Newmann  refert,  invenimus  tres  arterias  non  dilatatas,  et  in  exemplo,  quod  nos  vidimus,  arteriae  normale 
spatium  suum  habebant,  modo  venae  valde  dilatatae  erant.  Secundum  van  Doeveren  nervi,  quibus  lingua  instructa  est, 
minus  exculti  sunt. 

Jam  quaestio  proponi  potest,  quod  et  quale  discrimen  pathologicum  inter  macroglossam  congenitam  et  acquisitam 

sit?  Ad  quam  rem  respondere  non  audemus,  primum  quod  omnino  perpaucae  investigationes  macroglossae  allatae  sunt;  tum 

autem  quod  non  solum  in  hypertrophia  congenita,  sed  etiam  in  acquisita  neque  mutatio  structurae  nec  formae  reperta  est  (2). 


CAPUT  V.  DIAGNOSIS. 

Diagnosis  minime  difficilis  est,  quum  lingua  extra  os  posita  sit,  unde  quisque,  qui  vel  artem  medicam  non  cal- 
leat, morbum  facile  dignoscere  potest.  Licet  idiopathicae  hujus  morbi  notae  distinctissimae  sint  atque  adeo  luculentae,  ut 
qui  semel  aegrum  hoc  malo  affectum  viderit,  hanc  aegritudinem  a quacunque  alia  tumorum  linguae  specie  discernere  levi 
opera  possit.  Neque  vitium,  de  quo  agitii/,  cum  elongatione  linguae  propter  paralysin  musculorum  retractioni  illius  dica- 


(*)  R.  Carswell,  lllustrations  of  the  Elcnienl.  Fornis  of  Disease.  Loncl.  1836.  Fascic.  IX.  — (1)  Plura  de  hoc  inter 
nervos  et  vasa  discrimine,  quod  attinet  ad  volumen  organorum  adauctum  qui  legere  cupit,  omnia  explorata  et  exhausta  fere  inve- 
niet in  Cruveilhier,  art.  hypertrophia,  im  Universallexicoii  d.  pract.  Med.  T.  X.  p.  604.  Townsend,  art.  hypertrophie,  in 
Encyclopaedie  d.  pract.  Med.  T.  III.  p.  173.  Copland,  in  Encyclop.  Worterbuch.  T.  V.  p.  190.  etc.  Carswell.  1.  c.,  ut  in 
libris  de  pathologica  anatomia  et  de  pathologia  auctorum  Schoenlein,  Andral,  Lobstein,  Canstatt,  aliorum.  — (2)  Cf. 
Yogel  in  R.  Wagner’s  Handwiirterbuch  d.  Physiologic  etc.  T.  I.  p.  351  et  p.  816. 

torum,  nec  cum  potestate  nonnullorum  hominum  (1)  linguam  mirum  in  modum  exserendi,  confundi  debet,  quo  fortasse  ca- 
sus ille  a Donato  (2)  traditus  referendus  est.  Sunt  tamen  nonnulla  mala,  quae  prope  eandem  conditionem  efficiant.  IIuc 
glossitis,  linguae  intumescentia  ex  inflammatione  exorta,  spectat,  quae  autem  non  modo  celeritate  decursus,  sed  etiam  do- 
lore et  ardore,  motu  et  attactu  denegato  et  dolorifico,  nec  minus  integritate  linguae  et  normali  situ  dentium,  et  sympto- 
matibus accessoriis,  quae  comites  hujus  inflammationis  sunt,  et  facili  transitu  in  gangraenam  discerni  potest.  Lingua 
interdum  tumores  cysticos  (3),  lardaceos  aliosve  includit  (4),  qui  volumen  ejus  augentes  visceri  adspectum  hypertrophiae 
conciliant.  Linguae  autem  intumescentia  minus  a prolapsu  differt,  quod  sicut  hic  chronicum  decursum  habet,  et  sensim 
sensimque  usque  ad  certum  terminum  procedit.  Nempe  illa  intumescentia  linguae,  tumoribus  scirrhosis  et  nodosis  exorta, 
qui  in  ejus  parenchymate  nascuntur,  circuitum  adauget  et  primum  efficit,  ut  labia  superet,  deindeque  ex  ore  pendeat.  Sed 
accurata  exploratio  hujus  organi  semper  sufficiet  ad  dispiciendum,  utrum  vera  deformitas  sit  hic  prolapsus,  an  tumore  quo- 
dam progenitus.  Etenim  etiamsi  lingua  prolapsa  perpetuo  aeris  contactu  mollitiem  suam  peculiarem  propriamque  amittat, 
tamen  haec  durities  nulla  ratione  cum  scirrhosa,  magna,  fere  lapidea  confundi  potest.  Praetermitto  jam  eum  exitum,  quem 
facit  cancer  occultus  in  cancerem  apertum. 


CAPUT  VI.  PROGNOSIS. 

Prolapsus  linguae  propter  situm  externum  vitium  vitae  periculosum  non  est,  facile  sanabile,  si  recens  est,  nec 
insanabile,  si  per  longum  tempus  duravit.  Maximum  autem  detrimentum  affert,  si  omnino  negligitur.  Quum  enim  aegrotus 
difficile  deglutire  possit,  quum  dentes  aut  falso  ponantur,  aut  sponte  excidant,  quum  potissimum  modo  fluidi  sumi  possint 
cibi,  semperque  multa  amittatur  saliva,  haec  omnia  multum  ad  corporis  nutritionem  conferunt,  eamque  pejorem  reddunt, 
quo  fit,  ut  vitia  digestionis,  imperfectus  appetitus,  color  pallidus,  languor,  macies,  marasmus,  febris  lenta,  denique  mors 
sequatur.  Morbo  diu  perseverante  continua  dentium  frictione  et  perpetuo  aeris  contactu  ulcerationes  linguae  atque  aliae 
pessimae  degenerationes  minitantur.  Notum  tamen  est,  aegrotos  tali  cum  vitio  usque  ad  senectutem  vixisse,  quod  approbat 
casus  iste,  quem  supra  (5)  enarravimus.  Quod  adhuc  ad  prognosin  attinet,  discrimen  faciamus  necesse  est,  num  macro- 
glossa  congenita  sit,  an  inter  vitam  acquisita.  In  hoc  enim  momento  posita  est  cura,  utrum  operationem  linguae  prolapsus 
faciamus,  an  alia  adhibeamus  remedia  ad  linguam  ad  normalem  suam  magnitudinem  reducendam,  de  qua  re  in  capite  se- 
quenti longius  disseramus. 


(1)  Fournier  in  Dict.  d.  scienc.  art.  cas.  rares.  — (2)  Pag.  2.  — (3)  Ad  melicerides  plerumque  spectantes.  Cf. 
RiclUcr  1.  c.  p.  38.  — (4)  Nic.  Cirillo,  consuit,  med.  Neapol.  1741.  p.  55.  et  Pbrtal,  cours  d’anatomie  medicale.  Tom.  4 
p.  527.  Studcncki,  diss.  de  quadam  linguae  infantis  neonati  abnormitate,  adliuc  nondum  observata.  Berol.  1834.  qui  casus 
etiam  in  v.  Graefe  und  Walther  Journal  T.  21.  Heft  2.  et  in  Schmidt  Jahrbucher  etc.  T.  7.  1835.  divulgatus  est.  — 
(5)  Cf.  pag.  4. 

CAPUT  vn.  CURA. 

En  un  mot,  ici,  comme  dans  tonfes  les  autres  alterations  mor- 
bides  du  corps,  les  preceptes  generaux  ne  sont  rien,  le  talent 
de  les  modifier  et  de  les  appliquer  est  tout:  la  inediocrite 
pourra  bien  les  suivre  servilemcnt,  le  genie  seul  sentira  leiir 
insuifisance^  et  trouvera  en  lui-memC  les  nioyens  d’y  suppleer. 

Breschet  et  Finet.  Dict.  d. 
scienc.  med.  Toni.  XVIIL 

Disputemus  in  hoc  capite  de  cura  macroglossae,  ubi  tam  variae  methodi  nobis  obviam  veniunt,  ut  trepidi  ad  hoc 
elaborandum  aggrediamur.  Sed  incipiamus  et  videamus,  quaenam  sint  rationes,  quibus  vitium  illud  sanetur.  Propter  tumo- 
rem perquam  magnum  et  periculosum,  propter  malam  totius  corporis  conditionem,  alia,  uti  supra  demonstravimus,  necessa- 
rium est,  linguae  augmentum  diminui,  sic  ut  intra  sedem  suam  normalem,  absque  incommodo  quarumcunque  functionum  ibi 
peragendarum,  redeat  et  recondatur;  praesertim  quum  saepe  hoc  non  admodum  difficile  sit.  Videmus  autem  antehac  hoc 
vitium  incurabile  (1)  putatum  esse;  quin  etiam  nuper  adhuc  credebatur  macroglossam  (2)  sanari  non  posse.  Aut  timebant, 
ne  nimia  haemorrhagia,  aliaque  incommoda,  ut  infra  videbimus,  orirentur,  et  hanc  ob  causam  operationem  omninoque  curam 
minus  laudabant.  Methodi  autem  medendi  diversae  sunt,  quod  diversa  mali  natura,  diversae  causae  praedisponentes,  macro- 
glossa  post  partum  acquisita  et  congenita  diversam  requirunt  medelam.  Invenimus  igitur  ad  malum  illud  sanandum:  1)  re- 
media interna  et  externa,  2)  compressionem  et  religationem,  3)  scarificationes  et  hirudines,  4)  liga- 
turam, 5)  cultrum.  Quae  methodi  varie  mutabantur  et  inter  se  confundebantur,  ut  infra  videbimus.  Jam  de  singulis 
disseramus. 


. Remedia  interna  et  externa. 

Remedia  interna,  quae  hoc  in  vitio  commendantur  potissimum  in  drasticis,  derivantibus,  adstringenlibus,  et  alteran- 
tibus consistunt;  remedia  externa  fere  sola  adstringentia  sunt,  et  succus  lactucae,  &qt8u'^  Graecorum,  verisimiliter  sativae, 
qua  Galenus  (alioquin  ut  hypnotico  ipse  utebatur)  linguam  hypertrophia  laborantem  linteis  imbutis  involvebat,  qua  me- 
thodo juxta  Lassus  (l.  c.  p.  16)  testimonium  Louis  (3)  puellam  Parisiensem  morbo  nostro  affectam  sanavit.  Louis 
scilicet  auxilium  imploranti  puellae,  tunc  triginta  annos  natae,  statim  malum  incurabile  esse  dicebat;  sed  post  aliquot  dies, 
quum  observationem  apud  Galenum  (4)  legisset,  hanc  puellam  denuo  videns,  illi  consilium  dedit,  ut  linguam  linteis  succo 
lactucae  madidis  circumvolveret.  Puella  hoc  consilium  sequuta,  per  sex  menses  continuo  linguam  succo  lactucae  humecta- 
bat,  quo  factum  est,  ut  lingua  mollior  et  humidior  fieret;  continuato  hujus  succi  usu  linguae  volumen  imminuebatur.  Quo 
tempore  Lassus  hanc  historiam  scripsit,  haec  puella  plane  sanata  fuit,  nisi  quod  difficultas  exigua  loquelae  remanserat, 
lingua  quidem  per  septem  aut  octo  annorum  spatium  intra  oris  cavum  reposita.  Epidermis  menti,  quae  per  triginta  annos 
lingua  obtecta  fuerat,  etiam  aliquanto  magis  rubebat  et  tumebat  quam  in  statu  normali. 

Bardet  aegrotae  suasit,  ut  linguam  succo  lactucae  humectaret,  et  aliquid  ejusdem  in  ore  retineret,  interdumque 
parvum  emeticum  sumeret.  Tertio  die  tumor  multum  diminutus  erat,  et  sub  finem  duodecimi  diei  lingua  in  oris  cavo 


(1)  Pencerus  I.  c.  macroglossam  ducit  vitium  primae  formationis,  quae  sanari  non  possit,  et  quasi  monstrositas  quae- 
dam sit.  — (2)  Niechwiedo wicz  1.  c.  Quum  ejus  dissertationem  nusquam  invenire  possem,  ea  aderam,  quae  Hartenkeil 
1.  c.  1814.  T.  I.  p.  381.  commemorat:  Malum  neque  medica  neque  chirurgica  ope  sanari  poterat.  Cf.  etiam  casum,  quem  nosmet 
ipsi  observavimus.  — (3)  Louis  etiam  in  glossitide  hoc  succo  usus  est.  Cfr.  dict.  d.  scienc.  medical.  Tom.  18.  art.  glossite 
Consulte  par  un  malade,  qui  se  trouvait  dans  ce  cas  (scilicet  glossitide  ex  imprudenti  mercurii  usu  exorta)  se  servit  avec  succes 
du  suc  de  laitue,  en  lotions,  reconunande  par  Galieu.  — (4)  Galeinvs,  method.  med.  L 14.  c.  8- 

retineri  poterat.  Tum  ulcera  sanari  coepta  sunt,  et  aegrota  satis  distincte  loqui  poterat.  Protracto  usu  succi  et  pilularum 
Bellostli  intra  duos  menses  aegra  sanata  fuit. 

Casus  contemplantes,  in  quibus  haec  medendi  methodus  adhibebatur,  invenimus  his  remediis  in  prolapsu  linguae 
nondum  inveterato  esse  interdum  successura  felicem;  tamen  videmus  exemplum  unum,  quod  Lassus  ab  Louis  observatum 
refert,  non  modo  congenitum,  sed  etiam  inveteratum,  quod  hac  methodo  sanatum  esse  dicitur.  Sed  nescimus,  num  malum 
revera  congenitum  fuerit,  de  qua  re  infra  plura. 

Joduiu  ad  hypertrophiam  removendam,  quod  per  vires,  quae  ei  attribuuntur,  praecipue  in  resorptionis  systema 
agit,  usui  interno  et  externo  praescriptum  est.  „Ist  aber  Jod,  ait  Canstatt(l),  wohl  ein  allgemein  passendes  Mittel  fiir 
jede  Art  von  Hypertrophie,  wozu  man  es  erhoben  hat?“  Alii  hydrargyri  praeparata  commendant.  Nonne  autem  in  malo, 
ut  supra  vidimus,  nimio  hydrargyri  usu  persaepe  exorto,  quum  adsit  salivatio  aliaque  iocommoda,  usu  hydrargyri  malum 
in  pejus  abire  et  tali  modo  plus  damni  quam  utilitatis  redundare  debeat?  De  remediis  ad  glossitidem  chronicam  et  linguae 
indurationem  tollendam  conferas  Canstatt  (2). 

Compressio  et  religatio. 

Reponitur  lingua  in  oris  cavum,  et  maxilla  inferior  ad  maxillam  superiorem  ope  fasciae,  ut  lingua  in  oris  cavo 
retineatur,  attrahitur;  aut  lingua  per  fasciam  comprimitur,  in  oris  cavum  reponitur  et  maxilla  inferior  ad  maxillam  superio- 
rem fascia  attrahitur  (3).  Quam  methodum  van  Doeveren  religationem  appellavit,  quod  nomen  nos  retinuimus,  addentes 
tamen  nomen  compressionis. 

Le  Blanc,  qui  hac  methodo  primum  usus  est,  opinabatur,  si  lingua  sacco  parvo  quodam  lintei  tenuissimi  inclusa, 
in  os  reduceretur,  et  ope  instrumenti,  quod  a Gallis  Le  sachet  de  Pibrac(4)  nominatur,  in  ore  retineri  posset,  et 
musculos  linguam  retrahentes  earaque  ad  palatum  adducentes,  qui  inde  a quarto  decimo  anno  nimis  extensi  essent,  vim 
suam  paulatim  recuperare  posse,  et  salivam,  in  hoc  casu  ulcera,  quibus  lingua  obsessa  erat,  perpetuo  humectantem,  hanc 
posse  depurare.  Quam  opinionem  sequuta,  aegra  linguam  in  parvo  sacco  linteo  ferre  debebat,  ubi  ad  angulos  filum  me- 
tallicum defixum  erat,  quocuin  infra  mentum  munimentum  completum  factum  est.  Itemque  fasciis  a cervice  ad  frontem 
ductis  et  decussatis  hic  apparatus  plane  affigebatur,  ut  firme  constaret.  Mane  et  vespere  haec  machina  auferebatur,  ut 
sacculus  a sordibus  ex  ulceribus  profusis  mundaretur,  et  aegra  os  vino  elueret.  Quatuor  dierum  spatio  linguae  volumen 
magnopere  comminuebatur,  situra  normalem  habebat,  et  ulceribus  se  depurabat.  Ex  eo  tempore  non  amplius  opus  erat 
sacculum  applicare,  et  lingua  oris  cavum  amplius  non  exibat.  Sed  quatuor  dentes  maxillae  inferioris,  qui  anlrorsum  pro- 
trusi erant,  intrabant  ia  labium  inferius  et  dolorem  alferebant  prohibebaiitque,  quominus  labia  ad  se  invicem  adducerentur. 
His  dentibus  propterea  evulsis  aegra  hoc  morbo  liberata  est. 

Lassus  de  hac  Le  Blaucii  methodo  agens  dicit:  ,,mais  dans  un  enfant  la  nieme  moyeii  ne  servii  point 
efficace,  qu’il  a ete  la  langue  n’ayant  ni  le  meme  volume,  ni  le  meme  prolongement,  et  ne  pouvent  pas  fournir  par  son 
extremite  un  point  d’appui  suffisamment  solide:  la  commissure  de  levre  metroit  obstacle  a Taction  de  ce  bandage,  qui  en 
agissanl  Irop  foiblement  de  devant  cn  arriere,  ne  pourroit  epousser  la  langue  et  la  maintenir  dans  la  bouche.  D’ailleurs, 
si  Ton  fait  attention  a Lendocilite  d’un  enfant,  que  ce  bridon  gene  et  qui  tient  necessairement  la  bouche  entr’  ouverte,  on 
verra,  qu‘il  ne  peut  pas  toujours  remplir  un  objet  auquel  il  n’a  pas  ete  primitivement  dcstine  par  son  auteur.“  Van  der 
Haar  ad  eundem  scopum  consequendum  simili  apparatu,  ut  ille  Le  Blanc,  in  tribus  supra  narratis  casibus  usus  est. 
Fascia  nempe  longitudinis  ulnae  et  latitudinis  duorum  digitorum,  mixtione  vini  Moselani  cum  vitello  ovi  madefacta  satis 
firmiter  linguam  circumvolvebat.  Tunc  alteram  fasciam  super  caput  imponebat,  quae  ab  utraque  parte  juxta  aures  depen- 


(1)  Canstatt.  1.  c.  T.  1.  p.  11.  §.  28.  — (2)  Canstatt  1.  c.  T.  IV.  p.  294.  — (3)  Vix  est  quod  animadvertamus,  in 
casibus,  ubi  lingua  dura  cl  sicca  sit,  ejusdem  superficiem  crebris  fomentationibus  humectandam  esse.  — (4)  Fibrae  in  3Iem.  de 
1’acad.  de  chirurg.  T.  IX.  p.  22.  Plauch.  IX.  Petit  in  Mem.  de  Pacad.  d.  scienc.  de  Paris  1742.  p.  252. 

debat.  Tertiam  denique  fasciam  duorum  pollicum  latam,  potissimum  ad  partes  linguae  anteriores  et  inferiores  applicabat, 
et  ad  occiput  nodo  firmabat,  ita  ut  in  modum  suspensorii  linguam  aliquantum  in  altum  et  in  os  elevaret.  Partes  illas 
fasciae  juxta  aures  dependentes  super  capite  nodo  firmabat,  ne  fascia  suspensorium  formans  suo  loco  moveretur.  Aegrotum 
n tergo  et  capite  decliviori  jacere  jubebat,  et  omnem  salivam  deglutire,  saepissimeqiie  mechanismum  deglutitionis  exercere. 
Omni  quadrante  horae  fasciam,  linguae  applicatam,  mixtione  vini  Mosellani  et  vitello  ovi  humectabat.  Tandem  linguae 
suspensorium  paullulum  ad  occiput  passim  attrahebatur.  Aliquot  dierum  spatio  aeger  sanatus  fuit. 

In  secundo  et  tertio  casu  van  der  Haar  eodem  apparatu,  relicta  fascia  linguam  circumvolvente,  usus  est.  In 
tertio  autem  casu,  ubi  latus  dextrum  cum  bucca  concretum  fuit,  necesse  erat  utramque  partem  a se  invicem  separari.  Id 
ope  forficum  apicibus  obtusis  instructarum  van  der  Haar  perficere  conatus  est;  at  quum  id  in  puella  continuo  inquieta 
et  sese  movente  periculosum  esset,  ope  digiti  in  os  introducti  satis  facile  partes  concretas  separabat. 

In  casu,  quem  Clanny  observavit,  lingua  per  vim  in  os  redigebatur,  in  eoque  mucciiiio  retinebatur,  quod  infra 
mentum  ad  verticem  ductum  contrahebatur,  ut  maxillae  se  invicem  tangerent.  Jam  hebdomade  quinta,  ex  qua  hoc  apparatu 
usus  erat,  puer  nonnulla  verba  loqui  poterat,  atque  hac  ratione  puer  plane  sanatus  est. 

Freteau  ad  aegrotum,  postquam  antea  permulta  remedia  et  omnia  quidem  frustra  adhibita  erant,  propter  linguae 
amputationem  arcessitus,  partem  propendentem  linguae,  dentibus  incisoribus  maxillae  superioris  (ut  alii  referunt  maxillae 
inferioris),  qui  substantiam  linguae  penetraverant,  unde  haec  maxime  irritabatur,  antea  evulsis  (1),  arcta,  firmiter  attracta 
et  accurate  apposita  fascia  circumvolvebat,  quam  pluribus  ex  gumini  elastico  laminis  tegebat.  Hic  apparatus  post  48  horas 
suhlatus  est,  et  linguae  volumen  ita  minutum  repertum  est,  ut  satis  commode  lingua  in  oris  cavum  recipi  posset.  Quindecim 
diebus  aegra  hoc  malo  liberata  fuit. 

Landskroon  ad  macroglossam  sanandam  compressas  vino  rubro  et  spiritu  Mindereri  humectatas  ad  linguam 
apponi  jussit,  et  tum  apparatum  van  der  Haar  ante  descriptum  adhibuit.  Qua  cura  lingua  magis  magisque  recedebat, 
ita  ut  post  unum  fere  mensem  in  oris  cavo  esset,  et  linguae  morbus  sublatus  est. 

In  casu  a Meppen  relato  Du  Pui  apparatu  ab  van  der  Haar  commendato  usus  capistrum  addidit,  quo  ma- 
xilla inferior,  quantum  lingua  permitteret  versus  maxillam  superiorem  duceretur.  Huic  quidem  deligationis  apparatui  ad- 
jungebatur corporis  cubitus  perpetuo  horizontalis,  collo  et  capite,  quantum  fieri  poterat,  declivioribus,  ut  constrictione 
linguae  continua  ope  fasciae,  humores  omnes  in  illam  causa  quacunque  delati  expellerentur  atque  ne  eandem  iterum  intra- 
rent, impedirentur,  nec,  minus  ut  salivam  continuo  effluentem  deglutire  cogeretur  puella  et  partes  vicinae  omnes  extensae 
quam  maxime  ab  ulteriore  extensione  et  relaxatione  praepedirentur.  Per  hoc  regimen  medicum,  aliquo  tempore  observa- 
tum, molestiam  insigniorem  puella  patiebatur  perpetuo  deglutiendae  salivae,  unde  conatus  vomendi,  quin  et  aliquando  vo- 
mitus excitabantur.  Ipsius  etiam  linguae  auctioris  versus  os  et  fauces  repulsio,  per  fasciam  expulsivam  promota,  respiratio- 
nem difficiliorem  faciebat,  ita  ut  prae  anxietate  respirationis  et  metu  suffocationis  fasciam  linguam  repellentem  solvere 
cogeretur.  Praeter  illas  molestias  neque  tamen  hoc  medicum  regimen  successu  prospero  caruit:  nam  aliquo  tempore, 
postquam  hic  apparatus  erat  adhibitis,  ita  quidem  volumine  diminuta  lingua  fuit,  et  musculi  eam  retrahentes  ita  ipsi  re- 
tracti, ut  tota  in  os  recondi  et  capistro,  sub  mento  applicato  atque  in  vertice  firmato,  maxilla  inferior  ad  superiorem  duci 
potuerit,  sicque  os  perfecte  claudi.  Attamen  per  breve  tantum  tempus  maxilla  inferiore  clausa  et  labiis  lingua,  totum  tunc 
oris  cavum  opplens,  compesci  poterat:  nam  tantas  puella  patiebatur  anxietates,  ut  capistrum  solvere  vel  invita  cogeretur. 


(1)  Vix  afrerciiduin  videtur,  si  acuti,  vitiati,  aut  false  versi  dentes  attactu,  pressione,  aut  etiam  vulneribus  inflanimationem 
excitent,  eos  quasi  aliena  corpora  removeri  necesse  esse.  Langcnbeck  (Nosologie  ct  Tlierapie  d.  cliir.  krkbt.  Gdttingen  T.  V. 
p.  77.)  dicit:  „Denken  lasst  sicli  aucb,  dass  bei  ciner  Unbeweglichkeit  des  Unterkiefers,  die  zwei  Reihen  Scbneideziihne  die  Zunge 
so  zusammendruckeii  konnen,  ais  ware  sie  incarcerirt.  Das  Wegnebmen  der  einen  Zahnreihe  mochte  wobl  von  Erfolg  seln,  aber 
gesimde  Zahne  erbalt  man  docb  gern.“  Nobis  autem  videtur  talis  ad  macroglossam  parva  jactura  melius  perferri  posse  quam 
vitium,  quod  valde  fastidiosum  praebet  aspectum,  valde  molestum  est,  quod  etiam  imprimis  in  casu  ejusmodi  vitae  periculum  afferre 
potest. 

Per  longum  tempus  eodem  tramite  pergendum  esse  videbatur.  Quum  autem  hoc  regimine  medico  mali  sanatio  non  succe- 
deret, fasciam  primum  tinctura  terrae  Japonicae,  aqua  diluta,  dein  solutione  terrae  ejusdem  in  vino  albo  madefactam  appli- 
cavit Du  Pui,  spe  fretus  fore,  ut  hujus  medicamenti  adstringentis  virtute  linguae  substantia  contraheretur  ejusque  volumen 
imminueretur.  Neque  tamen  ex  voto  respondit  res,  et  si  quid  decursu  temporis,  quo  morata  est  in  nosocomio,  malum 
decresceret,  adeo  illud  exiguum  fuit,  ut  Du  Pui  de  felici  successu  susceptae  curationis  desperare  inceperit,  et  puella  curae 
non  successurae  pertaesa  se  malle  lares  paternos  revisere  indicaverit  et  ardenter  cupiverit,  non  diutias  curae  medicae  se 
subjectura.  Quod  eo  tenacius  volhit  puella,  quum  percepisset,  Du  Pui  velle  incisiones  profundiores  facere  et  apparatus 
fasciationis  iterum  applicare.  Igitur  non  solum  taedio  longioris  morae  atque  exspectatione  irrita,  verum  etiam,  timore  mota 
regiminis  medici  nosocomium  reliquit.  Die  4 Novembris  anni  1817  illud  intravit,  ubi  ad  diem  16  Junii  anni  1818  commo- 
rata est. 

In  casu,  quem  narrat  Delpeeh,  primi  duo  dentes  molares,  maxillae  inferioris  in  utroque  latere  evulsi  sunt,  qui 
prohibebant,  quominus  maxillae  sibi  invicem  appropinquarent.  Qua  evulsione  maxillarum  appropinquatio  nondum  plana  erat, 
attamen  multum  adaucta,  ita  ut  prolapsum  linguae  impedire  possent.  Quum  etiam  manducatio  fieri  posset,  ceterae  dentium 
declinationes  huic  functioni  tradebantur.  Lingua  redacta  erat  et  maxillis  retinebatur.  Jam  circa  linguam  apposita  fascia 
(de  cujus  applicatione  cf.  supra)  remota  est,  appropinquatio  vero  maxillarum  fascia  suffulciebatur,  et  aegrotae  praecipiebatur 
in  manducando  caute  agere,  nec  nimis  maxillas  movere.  Nulli  adsunt  adhuc  linguae  tumores,  duri  nuclei  volumen  minuitur, 
et  vix  animadverti  potest,  atque  aegrota  plane  sanata  videtur.  Dentes  declinati  usu  ipso  in  rectum  redigi  videntur,  et 
sicuti  lingua  magis  magisque  normalis  evadit,  vox  quoque  et  loquela  clarior  fit.  Dentes  incisivi,  prius  gravitate  adauctae 
linguae  anlrorsum  protrusi,  nondum  se  attingunt,  sed  quum  impedimentum  nullum  exstet,  ‘paulatiin  labia,  quae  normalem 
exercent  vim,  in  rectam  directionem  eos  redigunt. 

Jam  si  omnes  hac  via  sanatos  paulo  accuratius  consideramus,  in  iis  malum  illud  inveniemus  non  congenitum 
fuisse,  et  excepto  uno  alterove  casu  non  inveteratum  acquisitum.  Putamus  igitur  hanc  methodum  in  recentiore  post  partum 
acquisito  multum  sane  valere,  parum  autem  in  inveterato  acquisito;  nihil  in  morbo  illo  congenito,  nisi  auctionem  voluminis 
coerceat,  et  hoc  modo  prohibeat,  quominus  malum  procedat.  Si  lingua  permagna  est,  reductio  ob  enorme  volumen  aut 
locum  in  oris  cavo  non  invenit,  aut  si  invenerit,  suffocationis  periculum  adest.  Omnibus  in  casibus  religatio  tamen  adhi- 
beri non  potest,  quod  aegri  doloribus  vexantur,  ut  Harris  (cf.  infra)  et  multi  alii  observarunt;  quamquam  van  Doeve- 
ren  putat,  aegros  dolore  vix  ullo  cruciari.  Niemeyer(l)  fasciam  ad  linguam  adhiberi  omnino  non  posse  ratus,  dicit: 
„Quo  autem  modo  fascia  ad  linguam  adhiberi  possit,  illud  plane  me  fugere  confiteor.“ 

Scarificationes  et  hirudines. 

Caelius  A ur elianus  (2)  primus  in  glossitide  scarificationes  in  linguam  faciebat,  quae  postea  etiam  in  macro- 
glossa  adhibebantur,  ut  auctum  linguae  volumen  statim  sanguinis  ad  locum  depletione  imminueretur. 

Scultetus  linguam  pulvere  acri  ex  pipere,  zingibere,  sinapi  et  sale  maculabat,  quo  statim  multo  agilior  et  tra- 
ctabilior facta  reduci  poterat,  quamquam  illico  prolapsa  est.  Tum  in  inferiore  latere  profundae  circa  ranulas  scarificationes 
factae  sunt,  quibus  tumor  abibat,  et  lingua  continuo  in  oris  cavo  manebat. 

Boyer(3)  scarificationes  commendat,  quibus  substantiam  linguae  sanguinis  fusione  et  suppuratione  imminuendam 
suadet.  Longus  et  angustus  culter,  ut  dicit,  inter  laevae  manus  digitos,  aut  inter  spatulae  rimam  a radice  usque  ad  apicem 
protrahatur,  et  una,  duae  vel  tres  incisiones  fiant.  Alii  in  utroque  dorsi  linguae  latere  inter  medium  et  exteriorem  mar- 
ginem, huic  quam  maxime  proxime,  2"‘  profundam  et  2%"  longam  incisionem  a radice  usque  ed  apicem  faciunt.  Incisio- 
nes semper  profundas,  non  tenues,  uti  Berend  vult,  esse  necesse  est,  quod  aliter  non  bene  res  procedit.  Insequens 


(Ij  Ejur.  Diss.  1.  c.  p.  27.  — (2)  Caelius  Aurelianus.  Opera  ed.  Ammon.  Amstelod.  1783.  Alii,  Job.  a Mecheln 
primum  scarificationes  linguae  adhibuisse  ajunt  cf.  med.  praxis  T.  I.  p.  357  ed.  3.  — (3)  L.  c.  T.  VI.  p.  349. 

sanguinis  depletio  vaporibus  aqueis,  aut  spongiis  aqua  calida  humectalis  augenda  est.  Incisiones  quando  opus  est  iterentur. 
Vulnera  ceterum  scarificationibus  exorta,  animadvertendum  est,  cito  sanescere  et  linguae  functiones  fere  non  perturbare. 

Ad  eundem  scopum,  ad  sanguinem  videlicet  in  destinato  loco  deplendum,  hirudines  Zacutus  Lusitanus  (1) 
applicabat,  quae  tamen  non  idem  valent  quam  scarificationes,  quia  hae  profundiori  introitu  majorem  vasorum  sanguiferorum 
numerum  partim  laedunt,  partim  findunt  et  tali  modo  majorem  sanguinis  depletionem  efficiunt.  Hirudines  et  hoc  damnum 
afferunt,  quod  nimis  irritant  inflammationemque  adaugent.  Et  in  hirudinum  applicatione  ad  linguam  cavendum  est,  ne  in- 
trent in  partes  internas  ibique  noxam  producant. 

His  duobus  remediis  non  semper  ros  procedebat  bene,  quin  interdum  majorem  tumorem  efficiebant  (2) ; feliciorem 
autem  eventum  haec  methodus  in  casibus  post  parium  acquisitis  non  inveteratis,  et  imprimis  in  glossitide  habebat,  ut  Louis 
et  de  la  Malle  (3)  aliique  referunt. 

Si  etiam  haec  duo  remedia,  scarificationes  et  hirudines,  ad  sanandam  macroglossam  non  sufficiunt,  tamen  hac 
sanguinis  depletione,  quae  quidem  religationem  etc.  antecedere  debet,  negari  non  potest  linguam  diminui,  adhibitis  simul 
remediis  externis  et  internis,  religatione  et  compressione,  praesertim  quando  lingua  rubra  et  sanguine  turgida  est. 

Sic  Lassus  in  casu  secundo  supra  relato  duas  vias  conjunxit.  Quum  nempe  volumen  linguae  tumidius  esset, 
quam  ut  in  silum  normalem  redigi  posset  in  eoque  continuo  retineri,  optimum  ei  visum  est  hirudinum  applicatione  tumorem 
hujus  organi  antea  diminuere,  tum  ope  fasciae,  quae  supra  mentum  apponebatur  et  in  summo  capite  firniabalur,  unde  mar- 
gines ad  se  invicem  adducebantur.  Hoc  modo  illa  deformitas  intra  unius  mensis  spatium  sanata  est. 

In  exemplo  ab  Arnemann  narrato,  quod  paene  per  octo  hebdomadas  duraverat,  aegrae  operatio  et  partis  lin- 
guae lateralis  abscissio  proponebatur,  quod  propositum  primum  aegra  lubenter  accepit,  ut  gravibus  molestiis  liberaretur. 
Postea  vero  operationem  perpeti  omnino  nolebat,  quoniam  inauditum  esset,  a lingua  aliquantulum  abscindere.  Quare  in 
quoque  latere  duae  profundae  incisiones  factae  sunt,  et  haemorrhagia  per  aliquod  temporis  spatium  prolongata  est.  Mox 
levamen  percepit  puella,  et  usu  continuato  decoctorum  adstringentium  cum  aceto,  alumine,  gummi  Kino,  quibus  collutorii 
forma  usa  est,'  sensim  imminutus  est  tumor  et  aegra  plane  hoc  vitio  liberabatur. 

Videmus  igitur  in  omnibus  casibus,  ubi  remedia  externa  et  interna,  compressio  et  religatio,  scarificationes  et  hi- 
rudines impenderentur,  si  quid  profecerint,  non  prolapsum  linguae  sanasse  congenitum  (4),  et  si  congenitum,  tamen  modo 

primo  tempore  (5) 5 sed  prolapsum  linguae  ex  aliis  causis,  scilicet  glossitide  adfuisse,  ad  quem  curandum  sane  remedia 

ejusmodi  nonnumquam  (6)  valere  possunt.  Non  dubitamus,  quin  multis  in  casibus,  ubi  operatio  facta  est,  conjunctis  his 
tribus  methodis  non  minus  bene  res  processisset,  ut  casus  ab  Arnemann  relatus  demonstrat.  Hinc  nobis  persuasum  est, 
bene  agi,  si,  priusquam  operatio  instituatur,  his  methodis  utamur,  imprimis  in  inveteratis  et  non  inveteratis  post  partum 

acquisitis  macroglossis.  Ad  verum  linguae  prolapsum  congenitum,  imprimis  qui  jamdudum  perstitit,  removendum  sola  ope- 

ratione quidpiam  profici  posse  putamus;  sed  prolapsus  linguae  congenitus  non  inveteratus  simplicissimo  modo  exstingui 
posse  dicitur.  Discernimus  igitur  hoc  loco  sanationem  prolapsus  linguae  congeniti,  qui  nondum  diu  constitit  et  inveterati. 

Ubi  in  recens  nato  infante  prima  prolapsus  linguae  vestigia  apparent,  ferme  semper  sufficit,  ut  haec  dispositio  adhuc 
parum  expressa  tollatur,  apicem  linguae,  quoties  dentes  superet,  medicamento  aliquo  adstringenti,  scilicet  alumine,  piperis 
pulv.  sive  aliis  conspergere,  quibus  infans  linguam  in  oris  cavum  retrahere  cogitur  et  prohibetur,  quominus  ea  amplius 
propellatur  (7).  Optimum  in  hoc  stadio  remedium  est,  nutrices  longis  magnisque  papillis  mamillaribus  instructas  eligere, 
ne  infantes  sugendo  linguam  prolongare  cogantur,  quod  fit,  si  papillae  mamillares  breves  et  parvae  sunt  ac  vix  in  os  in- 
trant. Si  hoc  remedium  non  sufficiat,  ut  apud  eos  infantes  fit,  qui  sugunt  linguam  sub  papillam  ponentes,  et  eam  a fundo 
ad  apicem  prementes,  quod  Lassus  1.  c.  p.  15.  suadet,  ut  mox  praebeantur  mammae,  hoc,  quippe  prolapsui  favens, 


(1)  Histor.  med.  praecip.  lib.  I.  obs.  47.  — (2)  Yid.  infra  de  Siebold,  Klein,  Wewman,  Harris,  Kevermann, 
al.  Cf.  etiam  T.  II.  d.  Lancet  1837.  — (3)  Meinoir.  de  facad.  d.  chir.  Tom.  V.  p.  48G  et  p.  513.  Paris  1744.  — (4)  De  casu 
a Louis  relato  jam  supra  disseruimus.  — (5)  De  qua  re  infra.  — (6)  Saepe  frustra  haec  remedia  advocata  sunt.  Cf.  llarris, 
Kevermann  etc.  — (7)  Quod  quidem  propositum  facile  magna  incommoda  sequi  possunt. 

interdicere  debemus  et  pro  eo  lactis  vitrum  suppeditare,  quo  lac  celeriter  anteriori  oris  parti  immittitur,  quo  infans  cogi- 
tur linguam  retrahere,  ne  nimium  fluidorum  influat.  Tempore  autem,  ubi  infans  non  sugit,  necesse  est  linguam  in  oris 
cavum  reducere  et  prohibere,  quominus  ea  prolabatur.  Per  fasciam  margines  alveolares  ad  se  invicem  adducuntur,  et  au- 
feruntur, si  infans  nutritur,  quomodo  infans  ab  deglutitione  arcetur,  quoniam  hac  ratione  lingua  in  deglutiendo  inversam 
atque  suctu  actionem  perficit.  Si  circuitus  linguae  major  est,  quam  ut  in  os  redigi  possit,  pluries  in  dies  aptae  fomenta- 
tiones imponantur,  ut  tumor  minuatur  (l),  vel  etiam  incisiones  seu  hirudines  saepius  applicentur.  Quibus  si  ad  finem  per- 
veniri non  possit,  modica  pressio  fascia  parva,  aut  sacculo  linteo  adhiberi  et  ita  lingua  comprimi  atque  retrahi  potest  (2). 
Si  lingua  rigida  est  et  sicca  superficies,  frequentibus  humectari  debet  fomentationibus.  Etiam  hoc  loco,  ut  redigatur  lingua 
fascia,  quae  maxillas  ad  se  invicem  admotas  tenet,  multum  prodest  et  medicamentorum  effectura,  quae  musculos  linguae 
adstringunt,  adjuvat. 

Lassus  primum  casura  prolapsus  linguae,  cujus  historiam  supra  dedimus,  sequenti  modo  sanavit;  lingua  nec 
crassior  erat  nec  latior  quam  solito;  non  erat  vitium  primae  formationis,  et  facile  in  naturalem  situm  redigi  poterat;  sed 
iterum  prolapsa  est,  donec  auctor  eam  retinere  desineret.  Linguae  apicem  pulvere  aluminis  crudi  conspergebat,  et  istam 
totam  intra  oris  cavum  reponebat,  ope  fasciae,  quam  sic  adhibuit:  sub  mento  angustam  et  longam  alligaturam,  quasi  fun- 
dam apposuit,  cujus  lacinias  in  summo  capite  firmabat,  unde  margines  alveolares  ad  se  invicem  accurate  adducebat.  Infans 
a suctu  arcebatur  et  lacte  cum  aqua  hordei  commixto  nutriebatur,  quod  hoc  victu  lingua  in  deglutiendo  inversam  actionem 
accepit.  His  auxiliis  intra  15  dierum  spatium  sanatio  peracta  est. 

Haec  macroglossa  non  congenita  erat,  nec  sanationes  aliorum  hujus  vitii  casuum  nobis  notae  sunt;  nunc  quaeritur, 
haeccine  methodus  in  macroglossa  congenita  eventum  felicem  habitura  sit. 

Venimus  ad  eos  casus,  ubi  prolapsus  linguae  congenitus  jam  dudum  duravit,  et  inveteratus  est.  Diminutio  linguae 
operatione  in  his  casibus  perfici  potest:  1)  si  congenitus  aut  acquisitus  prolapsus  linguae  jam  dudum  constitit,  et  omnia 
remedia,  quae  supra  enumeravimus,  hic  nihil  valuerunt.  2)  Quando  in  posterum  lingua  continua  dentium  irritatione  carci- 
nomatosa  fieri  possit,  quamquam  e.xempla  sunt,  ubi  hoc  vitio  praediti  magnam  sane  aetatem  assecuti  sunt.  Si  etiam  lingua 
scirrhosa  jam  sit,  tamen  operatio  suscipienda  est,  quod  scirrhus  modo  localis  est.  3)  Propter  salivae  jacturam,  impeditam 
deglutitionem  et  manducationem,  unde  etiam  digestio  magis  minusve  perturbatur  et  perversa  evadit.  4)  Ad  levandas  magnas 
illas  difficultates  et  propter  deformitatem  atque  horridum  aspectum. 

Richter  (3)  putat,  ubi  aegroti,  lingua  propendente  laborantes,  loqui,  manducare  et  deglutire  possent,  ibi  nullam, 
ut  linguae  volumen  imminueretur,  operationem  adhibendam  esse;  sin  autem  deformitas  magna  et  cum  permagnis  molestiis 
complicata  esset,  tunc  audacter  auderi  posse,  linguae  superfluam  partem  auferre. 

Maurant  et  multi  alii  quaestionem  in  medium  protulerunt,  num  homines  parte  linguae  orbati  loqui  et  alias 
functiones,  quas  hoc  organum  praestat,  exsequi  possint,  nec  ne.  Quod  a multis  affirmatur,  a multis  negatur.  Experientia 
nos  edocuit,  in  quibusdam  casibus,  et  in  parte  linguae  maxima  amissa,  elocutionem  aliasque  functiones  fere  nihil  (4)  per- 
pessas esse.  Cf.  Jaeger,  Tulpius,  Pare,  Home,  Inglis,  Galencowsky,  alii.  Putamus,  quum  admodum  superflua 
linguae  pars  aufertur,  quod  cum  linguae  normalis  diminutione  confundere  non  licet,  nullo  modo  loquelam  amitti  vel  ob- 
scuriorem fieri  posse ; sed  potius,  praesertim  quum  lingua  ad  normalem  situm,  magnitudinem,  crassitiem,  mobilitatem  etc. 
reducatur,  multo  clariorem  evadere  debere. 


(1)  In  prolapsu  linguae  congenito  nihil  sufficit.  — (2)  De  horum  applicatione  cf.  Le  Blanc  h..  dissert.  pag.  30.  — (3) 
Richter,  Anfangsgriindc  der  Wundarznei.  Frankenthal  1798.  T.  IV.  p.  40.  — (4)  Blasius  (Ilandbucli  der  Akiurgie.  Ilalle  1840. 
T.  II.  p.  483.)  ait:  „Dcr  Nachtheil,.  der  von  der  Operation  fiir  dic  Functionen  der  Zunge  cntsteht,  ist  geringer,  ais  nian  vermu- 
then  solite;  selbst  wenn  fast  die  halbe  Zunge  exslirpirt  ist,  leidet  Schluckcn,  Sprcchen,  iind  Schmecken  auf  die  Dauer  nicht  be- 
deutend,  und  man  hat  diese  Thatigkeiten  noch  in  einein  govvissen  uiid  nicht  unhedeutendem  Grade  beohachtet,  wo  die  ganze 
Zunge  verlorcn  ging,  indem  die  Narbe,  worin  sich  dis  Reste  der  Zungenmuscel  vereinigen,  dic  Stelle  der  Zunge  bei  den  zu 
jenen  Functionen  noliiigen  Bevvegungen  vertrat.‘‘' 

Alii  argumentum  contra  operationem  id  adferebant,  quod,  si  linguae  apex,  qui  secundum  Ilallerum(l)  gustus 
praecipue  sedes  sit,  amputatione  auferatur,  gustus  ex  parte  saltem  deberet  depravari.  Breschet  (2)  contra  demonstrat, 
totius  exstirpationem  linguae  gustum  non  plane  tollere,  aliquid  sane  detrimenti  alferre.  Quamnam  utilitatem  gustui  praebeat 
apex  macroglossae,  in  qua,  quod  non  raro  observatum,  gustus  depravatus  atque  amissus  fuit? 

M a urant  metuebat,  ne  lingua  post  amputationem  rursus  incrementum  caperet,  aut  carcinomatosa  fieret,  et  com- 
memorat T umerum  mulla  exempla  alferre,  ubi  remotis  naevis  natalibus  aut  ferro  candente  aut  cultro  carcinomata  orta 
Icthalem  exitum  adduxerint.  Quod  ad  regenerationem  linguae  attinet,  hoc  tantum  alferre  possumus,  damnum  cujusdam 
linguae  partis  restitui  posse  5 at  ex  vera  substantia  musculari  lingua  non  regeneratur,  sed  per  telam  fibrosam  ex  granulatione 
exortam,  ut  Galenczowsky  (3)  et  Jaeger  (4)  experti  sunt.  Et  fortasse  fieri  potest,  ut  facultas  linguae  hypertrophica 
fiat,  postque  operationem  adhuc  longius  perduret,  cujus  rei  quidem  exempla  hucusque  omnino  ignota  sunt.  Praeterquam 
quod  macroglossa  non  cum  naevo  confundi  debet,  metus  circa  carcinomata  sane  verus  est,  si  lingua  jam  ante  operationem 
carcinomatosa  erat,  quum  operatione  carcinomatis  minor  vel  major  pars  fere  semper  relinquatur,  omninoque  amoveri  ne- 
queat; sin  autem  lingua  excepta  hypertrophia  sana  est,  metus  est  vanus. 

Auctores  nonnulli  operationem  macroglossae  omnino  rejiciendam  putarunt.  Sic  Lassus  dicit:  ,,omnes  auctores, 
qui  de  hoc  morbo  scriptum  nobis  aliquid  reliquerunt,  nec  naturam  nec  rationem  ejus  cognoverunt;  quum  plane  simplici 
modo  sanari  possit,  etiam  in  casu  inveterato.  Notum  est,  tumorem  non  omnibus  temporibus  eundem  fuisse  magnitudine  et 
longitudine;  multis  auctoribus  non  innotuit  haec  res,  sed  fructum  ex  ea  capessere,  aut  indicationem  hinc  deducere  non 
poterant.  Maxime  is  fallitur,  qui  putet,  tumorem  linguae  morbum  ipsum  esse;  ex  morbo  exoritur,  non  ejus  causa  est. 
Ergo  haud  difficile  est  volumen  linguae  diminuere,  ad  reductionem  perfidendam;  et  mirum  sane  est,  viros  doctissimos  atque 
eruditissimos  in  hac  re  falsam  habuisse  sententiam.  Plane  perspicuum  est,  non,  ut  prolongatio  linguae  sanetur,  tumidum 
ejus  apicem  abscindi  debere,  sed  de  eo  potius  agi,  ut  decrescentia  et  tum  reductio  efficiatur.“  Ad  hanc  sententiam  con- 
firmandam affert  Lassus  exempla  duorum  aegrotorum,  quos  sanavit,  et  illa  a Le  Blanc  et  Louis  allata.  Deinde;  jam 
memoravi,  inquit,  tumorem  linguae  non  esse  morbum  primitivum,  sed  modo  consecutivum.  Lingua  igitur  etiam  non  primi- 
tive nimis  crassa  aut  longa,  sed  hoc,  uti  vidimus,  modo  diversas  sequitur  causas  etc. 

Considerantes  jam  casus,  quos  Lassus  suae  sententiae  gratia  alfert,  invenimus,  omnes  post  partum  acquisitos 
modo  recentes,  modo  inveteratos  fuisse;  in  casibus  ejusmodi,  ut  jam  supra  diximus,  opinioni  Lassus  assentimur,  sanatio- 
nem sine  operatione  fieri  posse,  posse  quidem  dicimus,  experientia  enim  nos  docuit,  methodum  a Lassus  commendatam 
certe  nimis  magni  aestimatam  persaepe  (cf.  supra)  sine  emolumento  adhibitam  esse. 

Causa  sufficiens  contraindicans  minuendae  macroglossae  non  invenitur.  Methodus  imminuendae  macroglossae  du- 
plex est,  scilicet  aut  ligatura,  aut  cultro  pars  linguae  superflua  amovetur.  Culter  sine  dubio  ligaturae  anteferendus  est, 
quod  hic  breviter  exponere  conemur. 

Ligatura  quidem  abstinet  ab  omni  haemorrhagia.  Quantus  haemorrhagiae  metus  fuerit,  docet  applicatio  ligaturae 
in  morbis,  in  quibus  chirurgi  nostri  aevi  jamdudum  operationem  praeferunt.  Sic  etiam  minutionem  linguae  a Claudino 
usque  ad  nostrum  tempus  ob  insequentem  haemorrhagiam  metuebant,  etsi  illa  persaepe  felicem  successum  habuit,  et  tam 
multa  existunt  exempla,  ut  nulla  sit  causa,  cur  abstinendum  sit  ab  operatione  per  cultrum,  praesertim  quum  malum  in 
apice  linguae  sit,  indeque  pars  sanguinem  fundens  plus  minus  facile  adiri  possit.  Sed  de  hac  re  plura  referunt  Richter, 
Jaeger,  Sanson(5).  Multi,  ut  infantes,  mulieres  cultrum  omnemque  operationem  secantibus  instrumentis  exactam 
timent,  omnem  rationem  medendi  potius  accipiunt  quam  hanc,  et  in  adhibendo  cultro  semper  ex  metu  nervorum  affectiones 


(1)  Element.  physiolog.  Tom.  V.  p.  99  et  104.  — (2)  Repertoire  d’Anatomie  et  de  Physiologie  par  M.  Breschet. 
Tom.  IV.  (3  Trimestre  de  1827.  p.  39.)  Froriep’s  Notizen  aus  dem  Gebiete  der  Natur-  und  Heilkunde  Nr.  423.  Nr.  5.  des  XX. 
T.  1828.  p.  68.  sq.  — (3)  Von  Walther  und  v.  Graefe’s  Journal  f.  Chirurg.  Bd.  XII.  p.  599.  — (4)  Jaeger  de  exstirpa- 
tione linguae.  Erlangae  1832.  — (5)  Jaeger.  1.  c.  p.  4.  Richter.  1.  c.  T.  IV.  p.  40.  Sanson  in  Academ.  d.  Med.  in  Paris 
Sitzung  vom  12.  August.  Schmidfs  Jahrb.  T.  VI.  1835. 

tlineudae  suiit.  Si  lictura  luta  est,  quod  ad  affectiones  nervorum  ex  metu  spectat,  ligatura  eas  proferet  effectu  suo  inse- 
quente,  modo  respicias  linguam  nervis  permultis  instructam  esse.  Secundum  Schindler(l)  habet  ligatura  admodum  tutum 
ac  mollem  effectum;  eum  vero  non  ita  esse  tutum,  Harris  observavit,  cui  ligatura  frustra  adhibita  tandem  nihil  relictum 
erat,  nisi  culter.  Lentus  effectus  et  longius  spatium  acerbissimorum  ex  ligatura  dolorum  (cf.  de  Si  eho  Id),  quia  4 vel  6 

dies  saltem  requiruntur,  nec  raro,  auctore  Jaeger,  22  vel  24  vix  sufficiunt,  ut  ligatura  vim  suam  exserat.  Quodsi  do- 

lores per  breve  tempus  durarent,  hoc  argumentum  fortasse  minus  valeret,  quia  fere  omnes  chirurgicae  operationes  magis 
minusve  dolorificae  sunt.  At  per  longum  tempus  perseverant  hi  dolores  et  quicunque  linguae  vulnus  perpessus  est,  sciet, 
quantum  hujus  organi  dolores  sint  cruciantes.  Ligatura  propter  vehementiorem  inflammationem  secundariam  etiam  periculo- 
sior fieri  potest,  cujus  rei  les  archives  generales  de  m e de  ci  ne  insigne  offerunt  testimonium,  ubi  mortis  exemplum  ligatura 
partiali,  quae  glossitidem  attulit,  enarratur.,  Etiam  in  ligatura  multo  majus  semper  est  periculum,  ne  gangraena  putrefa- 
ctione oriatur  et  partes  vicinae  morbose  afficiantur.  Schindler  id  esse  magis  theoretice,  quam  experientia  probatum, 

et  modo  in  hominibus,  qui  dyscrasia  affecti  sint,  oriri  posse  arbitratur.  Accedit  illud  etiam,  quod  ex  linguae  gangraena 

ichor  foetidissimus  profluit,  qui  odorem  teterrimum  spargit  et  gustui  communicatus  aegro  molestissimus  est.  Quid  tandem 
ligatura  prosit  in  lingua  non  solum  longa,  sed  etiam  tam  lata,  ut  dentes  molares  contegat?  Hic  mehercule  nihil  relinquitur 
nisi  ciUter. 

His  itaque  similibusque  argumentis  abunde  constare  videtur,  cultrum  ligaturae  anteponendum,  et  ligaturam  nisi  in 
summa  necessitate  non  esse  instituendam.  Ceterum  id  nobis  adhuc  addendum  videtur  illam  in  multis  casibus  bonum  eventum 
habuisse  (2),  ut  non  omnino  rejicienda,  quin  in  degenerationibus,  ubi  lingua  ad  radicem  usque  amovenda,  sola  fere  methodus 
sit,  quae  adhiberi  queat. 

In  comminuenda  lingua  sive  ligatura,  sive  cultro  difficultas  est,  nempe  definiendi  apti  loci,  ne  nimis  aut  magna 
aut  parva  removeatur  pars.  De  hac  re  scriptores  haud  multum  protulerunt.  Alii  suadent,  ut  lingua  antea  nonnumquam 
protrudatur  et  retrahatur;  alii  vero,  ut  tantum  relinquatur,  quantum  sine  molestia  pone  dentes  jacere  possit,  quapropter 
ante  marginem  alveolarem  abscindendam  esse  linguam,  quippe  quum  post  cicatricem  linguae  imminutio  prodeat. 

Langenbeck  vero  dicit:  quanta  pars  abscindatur,  ex  oculis  nostris  definienda  est,  et  frenulum  linguae  etiam 
directio  esse  potest.,  Num  autem  hae  designationes  ubique  sufficiant?  Invenimus  enim  partes  molles  cum  lingua  conjunctas, 
ut  supra  vidimus,  interdum  ad  marginem  alveolarem  attractas;  si  jam  illa  consilia  sequeremur,  lingua  multo  minor  evaderet, 
propter  retractionem,  quum  nunc  partes  molles  non  amplius  antrorsum  trahantur,  et  verisimiliter  in  priorem  suum  situm 
recedant.  In  casu  ejusmodi  prodesse  posse  censemus,  ante  operationem  conari  partes  molles  antrorsum  protractas  ad  situm 
normalem  reducere  et  in  eo  per  aliquod  tempus  retinere,  quo  fortasse  musculi  linguam  retrahentes  vim  suam  paullatim 
recuperent.  Sin  autem  paulo,  plus  lingua  diminuitur,  secundum  Begin  (3)  sperari  potest,  fore  ut  linguae  longitudo  aliquid 
augeatur., 

Diminutio  macr oglossae  ope  ligaturae. 

Operatio  ope  ligaturae  quadruplici  modo  fieri  potest:  1)  ligatura  simplici,  2)  ligatura  duplici,  3)  ligatura  triplici, 
4)  ligatura,  quadruplici. 

Apparatus  instrumentorum  ad  ligaturam  necessariorum.  l)i  Instrumenta  ad  os  aperiendum:,  specula 
oris,  vel  duo  emboli,,  sed  de  his  instrumentis  infra  apud  amputationem  plura  adjicere  in  animo  nobis  est.  2)  Instrumenta 


(t)  Schindler’s  Lehre  von  d.  unhlutigen  Operafionen..  Leipzig  1844.  T.  I.  p.  327.  — (2)  CL  Godart  ih  Journal  de 
Med:  Tom.  XIII.  p.  66.  La  Motte  Chirurgie  obs.  208.  Sir  Everard  Home,  Pract.  obs.  on  Cancer.  London.  1805.  Medical 
and  physic.  journal.  Vol.  IX.  p.  269.  Inglis  ui  Edinb.  mcd.  and  surgical  Journal  1805i  Kr..  1.  p;  34.  — (3)  Begin  io  Univer- 
sal-Lexicon  d.  Med.  et  Chir.  art.  Cancer. 

ad  ligaturam:  longae  rectae  et  curvae  acus,  scalpellum  convexum  (1);  fila  ex  cannabi  aut  serico  forma  rotunda,  satis  crassa, 
et  diverso  colore  (2);  ansarum  constrictores  (Serre-noeud.  Schlingenscliniirer)  ad  ligaturam  obtendendam.  Ansarum  constricto- 
ribus  Levret,  de  Graefe,  Mayor,  Koderik  et  aliorum  utimur,  quae  instrumenta  inter  labia  diutius  commorantur,  quo 
modo  aegroti  dolores  augentur  et  inflammatio  linguae  non  solum  augeri,  sed  etiam  afferri  potest,  modo  in  ligatura  magnae 
partis  linguae  (ligature  en  masse).  Et  ia  ligatura  simplici  necessaria  videntim,  tutO'  auxilio  quidem  jucundo  praestante. 

Caput  aegroti  lucem  versus  in  sella  sedentis  ab  adjutore  post  illum  stante  retinetur. 

Ligatura  simplex.  De  Siebold,  qui  incisiones  et  hirudines  linguae  frustra  adhibuerat,  quum  propter  puellae 
debilitatem  cultro  uti  non  auderet,  decrevit  per  ligaturam  linguam  minuere.  Die  quarto  decimo  post  receptionem  in  noso- 
comium filum  ceratum  circa  linguam  posuit,  distans  2"  spatio  a labiis,  et  unoquoque  die  inter  vehementissimos  puellae  do- 
lores filum  firmius  attraxit.  Die  decimo  post  appositam  primam  ligaturam  de  Siebold  ligatam  partem  sphacelosam  factam 
ope  scalpelli  parva  incisione  sine  ulla  haemorrhagia  removit.  At  eventus  hujus  operationis  infelix  fuit,  nam  puella  febri 
affecta,  die  trigesimo  quinto  post  receptionem  in  nosocomium  non  ut  videtur  ex  ipsa  operatione,  sed  potius  ex  insequente 
febri  mortua  est.  De  Siebold,  qui  cultrum  non  timuit,  ipse  postea  affirmavit,  si  sibi  talis  casus  occurreret,  ob  istos 
acerbissimos  dolores  se  numquam  ligaturam  repetiturum.  Et  in  hoc  quoque  casir  cultrum  adhibuisset,  nisi  propter  debilita- 
tum puellae  corpus  majorem  haemorrhagiam  metuisset. 

Ex  his  facile  intelligi  potest,  ligaturam  simplicem  omnino  non  adhibendam  esse;  si  quis  vero  eam  facere  velit, 
praeceptum  est,  ne  ligatura  delabatur,  sed  firma  sit,  filum  in  canalem  ponere  eo  factura,  quo  circa  linguam  epidermis  inci- 
ditur, id  quod  et  hoc  habet  commodum,  ut  minus  dolores  efficiantur,  quum  nervosam  cutem  tum  ligatura  non  complectatur. 
In  ligatura  simplici  sane  opus  est  ansarum  constrictore,  qui  quam  maxime  vim  suam  exercere  debet. 

Ligatura  duplex.  Home,  Inglis,  Roux  etc.  acum  duplo  filo  armatam  per  mediam  linguam  duxerunt,  et 
tali  modo  eam  duabus  ligaturis  circumdederunt.  Maignault(3)  valida  chirurgica  acu  linguae  medium  a basi  ad  dorsum 
locis  designatis  transfigit,  ut  fila  supra  et  infra  linguam  jaceant,  et  per  eandem  alteram  ligaturam  inducit.  Duobus  filis 
pertractis  apponitur  et  attrahitur  nodomotorius  Koderikii,  vel  mutatus  ille. 

In  casu  a Fine  allato  deminutio  macroglossae  fiebat  ligaturis,  quae  curva  acu  applicabantur.  Num  ligatura  duplex 
an  triplex  fuerit,  dijudicare  non  possum.  Die  octavo  pars  unciarum  quinque  pondere  decidit  sine  aliqua  molestia. 

Ligatura  triplex.  Af  Bjerken  eo  in  casu,  cujus  supra  mentionem  fecimus,  ligatura  triplici  usus  est.  Duo- 
bus scilicet  locis,  qui  basin  corporis  ligandi  in  tres  partes  dividunt,  tria  ligaturae  fila  vario  colore  perducuntur,  ut  in 
unumquemque  incisum  locum  ligatura  veniat.  Communis  autem,  ligatura  mediam  partem  constringit,  duae  reliquae  ad  partes 
laterales  constringendas  adhibentur. 

Mireau  in  casu  supra  enarrato  pariter  triplici  ligatura  usus  est.  Die  tertio  decimo  pars  unciarum  tredecim  et 
dimidiae  pondere  decidit.  Quatuor  dentes  incisivi  antrorsum  protrusi,  quum  in  priorem  situm  redigi  non  possent,  evulsi  sunt. 

Ligatura  quadruplex.  Duae  duplices  ligaturae  per  linguam  cruciformes  ducuntur,  ita  scilicet,  ut  per  mediam 
partem  linguae  a superiore  ad  inferiorem  partem  una  duplex  ligatura,  et  altera  duplex  ligatura  a dextro  ad  sinistrum  latus 
transfigatur;  hae  vero  ligaturae  in  unum  eundfemque  locum  congredi  debent.  Quo  facto  binae  ligaturae  colligantur,  et  sic 
omnis  tumor  in  quatuor  partes  constringitur,  quo  certe  lingua  prius  sphacelosa  fit,  quam  per  supra  allatas  ligaturae  metho- 
dos; attamen  haec  ligatura  quadruplex,  si  quidem  accurate  perficienda  est,  haud  parvis  conjuncta  est  difficultatibus. 

Unum  adhuc  invenimus  casum,,  ubi  ligatura  et  quidem  duplex  cum  amputatione  juncta  est,  scilicet  in  illo  casu, 
quem  Wells  commemorat.  Dimidium  pollicis  latam  acum  ad  setaceum  ponendum  duplici  ligatura  armatam  ab  inferiore  ad 
superiorem  partem  per  linguam  transfixit,  et  sanguinem,  quominus  funderetur,  firma  filorum  attractione  impedivit.  Viginti 
horis  post  ligata  pars  loco  ligaturae  abscindebatur,  ubi  parva  tantum  haemorrhagia  sequebatur.  Quatuordecim  post  dies 


(1)  De  ejus  usu  cf.  infra,  ligat,  simpl.  — (2)  Ad  ligaturam  Londini  venales  hami  nomine  gut  cast-line  optimi  esse 
dicuntur,  ab  humiditate  non  afficiuntur,  admodum  molles,  omnesque  virtutes  habere  feruntur,  quas  aliqua  res  ad  ligaturam  habere 
possit.  — (3)  Cf.  Behrend’s  Repert.  1835.  I.  93'. 

vulans  sanatura  fuit,  et  post  quinque  hebdomades  lingua  normalem  habebat  circuitum  et  loquela  claritatem.  Post  quatuor 
menses,  curvatura  maxillae  inferioris  evanuerat  et  omnes  dentes  se  attingebant. 

De  cura  autem  secundaria  post  ligaturam  paulo  inferius,  ubi  de  cura  post  amputationem  ope  cultri  disseremus. 

Diminutio  raacroglossae  per  cultrum. 

Apparatus  instrumentorum  ad  operationem  necessariorum.  1)  Instrumenta  ad  os  aperiendum:  Specula  oris, 
quae  jam  a veteribus  scriptoribus  ad  hunc  scopum  commendantur,  nihil  utilitatis  praebent.  Sufficiunt  duo  emboli  suberei 
cuneati,  et  ne  hi  quidem  semper  necessarii,  quod  secundum  Reiche(l)  aegrotus  os  sponte  aperit,  quin  etiam  interdum 
rem  ipsam  impediunt;  sed  uncus  ad  os  aperiendum  semper  in  promtu  habendus  est.  Auctore  Heyfelder(2)  parvi  emboli 
suberei  omnino  necessarii  sunt,  ne  chirurgus  operationem  instituens  moderetur  et  operatio  interrumpatur.  2)  Instru- 
' menta  ad  linguam  protrahendam:  a)  forcipes  variae  huc  referuntur,  ut  forceps  chirurgica  (Charpiezange),  forceps 
recta  et  curva  pro  polypis  (Heister),  forceps  curva  pro  pharynge,  qua  Klein  usus  est;  aut  forcipes,  quae  praecipue 
ad  hanc  operationem,  scilicet  ut  haemorrhagia  sisteretur  et  lingua  immobilis  teneretur,  a Klein  (3)  aliisque  formatae  et 
propositae.  Quibus,  scilicet  ad  protrahendam  linguam,  quamvis  facile  careas,  quum  lingua  extra  oris  cavum  sila  sit,  earura- 
que  partes  digitis  linteo  obtectis  rite  expleantur,  unam  tamen  alteramve  illarum  praesto  habere  probabile  est.  b)  Hami 
chirurgici  acuti:  simplex,  duplex  et  forceps  hamata  Louis(4)  aut  melius  Muzeux;  acus  duae  magnae  atque  curvae 
duabus  ansis  longis  et  sextuplici  filo  cerato  armatae  etc.  sunt  commendatae.  3)  Instrumenta  ad  amputationem: 
Scalpella,  rectum  et  convexum;  forfices,  recta,  curva  et  valida  Cooperi  (5);  machinae  nonnullae,  ut  illa  Iloffmanni 
infra  descripta.  Hunkzo vski  (6)  scalprum  excavatum  commemorat,  ubi  acutum  et  curvum  ferrum  linguae  in  planum  ap- 
primitur , et  illa  magis  abstringitur  quam  abscinditur.  Ulraque  machina  est  obsoleta  posterior  fini  non  respondens  habetur. 
4)  Instrumenta  ad  vasorum  ligaturam  et  ad  haemorrhagiam  sistendam:  Fila  cerata,  instrumenta  ad  ligatu- 
ram, forceps  ad  arteriam  attrahendam  et  torquendam,  acus  curvae,  remedia  styptica,  imprimis  aqua  frigida,  glacies,  spon- 
giae, acetum  vini,  aqua  vulneraria  Thedeni,  solutio  aluminis,  spiritus  vini  etc.  Boyer(7)  commendat,  imprimis  post 
styptica  frustra  adhibita,  compressionem;  si  haec  non  proficeret,  cauterium  actuale  (8);  Hennemann  cauterisationem  lapide 


(1)  Reiche  in  Rusfs  Mag.  d.  gcs.  IIIL  XLVI.  p.  167.  — (2)  Ileyfelder  in  Schweizer  Zeitschr.  f.  Ntr.  u.  Hlkde. 
I.  1.  p.  84.  — (3)  Kl  ein  1.  c.  hanc  proponit  forcipem:  „Dic  beste  Zange  dieser  Operation  •wurde  eine  in  der  Richtung  des  Zahnran- 
des  gebogene,  schmal,  wie  eine  Ilalszangc  sein,  welche  auch  gegen  die  Blatter  gekriimmt  ware,  um  die  Ziinge  an  allen  Orten 
zu  driicken;  die  Enden  miissten  nocli  elwas  fortlaufen,  oder  wieder  nach  aussen  gebildet  werden,  daniit  sie  der  Geliiilfe  iim  so 
bequemer  halten  und  zusammendriicken  konnte.  Die  innern  Fliichen  waren  plafct  und  rauh  gefeilt.“  — (4)  Mera,  de  facad.  de 
Chirurg.  Tom.  V.  — (5)  De  qua  infra  plura.  — (6)  Chirurg.  Operat,  p.  136.  — (7)  Boyer  1.  c,  p.  376.  „Connnc  Tapplication 
d’une  bandage  (Petit  bandage  contre  Phcniorrhagie  de  1’arlere  ramine  cf.  Mem.  de  Pacad.  de  Chirurg.  Tora.  V.  p.  410.)  est  fort 
incommode,  on  pourrait  montre  au  malade  a exercer  lui  raeme  la  conipression  sur  les  deux  faces  de  la  langue  avec  les  pouces  et 
Pindicaleur.  Cette  corapression  eontinuee  pendant  une  ou  plusieurs  heurs  suffirait  dans  beaucoup  de  cas  pour  arreter  le  cours  du 
sang.“  Ad  eundem  scopum  praeter  macliinam  inventam  a Petit,  cui  chirurgi  nostri  aevi  magis  magisque  valedicunt,  etiam  Jour- 
dainii  (Traite  des  maladies  et  des  operations  reellement  chirargicales  de  la  bouches  etc.  Tom.  II.),  quae  vero  nonnisi  historiae 
gratia  mentione  digna  est,  et  coinpressorium  Larapii  (Koehler’s  Verbandlchre  Tab.  VI.  fig.  5.  et  Bernstein.  Tab.  XVI.  fig. 
66.)  item  consilio  non  congruum,  commendata  sunt.  Cf.  BuIIetin  d.  I.  soc.  med.  1824.  — (8)  Maurain.  Observation  sur  la  cau- 
terisation  de  1’artere  ranine,  dans  mem.  d.  Pacad.  d.  Cliir.  T.  V.  p.  410.  Richerand  I.  c.  p.  433.  invenit,  ferrum  candens  in 
lingua  propter  ejus  mobilitatem  adhiberi  non  posse,  itaque  acubus  et  filis  linguam  pupugit  et  circumdedit.  Cur  autem  illud  exse- 
qui non  possis,  quum  lingua  forcipe  firma  teneri,  et  partes  circumjectae  linteo  humido  muniri  possint?  Sed  haemorrhagiam  eau- 
terio  actuali  sedari  omnino  J aeger  aliique  minus  probaverunt,  quia  numquam  post  primam  statim  applicationem  ea  sistitur,  eoque 
saepius  adhibito,  gravissima  linguae  et  faucium  et  epiglottidis  inflammatio,  aut  etiam  haemorrhagiae  secundariae  consequuntur.  Cf. 
von  Amraon,  Parallele  der  franzosischen  und  deutschen  Chirurgie.  p.  266.  Alii  cauterium  actuale  valde  commendant,  uti  Rich- 

infernali  commendat  (1).  5)  Instrumenta  ad  vulnerum  vincturamr  Acus  curvae  et  rectae  ad  suturam  nodosam  (2) 
et  circumvolutam,  ligaturis  sericis  et  filis  plumbiis,  de  quibus  infra,  armatae.  6)  Subligatio  arteriae  lingualis 
ad  haemorrhagiam  praecavendam,  a Burns(3)  proposita,  a Voranger(4)  ante  linguae  exstirpationem  facta  est. 
Sed  investigatio  arteriae  lingualis,  quamquam  variae  existunt  methodi  (5),  non  modo  in  hominibus  crassioribus  et  veno- 
sioribus, cum  propter  arteriae  tenuitatem  situmque  profundum  (6),  tum  propter  propinquitatem  vasorum  majorum  nervo- 
rumque, semper  maximis  et  difficultatibus  et  periculis  conjuncta  est,  potissimum  quum  anastomoseon  causa  utraque  arteria 
subliganda  sit;  verum  etiam  in  nostro  vitio,  ubi  saepe  lingua  et  partes  cum  illa  cohaerentes,  ergo  etiam  os  hyoides,  ut 
supra  vidimus,  antrorsum  protrusa  sunt,  subligatio  arteriae  lingualis  sine  maximis  diffieultatibus,  laboribus  et  periculis  om- 
nino fieri  nequit. 

Jam  varias  operationis  methodos,  quae  ad  macroglossae  superfluam  partem,  aut  ad  alios  linguae  morbos  remo- 
vendos adhibitae  vel  propositae  sunt,  enarrare  volumus.  Pars  superflua  desecatur  aut  cultro,  aut  forfice  Cooperi  (7),  et 
quidem  directione  recta,  aut  semilunari,  vel  triangulus  e lingua  exciditur,  quia  litterae  V formam  refert,  et 
cujus  crura,  quantum  necessitate  requiruntur,  media  in  lingua  plus  minus  vel  recto  vel  obtuso  angulo  se  tangunt. 

In  compluribus  casibus  antiquis,  ubi  operatio  facta  est,  incertum  est,  quomodo  hanc  perfecerint.  Sic  in  eo  casu, 
quem  Bartholinus  adfert,  a medicis  restituta  sanitas;  particulas  superfluas  in  extremitatibus  absciderunt,  donec  ad  con- 
suetam reduxissent  molem.  Welschius  narrat  dimidiam  linguae  partem  abscissam  esse  absque  impedimento,  et  sine  de- 
trimento et  aliquo  malo.  Hannemann  denique  refert,  abscissa  cum  vitae  periculo  superflua  parte,  sanitatem  restitu- 
tam esse. 

Diminutio  macroglossae  et  quidem  directione  recta.  Ehrlicli  narrat  operationem,  ut  ex  ore  Loe- 
berii  ipse  audivit  (8):  Loeberus  forcipe  brachiis  excavatis  instructa  linguam  immobilem  faciebat  et  abscindebat  ope  scal- 
pelli partem  linguae  circiter  2"  pollices  longam.  Sectionem  insequens  haemorrhagia  non  insignis  erat  et  ligatura  plane 
cessabat.  Inde  ab  hoc  tempore  erat  sine  gravibus  symptomatibus.  Lintgua  quidem  crassa,  longitudo  autem  ejus  non  am- 
plius impediebat,  quominus  in  ore  retineri  posset;  et  quum  Ehrlich  istam  puellam  post  operationem  aliquot  diebus  vide- 
bat, ex  omnibus  signis  praedicere  poterat,  sanationem  brevi  insecuturam  esse. 

Newman,  postquam  aegro  30  gtt.  laudani  dederat,  operationem  sequenti  modo  faciebat:  coriarium  Yi"  latum 
lorum  circa  linguam  ponebatur,  quod  dupliciter  compositum  6"  longum  erat,  cujus  in  finibus,  postquam  compositum  erat, 
duo  styli  ex  ligno  erant.  Quod  lorum,  quantum  per  linguae  frenulum  fieri  potuit,  reponebatur.  Styli  duobus  adjutoribus 
dati  et  rotati  sunt,  donec  satis  magnus  compressionis  gradus  esset  clfectus.  Hac  re  Newman  haemorrhagiam  prohibere 
sperabat  atque  reliquam  linguae  partem  firmiter  tenere,  ut  vasa  facilius  subligari  possent.  Tum  linguam  in  sinistram  manum 
sumebat,  et  in  linea  recta  pollicis  dimidium  pone  dentes  incisores  desecabat.  Reliqua  linguae  pars  celeriter  in  lorum  se 


ter.  Textor,  alii.  — (1)  Haec  methodus,  auctore  Jaeger,  superflua,  quia  remediis  adstringentibus  compensatur.  — (2)  Lar- 
rey  (chir..  Klinik  etc.  aus  dem  franz.  ubersetzt.  v.  A.  Sachs.  Bcrlin  1831.  T..  II.  p.  35.)  dicit:  „Die  Nath  muss  mit  kleinen  ge- 
krummten,  wie  Kahnadeln  abgerundeten  Heftiiadehi  vollzogen  wcrden.  Die  Wadcln  mit  schneidenden  Seitenrandern  fiihren  den 
grosscn  Uebelstand  mit  sich,  dass  sie  die  Gefasse,  auf  die  sie  treffen,  durchhoren,  und  passen  deshalb  weder  zur  Nath  der  Zun- 
genwunden  noch  zur  lleftung  der  Daniiwuuden.  — (3)  A.  Burns,  Bem.  iiber  die  chir.- Anatomie  d.  Kopfes  und  Halses.  Halle. 
1821.  p.  320.  — (4)  Behrend’s  Ilepert.  d.  med.  chir.  Lit.  Jahrg.  1837.  T.- I.  p.  89.  — (5)  Cf.  Burns.  1.  c.  Wise  in  Fro- 
riep  Notizen  T.  X.  Nr.  12.  Dieteridi,  d.  Aufsuchen  der  Schlagadern.  Niirnb.  1831.  — (6)  Cf.  Mirault.  in  Acad.  d.  Med. 
Paris.  Sitzung  vom  30.  Juli.  Schmidfs  Jahrhuchcr  T.  VI.  1835.  — (7)  Forfex  Cooperi  etsi  valida  est,  in  linguam  hypertro- 
phicam in  plurimis  casibus  vim  suam  exserere  non  potest,  et  in  hoc  morbo  omnino  scalpello  postponenda  est.  Jaeger  contra 
dicit:  ,,Forfex  omnino  scalpello  praeponenda  esse  videtur,  qui  ad  notandam  incisionis  lineam  in  linguae  superficie  adhiberi  potest, 
ut  forfex  facilius  vim  suam  exserat. “ Quam  oh  rem  ope  cultri,  qui  in  manibus  est,  totam  operationem  non  perficit;  quid  vero 
duo  instrumenta,  quum  unum  sufficiat?  — (8)  Hujus  operationis  accuratior  descriptio  invenitur  in  Bell’s  of  Surgery  Vol.  IV.  p. 
334.  Edinburgh.  1789. 

retrahebat  (1),  et  liaeinorrhag-ia  satis  mag-na  exoriebatur.  Modica  indicis  pressione  in  dorsum  linguae  sistebat,  et  tum  tres 
primae  arteriae,  quae  non  dilatatae  erant,  facile  subligari  poterant.  Vulnus  acido  sulfurico  diluto  linebatur,  quo  haemor- 
rhagia plane  desiit.  Altera  ligatura  tertio,  altera  septimo  die  soluta  est.  lutra  14  dierum  spatium  infans  sanatus  erat,  os 
autem  apertum  mansit  et  labium  inferius  dentibus  inferioribus  depressum,  quibus  evulsis  fascia  apponebatur  leniter  appri- 
mens, qua  labium  brevi  tempore  recte  stabat.  Jam  1 anno  post  operationem  aegrotus  totum  maxillae  inferioris  usum 
habet,  labia  sunt  plane  clausa,  gustus  idoneus  et  perspicua  omnium  litterarum  pronuntiatio  adest. 

Ilarris  (cf.  h.  diss.  p.  12.),  postquam  dentes  incisores  et  caninos  maxillae  inferioris  evulserat  et  ulcus  linguae 
sanaverat,  instituebat  linguam  secundum  Lassus  (scilicet  in  adhibendis  hirudinibus  et  compressionibus)  sanare,  quae  autem 
tentamina  propter  coortos  dolores  et  irritationem  desinere  debebat,  quare  superfluam  linguae  partem  removere  decernebat. 
Vehementem  haemorrhagiam  metuens,  consilium  plurium  collegarum  secutus  ligatura  utebatur,  sed  vel  fortissima  attractione 
eo  pervenire  non  poterat,  ut  circulatio  in  lingua  evanesceret;  sequelae  hujus  conaminis  modo  multi  dolores  et  multum  ad- 
auctum linguae  volumen  erant.  Tandem  amputationem  in  ligatura  exorto  sulco  sine  difficultate  perfecit.  Post  17  dierum 
spatium  aegra  sanata  fuit,  neque  excepta  levi  febri,  contra  quam  hirudines  bono  cum  eventu  adhibitae  sunt,  ullum  detri- 
mentum sequebatur.  , Quum  os  propter  falsam  maxillae  inferioris  positionem  apertum  esset,  Ilarris  duos  primores  dentes 
molares,  qui  solito  longiores  erant,  et  appropinquationem  maxillarum  ad  se  invicem  impediebant,  amovit.  Quamvis 
nunc  maxillae  non  parum  inter  se  distarent,  tamen  hoc  naturae  permittebat,  spe  fretus,  actionem  musculorum  eas  partes 
etiam  in  normalem  situm  redacturam  esse;  quod  etiam  post  aliquod  tempus  evenit.  Labium  inferius  locum  suum  recipiebat, 
et  maxillae  sic  ad  se  attrahebantur,  ut  omnis  deformitas  evanesceret,  et  prius  aspectum  horridum  praebens  M.  Lawson 
mox  in  matrimonium  duceretur. 

Nevermann  ligaturam  et  quidem  illam  a Rousseau  contra  mariscas  commendatam  methodum  adhibere  volebat, 
nam  excisio  litterae  V formam  referens  in  inquieto  puero  peragi  non  poterat.  Nevermann  ansam  validam  per  linguae 
apicem  ad  linguam  protrahendam,  quum  puer  linguam  retrahere  posset,  duxit  et  ligaturam  quadruplicem  semilunarem  for- 
mam referens  applicavit,  quam  intumescentia  linguae  secuta  est,  ad  quam  removendam  fomentationes  frigidae  ministrabantur. 
Post  paucos  dies  nonnullae  ligaturae  dissolvebantur,  quas  puer  omnino  non  dolores  habens,  quum  ei  molestae  essent, 
nocte  evellebat,  unde  consilium  Neverraanni  ad  ftritum  cecidit.  Nonnullae  ligaturae  post  aliquod  tempus  vim  suam  ex- 
seruerunt, aliae  non,  unde  lingua  valde  deformis  facta  est;  tamen  neque  parentes  nec  puer  operationem  alteram  permittere 
voluerunt,  et  Nevermann  maximam  operam  impendere  debuit,  ut  operationem  repetere  posset.  Propter  adhibitam  liga- 
turam operatio  institui  non  potuit,  nisi  amputatio  et  quidem  directione  recta.  Nevermann  acu  ligaturam  per  radicem 
ducebat,  ansam  inde,  qua  adjutor  linguam  attrahebat,  perficiebat,  acutum  scalpellum  ab  inferiore  ad  superiorem  superficiem 
per  linguam  pone  locum  prioris  ligaturae,  qui  propter  iniquitates  aliaque  incommoda  abscissioni  non  aptus  erat,  transfige- 
bat, et  anteriora  versus  incidens  linguae  apicem  in  duas  partes  dividebat,  tunc  partem  dextram  dissecabat,  ut  tuto  hae- 
morrhagiam inhibere  posset.  Quum  autem  puer  linguam  continuo  retrahere  studeret  et  propter  induratum  parenchyma 
subligatio  vasorum  institui  omnino  non  posset,  Nevermann  ferrum  candens  applicabat,  quo  haemorrhagia  statim  siste- 
batur. Eodem  modo  partem  sinistram  amovebat  et  haemorrhagiam  inhibebat.  Reactio  sequens  fere  nulla  erat,  et  vulnus 
mox  saliva  sanabat.  Remota  linguae  pars  fere  2"  longa  et  10'"  crassa  erat.  Puer  post  nonnullas  hebdomadas  os  plane 
claudere,  manducare,  deglutire  et  distincte  loqui  poterat,  dentes  a tartaro  mundare  non  licebat.  Post  nonnullos  menses 
vix  linguae  cicatrix  cerni  poterat;  lingua  modo  minus  acuta  erat  quam  solito,  et  ex  ore  protendi  poterat. 

Imminutio  macroglossae  et  quidem  directione  semilunari.  Spoering  descripsit  machinam,  qua 
Hoffmannus  in  amputando  usus  est,  ejusque  descriptio  fere  haec  est:  Ex  lamina  orichalci  satis  crassa  3"  lata,  quae  ab 
una  parte  in  apicem  extenditur,  constat.  Quoniam  vero  haec  spatula  linguae  inter  operandum  supponi  debet,  necesse  est, 
a parte  anteriore  instar  lunae  bicornis  formata  sit,  quo  commodius  radicem  linguae  excipere  possit.  In  parte  laminae 


(1)  Quod  sane  praevideri  poterat. 

anteriore  et  posteriore  foramina  quatuor  sunf,  per  quae  funiculi  serici  ducuntur.  Funiculi  autem  illi  ope  verticilli,  machi- 
nae manubrio  adaptati,  pro  lubito  constringi  possunt.  Lingua  igitur  laminae  apposita  et  in  funiculorum  sericorum  com- 
plexu haerente,  isti  funiculi  constringuntur.  Hujus  machinae  duplex  est  usus,  primum  ut  lingua  immobilis  servetur  et  tum 
ut  haemorrhagia  praecaveatur.  Culter,  quo  usus  est  Hoffmannus,  erat  ad  instar  ferri  comparatus,  quod  adhibent  scul- 
ptores et  lapidicidae  (Hugg-jarn),  incurvus,  inflexus,  tamen  ut  justam  linguae  inter  amputandum  figuram  reddere  posset. 
Erat,  quod  bene  notandum,  ferrum  hoc  hunc  in  modum  flexum,  ut  binae  aciei  extremitates  linguae  marginem  ab  utroque 
latere  perfecte  tangerent.  Facto  primo  in  lingua  signo  quodam,  machinam  ori  intrudebat  et  tunc  arctissime  firmabat.  Dein 

linguae  partem  superfluam  intra  machinam  fortiter  pressam,  mollem  cultro  antea  notato  uno  fere  momento  auferebat.  Se- 

ctionem insequebatur  haemorrhagia  quidem,  verum  levis,  quae  post  applicatum  actuale  cauterium  mox  cessabat.  Puella 
post  tres  septimanas  in  integrum  restituta  erat. 

In  casu,  quem  Perqy  et  Laurent  commemorant,  operationem  hoc  modo  exsequebantur:  ,,La  langue  fut  partagee 
en  deux,  et  chaque  lambeau  promptement  separe  tellement,  que  le  tronqon  formait  une  pointe  epaisse,  que  je  coupai  en 

biseau  pour  la  faire  rentre  plus  aisement  dans  la  bouche.  Nous  laissames  couler  le  sang  pendant  quelques  minutes  pour 

degorger  la  portion  restante  de  la  langue,  ensuite  nous  punies  Farreter  avec  Feau  de  Rabel  etendue  d’eau  ordinaire.  Les 
dents  incisives  et  canines  de  deux  machoires,  dejetees  en  dehors  presque  horizontalement,  et  broulantes,  furent  enlevee, 
la  machoire  inferieur  fut  un  peu  relevee,  non  sans  douleur;  les  levres  se  replacerent  un  peu,  et,  en  moins  d’un  quart 
d’heure,  Hoenhumer,  auparavant  si  laid,  si  degoulant,  ne  fut  plus  reconnaissable.  En  quinze  jours  la  guerison  fut 
complelte;  il  commenqa  a macher  autant  que  se  machoir  inferieur,  inaccoutumee  a se  mouvoir  le  permit;  sa  parole  fut 
assez  distincte  pour  qu'il  fuit  se  faire  comprendre.“ 

Klein  adjutorem  pone  aegrotum  stantem  forcipe  linteo  circumvoluta  linguam  apprehendere  jussit,  ut  manubria  et 
brachia  forcipis  comprimeret;  ipse  linguae  apicem  apprehendebat  et  partem  superfluam  antea  notatam  (Klein  invenerat, 
linguam  fine  frenuli  magnitudinem  normalem  habituram  esse)  aliquot  lineis  ante  forcipem  ope  scalpelli  directione  semilunari 
abscidit.  Hujus  autem  forcipis,  quod  modo  curvata  forceps  erat,  brachiis  linguam  non  satis  comprimentibus,  magna  cum 
vi  prosiliebat  sanguis,  non  ex  singulis,  sed  ex  omnibus  vasis,  ut  ex  cribro. 

Spiritu  vini  ope  spongiarum  linguae  indito,  haemorrhagia  paulum  subsistebat;  una  arteria  ligabatur,  at  reliquae 
arteriae  sese  retrahebant,  ita  ut  illae  nullo  modo,  imprimis  quod  semilunari  directione  dissectae  erant,  apprehendi  possent. 
Inter  haec  tentamina  lingua  per  infantis  clamores  ex  forcipe  solvebatur,  et  nunc  sanguis  ex  omnibus  punctis  incredibilj 
modo  effundebatur  et  haemorrhagia  vehementibus  infantis  vomitibus  adhuc  augebatur.  Quum  Klein  cauterium  actuale  ad- 
hibere nollet,  apprehendebat  linguam  digitis  et  anteriora  versus  fortiter  attrahebat,  et  ope  forcipum  a quovis  latere  preme- 
bat. Admovebat  ilii  etiam  spongias  spiritu  frumenti  humectatas,  unde  et  animi  infantis  deliquio  mox  haemorrhagia  cessabat. 
Fostero  die  lingua  ita  intumescebat,  ut  paene  priorem  magnitudinem  consequeretur,  sed  continuis  fomentis  lacteis  tumor 
minuebatur,  et  post  paucos  dies  linguam  intra  os  retinere,  multo  clarius  loqui  et  manducare  infans  poterat.  Tamen  in 
latitudinem  digiti  item  crassa  mansit,  quam  prius  fuerat.  Jam  principio  Klein  libenter  amputationem  pone  totum  tumorem 
fecisset,  aut  nunc  repetiisset,  at  lingua  nimis  brevis  facta  esset  et  loquelam  prohibuisset.  Ceterum  hic  tumor  non  scirrhus 
fuit,  sed  dura  intumescentia  sine  texturae  mutatione.  Itaque  paulatim  oris  calorem  hunc  tumorem  attenuaturum  esse  Kiei- 
nio  exspectare  licebat,  et  primo  periculum  faciebat.  Vulnus  diu  suppurari  curabat,  et  intra  quatuor  hebdomades  lapide 
infernali  attingi,  quo  quidem  suppuratio  exstitit  permagna,  sed  scopum  tumorem  attenuandi  non  assecutus  est.  Jam  cras- 
sum tartarum  a dentibus  amovebat  et  intelligebat,  cur  puer  quamvis  minuta  lingua,  tamen  os  claudere  et  dentes  ad  se 
invicem  admovere  non  posset.  Non  solum  omnes  dentes  continua  linguae  pressione  antrorsum  premebantur,  sed  etiam 
maxilla  inferior  anteriora  versus  flexa  erat,  ita  ut,  si  maxillae  clausae  erant,  id  est,  si  inferiores  posteriores  dentes  molares 
superiores  attingebant,  os  tamen  plane  pateret,  et  maxilla  inferior  ante  superiorem  prodiret.  Fueri  aetas,  causa  sublata, 
sperare  permisit,  hanc  ossis  deformitatem  paulatim  aliquantulum  .■jaltem  emendatum  iri.  Hoc  certum  fuit,  nihil  hic  artem 
amplius  valere,  et  naturae  omnipotenti  id  concedendum  esse.  Duobus  annis  post  Klein  audivit,  puerum  jam  homini  si- 

milem  formam,  linguam  etiam  normalem  speciem  habere,  illum  perspicue  loqui,  etiam  dentes  et  maxillas  magis  anteriora 
versus  clinatas  esse,  ut  sane  Klein  eum  felicem  fecisset. 

Rudtorffer  propendentem  linguae  partem  ad  se  attractam  recto,  ad  apicem  capitulo  praedito  cultro  pone  in- 
durationem  in  formam  semilunarem  amputabat.  Magnam  insequeiitein  haemorrhagiam  inter  breve  tempus  tum  applicatis 
spongiis  aqua  frigida  cum  alumine  humectatis,  tum  pressione  per  digitum  sistebat  (1).  Sequenti  die  vulnus,  ut  contra 
aerem  tueretur,  linimento  (ex  mei.  ros.  et  muco  Gum.  arab.  aa)  illinebat.  Sexto  die  post  operationem  lingua  plus  intu- 
mescebat et  continua  salivatio  exorta  est,  qui  status  remediis  externis  et  internis  celeriter  emendatus  est;  sed  decimo 
die  cum  completo  febris  paroxysmo  rediit.  Sanatio  duravit  ab  die  9 Maji  usque  ad  18  Junii.  Infans,  quamquam  in  ore 
restans  linguae  pars  maximam  cavi  oris  partem  explebat,  os  claudere  potuit,  cibos  et  potus  more  solito  sumere,  etiam 
verba  satis  distincte  loquebatur,  ut  custodes  eum  intelligerent. 

Commendatur  etiam  ratio  Langenbeck  (2),  quam  in  exstirpatione  linguae  carcinomatosae  exsequebatur:  Primum 
cuneus  ex  ligno  inter  dentes  imponitur,  tum  acu  ligatura  per  auferendam  partem  ducitur,  ansa  perficitur,  quae  sinistra  manu 
continetur,  et  dissecatur  deinde  cultri  ductibus  non  continuatis;  arteriae  quae  inter  bas  incisiones  sanguinem  fundunt,  pri- 
mum subligantur,  priusquam  profundius  inciditur.  Atque  hoc  ita  facimus,  ut  ansam  manu  sinistra  fixam  teneamus,  et  de.xtra 
cultro  de  manu  posito  arteriam  subligandam  forcipe  capiamus,  protrahamus  et  dein  adjutorem  ligaturam  apponere  jubeamus. 
Jam  si  lingua  hoc  modo  usque  ad  involucrum  dissecta  est,  et  haemorrhagia  ligatura  sublata,  plane  dissecatur  et  finitur  sic 
operatio. 

Diminutio  macroglossae  excisione  trianguli  e lingua,  litterae  V formam  referentis.  Ambro- 
sius Pare  primus  fuisse,  qui  hanc  methodum  proposuit,  dicitur;  Boyer  hanc  operationis  methodum  mutavit  et  hic  alii- 
que excisionem  e lingua  commendarunt,  quod  vulneris  fines  aptiores  coeant,  et  apex  melior  linguae  restitui  queat,  et  hae- 
morrhagia facilius  subsistat.  Quamvis  haec  methodus,  scilicet  excisio  V formam  referens,  valde  laudanda  est,  tamen  in  iis 
casibus,  in  quibus  macroglossa  permagnam  crassitiem  assecuta  est,  ubi  hac  methodo  quidem  lingua  minuitur,  attamen  crassi- 
ties  non  mutatur,  abscissio  in  directione  semilunari  linguae  praeferenda  est.  Operatio  hoc  modo  perficitur.  Posiqam  postera 
linguae  longitudo  constituta  est,  et  in  duobus  marginibus  ejus  loci  definiti  sunt,  ope  rectae  forcipis  pro  polypis  apex  lin- 
guae comprehenditur  isque  ita  protrahitur,  ut  lingua  planitiem  praebeat.  Jam  linguae  apex  e.xciditur  sive  scalpello  sive 
forfice  ab  anteriore  ad  posteriorem  partem;  aut  scalpello  acuto  media  lingua  loco  designato  percutitur,  tunc  acies  scalpelli 
ad  linguae  marginem  dirigitur  et  a posteriore  anteriorem  versus  utraque  excisio  perficitur,  et  quidem  primum  inciditur  in 
recto,  tum  in  sinistro  latere.  Conjunctio  ambarum  lateralium  partium  perficitur  duabus  suturis  nodosis;  secundum  alios  (3) 
posteriora  versus  sutura  nodosa,  ad  apicem  vero  sutura  circumvoluta  apponitur,  in  qua  acus  per  totum  linguae  apicem  du- 
citur, ut  retractio  musculorum  styloglossorum  impediatur.  Secundum  Reiche  (1.  c.)  sutura  plumbea;  is  nempe  filo  plum- 
beo, quod  in  modice  curvatam,  satis  validam  acum  in  posteriore  fine  pro  foramine  ad  filum  suscipiendum  trochleiformite^ 
excavatam  infertur,  et  2'"  vel  3"'  a vudneris  margine  distans  transfigitur,  contorquendo  scilicet  fines  fili  plumbei  labia 
vulneris  conjungit.  Post  4 dies  filum  plumbeum  secat  et  amovet. 

Ilager(4)  in  exstirpatione  linguae  apicis,  quum  quis  velit  sutura  nodosa  uti,  hanc  fili  perserendi  rationem  pro- 
ponit; alter  finis  serici  dupliciter  vel  tripliciter  compliciti  in  altera  linguae  parte,  alter  in  altera  eo  loco  transfigatur,  ubi, 
partibus  morbosis  remotis  omnibus,  sutura  nodosa  inceptura  est.  Hennemann(5)  etiam  suturam  ante  operationem  adfert. 
111.  Dieffenbach  (6)  praeterea  apicem  linguae  forcipe  hamulala  apprehendit,  quae  methodi  eam  sane  secum  ducunt  utili- 
tatem, ut  duplicis  fili  ope  non  solum  lingua  prout  libet  protrahi  et  extendi,  sed  etiam  ipsa  incisio  accuratius  factaque 


(1)  Quamquam  hoc  modo  haemorrhagia  mitigata  est,  tamen  subligatio  remedium  longe  certissimum  praeferendum  fuerit, 
nam  inter  omnia  styptica  remedia  cautissimum  est  et  plurimis  in  casibus  et  aegroto  et  medico  magis  commodum  est,  quam  com- 
pressio rum  digitis  etc.  — (2)  Langenbeck  in  S.  neuen  Bibliothek  f.  Chirurg.  T.  II.  p.  487.  — (3)  Froriep.  Chir.  Kupfer- 
tafeln,  87  Heft.  441  Tafel.  — (4)  Ilager,  chir.  Operat.  Wien  1831.  p.  244.  — (5)  Hennemann,  Bcitr.  mecklcnb.  Aerzte  z. 
Med.  11.  Chir.  Rostock  1830.  I.  p.  473.  — (6J  Dieffenbach  in  v.  .\mmon’s  Monatsschr.  f.  d.  Med.  I.  p.  459. 

exstirpatione  sutura  nodosa  celeriter  confici  possit.  Etiamsi  linguae  vulnus  per  suturam  plane  non  conjungitur,  non  tamen, 
utLangenbeck,  Rey  etc.  experti  sunt,  ut  linguae  forma  restituatur,  quia  incremento  granulationum  una  cum  linguae 
prius  inflammatae  imminutione  parva  tantum  cicatrix  relinquitur.  Heyfelder  (1.  c.)  aliique  contra  ad  linguam  immobilem 
servandam  ansas,  hamulos  etc.  rejiciunt  et  digitis  modo  manus  sinistrae  linteo  obtectis  linguam  apprehendunt. 

De  suturis  nectendis  111.  Dieffenbach  (1)  ait:  ,,Zungenwunden  haben  das  Eigenthumliche  (de  qua  re  cf.  Lar- 
•■®y)  (2),  dass  sie  schnell  heilen,  W'enn  nur  die  Rander  durch  Nathe  gehorig  aneinander  gehalten  werden.  Da  die  in  den 
hintern  Tlieil  der  Zunge  tief  eindringenden  Wunden  immer  mit  einer  starken  Blutung  verbunden  sind,  so  ist  es  nothwendig, 
dass  die  Faden  die  Rander  in  bedeutender  Breite  umfassen  und  auch  den  Grund  der  Wunde  mitaufnehmen,  um  auch  zu- 
gleich  ais  Blutstillungsmittel  zu  dienen.  Aus  diesem  Grunde  miissen  die  Suturen  auch  etwas  fester,  ais  bei  Wunden  der 
aussern  Haut  angezogen  werden.  Die  vorherige  isolirte  Unterbindung  der  Gefasse  wiirde  storend  auf  die  Yereinigung 
wirken  und  wenigstens  ebenso  unpassend  sein,  ais  bei  der  Hasenschart-Operation  die  Lippenarterien  zu  unterbinden.“ 

Sed  redeamus  ad  casus,  ubi  excisio  V formam  referens  peracta  est.  Rey  excisionem  facere  conatus  est,  in  qua 
nonnihil  difficultatis  habuit.  Quum  scilicet  in  sinistro  latere  lobum  fecerat,  similem  quoque  in  dextro  latere  facere  et 
partem  intermediam  amovere  volebat.  Sed  post  primam  incisionem  lingua  ex  forcipe  elapsa  est  in  dextro  latere,  et  lobus 
hoc  in  latere  non  satis  ei  in  sinistro  latere  similis  erat,  ut  cum  eo  conjungi  posset.  Majorem  sinistrum  lobum  forfice 
minuere  satis  erat,  nec  aliud  quidquam  facere  poterat;  tum,  quum  arteria  ranlna  subligata,  aliaque  in  arteria  ferrum  can- 
dens adhibitum  esset,  aegra  in  lectum  ponebatur.  Per  5 vel  6 horas  vehementes  dolores  in  faucibus  sentiebat,  postea 
quies  incedebat  doloresque  abibant.  Quinto  die  vulnus  se  conjungere  incepit,  et  intra  3 hebdomades  sanatio  finita  fuit. 
Duo  lobi  sic  sibi  invicem  appropinquarunt,  ut  forma  linguae  fere  normalis  esset,  et  dentes  normalem  paene  situm  haberent; 
modo  inter  loquendum  aegra  parvam  sentit  difficultatem.  Post  7 hebdomades  aegrota  melius  locuta  est,  imo  cecinit. 

Th.  Harris  (cf.  h.  diss.  p.  15.)  partem  superfluam  linguae  V excisione  amovit,  et  duas  partes  laterales  arteriis 
raninis  antea  subligatis  (de  hac  subligatione  cf.  supra  111.  Dieffenbach)  sutura  interrupta  conjunxit.  Statim  post  opera- 
tionem aegrotus  de  vehemente  linguae  ardore  conquerebatur,  quae  subcaeruleum  tumidumque  aspectum  praebebat  et  peri- 
culum erat,  ne  gangraena  oriretur.  Depletione  sanguinis  et  locali  creosoti  applicatione  haec  periculosa  symptomata  remota 
sunt,  et  intra  14  dierum  spatium  vulnus  sanatum.  Brevitate  ramorum  maxillae  inferioris  et  abnormi  in  ossis  angulis  muta- 
tione dentes  incisivi  ambarum  maxillarum  l^/i"  inter  se  distabant,  quum  dentes  molares  sibi  invicem  appropinquarent.  Ut 
haec  deformitas  removeretur,  Harris  nonnullos  dentes  molares  evulsit,  et  maxillam  inferiorem  ad  superiorem  firmiter  ap- 
pressit. Post  2 menses  dentes  incisivi  vix  inter  se  distabant;  post  annum  etiam  haec  deformitas  remota  erat,  et 
aegrotus  distincte  poterat  loqui. 

Mussey  primum  linguam  ab  oris  fundo  circiter  praeparabat,  tunc  scalpello  acuto  ab  inferiore  parte  ad  su- 
periorem paululum  extra  lineam  mediam  percutiebat  et  a posteriore  anteriorem  versus  primam  incisionem  perficiebat,  per- 
scissa vasa  subligabat  et  tunc  alteram  incisionem  latere  opposito  perficiebat,  quo  facto  isthmum  intermedium  perscindebat, 
et  totam  partem  intermediam,  formam  V referentem,  auferebat,  et  paries  duas  linguae  laterales  pluribus  suturis  conjunge- 
bat. Vulnus  linguae  paulo  post  sanatum,  dentes  post  breve  tempus  in  situm  normalem  redacti  sunt;  quod  autem  ad  muta- 
tionem maxillae  inferioris  attinebat,  haec  viribus  naturae  committenda  erat.  Intra  3 hebdomades  diametros  linguae  verticalis 
minuta  erat.  Loquela  multo  clarior  erat  et  magis  magisque  clarescebat. 


(1)  Dieffenbach.  Die  Heilung  des  Stotterns  dlirch  eiiie  ncue  cliirurg.  Operat,  etc.  Berlin  1841.  p.  27.  — (2)  Larrey. 
chirur.  Klinik  aus  d.  franzbs.  fibersetzt  v.  Sachs.  Bd.  II. 

CAPUT  VIII.  CURA  SECUNDARIA. 

Disputabimus  in  hoc  capite,  ut  supra  diximus,  de  cura  secundaria  et  post  ligaturam  et  post  amputationem.  Caput 
aegroti  altum  situm  obtinere,  maximam  quietem  adesse  in  cubiculo  oportere,  loqui  et  mandere,  quantum  fieri  possit,  ve- 
tandum esse,  facile  intelligitur.  Aegroto  suppeditetur-  emulsio  amygdalarum,  jus  carnium  parum  salsum,  imprimis  fluida 
minus  calida  et  antiphlogistica  accipiat.  Aegrotum  cannula  pro  oesophago  elastica  nutriri,  auctoribus  Perqy,  Libouton 
et  Desault(l),  non  modo  supervacuum  et  valde  molestum,  sed  etiam  curationi  noxium  est,  quia  hoc  instrumento  inflam- 
matio facile  adducitur  et  augetur.  Inflammatio  linguae  atque  faucium  praecavenda  et  reprimenda  est,  quem  in  finem  fomen- 
tationes frigidae  regioni  submaxillari  imponuntur,  et  oris  cavum  aqua  frigida  vel  glacie  iterum  atque  iterum  refrigeratur, 
et  omnino  apparatus  antiphlogisticus  adhibetur.  Sed  si  nihilominus  inflammatio  apparet  et  augescit,  lingua  intumescit,  fe- 
bris denique  accedit,  quod  quidem  attero  plerumque  die  accidit,  plures  venaesectiones  largiores  instituantur,  atque  hirudines 
in  regione  submaxillari  collocentur.  Si  in  ligatura  lingua  ita  intumescit,  ut  suffocationis  periculum  existat,  ad  linguam 
etiam  hirudines  et  scarificationes  adliibeantur , et  si  hac  ratione  intumescentia  non  salis  imminuitur,  ligata  linguae  pars  li- 
gaturae loco,  si  jam  3—4  dies  antea  adhibita  fuit,  propter  conclusionem  vasorum,  sin  minus,  pone  ligaturam  abscindenda 
est.  Quando  in  ligatura  linguae  filum  ad  subligandum  nimis  tenue  fuit  et  nimis  velociter  dissectum,  priusquam  inflammatio 
adiiaesiva  orta  est,  haemorrhagia  eadem  est,  ut  ex  quovis  vulnere,  eademque  postulat  remedia.  Saepe  autem  haemorrha- 
gia eo  existit,  quod  ligatura  non  satis  firmata  est,  nec  sanguinis  introitum  ad  radicem  tumoris  omnino  impedit:  ligatura 
autem  magis  constricta,  haemorrhagia  sistit.  Si  ligatura  dissolvitur,  arctius  constringenda  est  ad  solutionem  linguae.  Si 
pars  ligata  nimis  firma  est  et  tendinosa,  accidere  potest,  ut  ligatura  tarde  vim  suam  exserat.  Hic  culter  adhibendus  est, 
et  reliquiae  dissecandae  sunt,  aut  saltem,  si  haemorrhagia  metuitur,  pars  foetore  suo  molesta  linguae  ante  ligaturam  re- 
moveri potest.  Jam  vero  fieri  potest,  ut  dum  ligatura  vim  suam  exserit,  dolores  vehementes  et  convulsiones  oriantur, 
secundum  Petit  ex  nimis  laxa  ligatura  proficiscentes,  in  qua  nervi  comprimuntur,  dum  firma  adhibita  ligatura  illi  tollun- 
tur: idcirco  ligatura  firmius  attrahitur,  aut  si  hoc  nihil  valet,  culter  adhibetur.  Tum  etiam,  quando,  quod  sane  facils 
timendum  est,  in  lingua  sphacelus  aut  suppuratio  nascitur,  praecavendum  est,  ne  profluens  ichor  foetidissimus,  qui  odorem 
teterrimum  spargit,  deglutialur  et  partes  vicinas  morbose  afficiat.  Hic  situs  capitis  aptus,  collutoria  anliseptica,  inf.  flor, 
chamomill.  s.  sambuci,  seu  herb.  salviae  etc.,  fomentationes  cum  accido  pyrolignoso  crud.,  vel  solut.  calcar,  oxymuriat. 
etc.  adhibenda  sunt,  semper  tamen  potus  aciduli,  aqua  limonata,  alia  bibantur. 

Haemorrhagiae  post  linguae  minutionem  per  cultrum  secundariae  remediis  stypticis  et  aliis  supra  descriptis  sistun-s. 
tur.  Subligationes  vasorum  plerumque  tertio  vel  quarto  die  sponte  delabuntur,  aut  amoventur.  Tertio  vel  quarto  die  etiam 
sutura  nodosa,  qua  vulnus  linguae  in  excisione  V conjungebatur  amovenda  est.  Quod  ad  salivam  crebro  secretam  allinet, 
animadvertendum  est,  eam  si  lingua  extra  macroglossam  sana  fuit,  pro  omnibus  remediis  prodesse;  lingua  vero  propter 
scirrhum  etc.  amputata,  prohibendum  est,  ne  saliva  deglutiatur;  aptissime  caput  in  pulvinari  ita  imponitur,  ut  ex  ore  prono 
saliva  facile  profluere  possit.  Ulcus  residens,  et  ex  ligatura  et  amputatione,  lege  artis  sanetur.  Contra  granulationes 
spongiosas  lapis  infernalis  vim  efficacem  exserit. 

Ubi  lingua  sanata  est,  periculum  fieri  potest,  dentes  anteriora  versus  protrusos  in  situm  normalem  redigendi  (2). 
Interdum  modica,  sed  continuata  pressione  posteriora  versus  eos  iterum  in  normalem  silum  redigere  contingit;  plerumque 
autem,  ut  supra  vidimus,  quum  diu  hic  status  exstitisset,  et  situs  dentium  inveteratus  esset,  accidit,  ut,  sicuti  saepe  fit, 
marginibus  alveolaribus  una  conversis,  illud  fieri  nequeat.  Si  dentes  in  normalem  situm  redigi  non  possunt,  tum  removean- 


(1)  Journal  de  raed.  Tom.  XXXIV.  Richler  1.  c.  T.  4.  p.  30.  Ouevres  chir.  de  Desault.  Tom.  H.  p.  406.  — (2) 
Kneiscl,  der  Schiefstand  der  Zahne,  desscii  Ursacheii  etc.  Berlin.  1836. 

tur  necesse  est,  non  modo  quod  in  manducando  dentes  illi  omnino  nihil  prosunt,  sed  etiam,  ut  horridus  insuper  aspectus 
parvi  aestimetur,  quod  normali  situi  labii  inferioris,  qui  remota  linguae  pressione  et  appropinquantibus  sibi  invicem  maxillis 
sensim  sensimque  restituitur,  resistunt,  atque  in  labium  inferius  se  imprimunt,  quam  continuam  irritationem  exulcerationes 
aliiqiie  graves  morbi  sequi  possunt.  Labium  inferius  in  situm  normalem  reponitur  et  in  hoc  situ  emplastris  adhaesivis  aut 
alligaturis,  quae  id  ad  maxillam  inferiorem  apprimunt,  servatur.  Quando  vero  labium  inferius  nimis  est  circumflexum  ni- 
misque  magnum  ambitum  consecutum,  ubi  appressio  alligaturis  nihil  valet,  tum  operatio  non  solum  commendata,  verum 
etiam  a Mirault  in  exemplo,  quod  sanavit,  adhibita  est.  Excisione  V scilicet  labii  inferioris  pars  superflua  amovebatur 
et  vulnus  sutura  circumvoluta  conjungebatur.  Si,  ut  saepe  fit,  maxilla  inferior  deflexa  est,  ut,  quum  inferiores  dentes  mo- 
lares superiores  attingunt,  os  pateat,  modo  causa  sublata  non  solum  in  hac  maxillae  inferioris  mutatione,  sed  in  omnibus 
quoque  ejusdem  supra  descriptis  mutationibus  haec  sola  spes  restat,  hanc  deformitatem  ossis  sensim  seqjftRque  paulum  cor- 
rectum iri.  Scimus  enim,  in  vetere  atque  magna  capitis  obstipi  forma,  ubi  capitis  facieique  ossa  una  cum  musculis  obliqua 
fuerint,  menses  et  annos  praeteriisse,  priusquam  haec  deformitas  compensaretur.  Fortasse  in  his  casibus  juvat  continuo 
alligaturis  partes  distantes  firmiter  ad  se  apprimere.  Certe  ars  hic  nihil  valet,  et  restitutio  viribus  naturae  committenda 
est,  quae  fere  semper,  ut  supra  vidimus,  hanc  deformitatem  corrigit. 


CAPUT  IX.  CASUS  QUEM  NOSMET  IPSI  OBSERVAVIMUS  EJUSQUE  CURA. 

Jam  transeamus  ad  ultimum  caput,  exemplum  relaturi,  quod  potissimum  dissertationi  nostrae  ansam  dedit,  cujus- 
que,  ut  lectores  clariorem  notionem  acciperent,  tabulam  accuratam  et  ex  ipsa  natura  petitam  adjunximus. 

Puella  quaedam,  annos  viginti  et  unum  nata,  satis  bonae  valetudinis,  nascebatur,  ut  ipsa  ejusque  pater  pro  certo 
narravit,  cum  lingua  majore  quam  conveniret,  quae  postea  sensim  sensimque  adaucta  est.  Causa,  quae  matrem  per  tempus 
graviditatis  tam  vehementer  affecisset,  ut  cum  hoc  vitio  eam  cohaerere  putandum  esset,  'inveniri  omnino  non  potuit.  Lingua 
tempore  operationis  inde  a margine  dentium  superiorum  usque  ad  apicem  suum  3%"  longitudinem,  3"  latitudinem,  1*4" 
crassitiem,  7%  circuitum  habebat.  Linguae  pars  ante  dentes  pendens  multo  durior,  crassior  et  latior,  quam  pone  eos. 
Oris  rictum  lingua  non  modo  plane  replebat,  sed  etiam  extendebat.  Color  linguae  erat  fusce  ruber  et  violaceus.  Super- 
ficies superior,  quae  per  dentes  premebatur,  et  continuo  aeri  ambienti  vicissitudine  humoris  et  siccitatis  exponebatur,  plures 
profundos  sulcos  et  rugas  acceperat;  sulcus  longus  et  profundus  linguam  in  aequales  partes  dividebat,  ut  bene  in  tabula 
conspicere  licet.  Hic  et  illic  involucrum  linguae  penitus  labiis  simile  factum,  et  nonnullis  in  locis  materia  spissa  crustosam 
formam  referente  obtectum  erat.  Papillae  naturales,  excepta  parte  ante  dentes  pendente,  hic  enim  nonnullis  locis  papillae 
deerant,  imprimis  nbi  superficies  linguae  labiis  similis  facta  erat;  aliis  locis  papillae  erant  naturales,  sed  etiam  passim 
asperae  quaedam  dispersae  erant,  quae  ad  lentis  et  pisi  rationem  accedebant,  et  materia  varia  obductae  erant.  Superficies 
inferior  per  continuam  frictionem  ad  dentes  cicatricibus  et  ulcusculis  obducta  erat.  Maxilla  superior,  palatum  durum  et 
molles  oris  partes,  palatum  molle,  uvula  et  tonsillae  ad  legem  formata  erant,  situsque  eorum  minime  dislocatus.  Maxilla 
inferior  pondere  linguae,  aut  ex  aliis  supra  allatis  causis  haud  parvam  curvaturam  in  regione  dentium  anteriore  acquisiverat, 
ut,  si  dentes  molares  posteriores  sibi  invicem  appropinquabant,  dentes  incisivi  late  inter  se  distarent.  Maxilla  inferior  magis 
anteriora  versus  tracta,  ut  apud  alios  homines  erat,  multum  vero  de  sua  latitudine  amiserat  et  in  media  parte  fere  alveum 
formabat,  unde  oris  inferior  paries  declivem,  excavatam  planitiem  praebebat,  quare,  si  addideris  proclivem  maxillae  inferioris 
situm,  linguam  magis  adhuc  ex  ore  prolabi,  quum  nihil  ejus  prolapsum  impedire,  necesse  erat.  Dentes  anteriores  maxillae 
inferioris  erant  solito  majores,  et  continuo  incubitu  et  gravitate  linguae  in  formam  ligonis  incurvati  atque  horizontaliter 
fere  declivius  antrorsum  flexi  erant  et  inter  se  distabant.  Margo  alveolaris  etiam  antrorsum  erat  flexus.  Dentium  anterio- 
rum color  erat  flavus,  eorumque  apices  habetes  lartaroque  ita  obducti,  ut  ad  digiti  ferme  crassitiem  propter  continuam 
salivationem  et  neglectionem  munditiei  excrevissent.  Deradere  quidem  non  licebat,  quod  excoriationes  in  inferiore  linguae 


superficie  orirentur.  Dentes  anteriores  maxillae  superioris  antrorsum  magis  quam  solito  vergebant.  Labium  inferius  plane 
circumflexum  erat  linguae  pondere,  aut  aliis  supra  memoratis  causis;  labium  superius  paululum  elongatum  et  quasi  an- 
trorsum protractum  et  extensione  solito  tenuius,  ut  bene  in  tabula  videre  licet.  In  parte  linguae  propendente  gustus 
deerat,  nisi  sapienda  soluta  erant;  at  in  linguae  superficie  pone  dentes  perfecte  aegrota  gustabat.  Perpetuo  saliva  ex  ore 
promanabat,  qua  vestes  semper  bumectatae  erant,  cui  molestiae  involutione  in  linteum  ceratum  facta  occursum  est,  quo 
modo  lingua  occurrentium  oculis  occultabatur.  Vox  rauca,  loquela  valde  indistincta  et  cum  lallo  infantum  comparanda  erat. 
Tum  solida  et  fluida  alimenta  aegrota  assumere  poterat;  in  potu  autem  capiendo,  ubi  aegrota  lingua  utebatur  tamquam 
labio  inferiore,  aliquam  difficultatem  habebat,  multum  liquoris  ebibendi  juxta  linguae  latera  defluebat.  Alimenta  duriora 
furcis  aut  digitis  ati^ibitis  usque  ad  dentes  molares  dejiciebantur.  Deglutitio  et  respiratio  minus  depravatae  erant. 

Complurevnedici  sollicito  hujus  puellae  patri  auxilium  imploranti  hoc  malum  incurabile  dicebant,  monentes,  ne 
lingua  ob  magnam  haemorrhagiam  et  certo  insecuturam  mortem  imminueretur.  Aegrotae  auxilium  quaerenti  pater  meus  di- 
lectissimus proposuit  diminutionem  macroglossae  .fit  quidem  cultro.  Aegra  lubenter  sese  operationi  submisit,  quam  pater 
meus  cum  successu  felicissimo,  ut  infra  videbimus,  perfecit.  Ut  simplicissima  et  tutissima  ratione  operationem  exsequi  pos- 
set (1),  excogitavit  pater  meus  hoc  instrumentum,  quo  lingua  enormis  anteriora  versus  attracta  inter  amputandum  accurate 
et  firmiter  teneretur,  et  haemorrhagia  nimis  magna  praecjlitf^uipi^^gijip  instrumentum  (2)  lig.  I.  compositum  a parte  an- 
teriore, et  fig.  III.  a parte  laterali,  fig.  II.  singulas  ejus  partes  exhibet.  Constat  instrumentum  ex  tribus  longis,  satis  va- 
lidis, planis  et  rectis  laminis;  loco  rectarum  laminarum  curvis,  arcui  dentali  aut  linguae  apici  accommodatis  uti  potes. 
Harum  laminarum  superior  fig.  II.  1.  aaaa  et  inferior  fig.  II.  3.  bbbb.  ad  malas  flexis  perpendiculariter  applanatis  stapiis 
lateralibus  praeditae  sunt,  ut  bene  in  fig.  III.  a.  b.  videre  licet,  quae  prohibent,  quominus,  si  instrumentum  protractae 
linguae  applicatum,  haec  retrahi  possit.  Ab  lamina  superiore  fig.  II.  1.  antequam  stapiae  formantur,  oritur  utroque  latere 
solida  cochlea  g.  In  media  parte  superioris  laminae  est  cochlea  mobilis  ce,  quae  parte  superiore  manubrio  c,  et  parte 
inferiore  parvo  rotundo  disco  e,  praedita  est,  quo  lamina  media  fig.  II.  2.  d.  ad  infimam  fig.  II.  3.  bbbb.  admoveri 
potest.  Lamina  secunda  fig.  II.  2.  d.  stapiis  lateralibus  caret,  et  in  utroque  fine  illo  loco,  ut  cochlea  solida  respondeat, 
foramine  n praedita,  quod  tali  magnitudine  est,  ut  cochleae  solidae  g laminae  primae  sine  frictione  transire  possint;  super- 
ficies inferior  laminae  mediae  tenuibus  lima  factis  incisuris  instructa;  quae,  si  addideris  superficiem  superiorem  laminae  in- 
fimae, quae  easdem  incisuras  habet,  prohibent,  ne  lingua  protracta  effugere  possit.  Haec  tertia  lamina  fig.  II.  3.  bbbb, 
ut  prima  ad  malas  flexis  perpendiculariter  applanatis  stapiis  lateralibus  praedita,  et  ad  eundem  scopum  et  iisdem  locis  uti 
lamina  media  foraminibus  praedita.  Ut  lamina  tertia  laminae  mediae  admoveri  possit,  necessariae  sunt  adhuc  duae  matricis 
cochleae  fig.  f.  Fig.  hik  significat  instrumentum  ad  matricem  cochleae  torquendam,  k ejus  manubrium  ligneum,  parte  su- 
periore cum  aereo  cylindro  cavo,  in  quo  est  etiam  foramen  h respondens  matricibus  cochleae  f.  Antequam  hoc  instrumen- 
tum linguae  applicatur,  necesse  est  cochlea  ce,  quantum  fieri  potest,  retro  torqueatur,  unde  lamina  2.  d.  arcte  ad  pri- 
mam admoveri  potest;  matrices  cochleae  f f.  ad  inferiora  torquentur,  quomodo  lamina  tertia  a secunda  multum  amoveri 
potest. 

His  pater  meus  instructus  operationem  suscepit.  Aegrota  lucem  versus  in  sella  sedens  ab  adjutore  post  eam 
stante  tenebatur.  Quod  ad  locum,  ubi  linguae  pars  superflua  abscindenda  erat,  attinet,  pater  meus  linguam  nonnumquam 
protrudi  et  retrahi  jussit,  et  ei  sufficere  videbatur,  si  lingua  ante  marginem  dentium  superiorum  abscinderetur;  paululum 
admodum  ante  marginem  alveolarem  abscindere  voluit  propter  retractionem  post  exortam  cicatricem.  Quum  hunc  locum 
pater  meus  designavisset,  linguam  inter  laminam  secundam  et  tertiam,  late  inter  se  distantes,  intrudebat,  tunc  apprehende- 
bat adjutor  apicem  linguae,  et  hanc  sensim  sensimque  ita  protrahebat,  ut  machina  aliquantulum  pone  designatum  locum 
applicari,  et  abscissio  semilunaris  effici  posset.  Sic  protracta  ab  adjutore  lingua  tenebatur,  et  pater  meus  nunc  matrices 


(1)  Excisio  V formam  referens  fieri  non  poterat,  quod  lingua  nimis  crassa  erat,  et  post  operationem  lingua  quidem  mi- 
nuta, sed  certe  multo  crassior  exstitisset.  — (2)  Delineatio  instrumenti,  ut  facile  intelligitur,  in  scala  geometrica  contracta  exhibita 
est.  Quo  facilius  perlustretur  delineatio,  in  tribus  figuris  eaedem  denominationes  earundem  partium  sunt. 

cochleae  ff.  aequaliter  torquebat,  usque  dum  lingua  inter  laminam  secundam  et  tertiam  premebatur;  tunc  paulatim  coch- 
leam ce  laminae  primae  torquebat,  unde  lingua  adhuc  magis  premebatur.  Quum  autem  lingua  ita  inter  laminas  compressa 
esset,  ut  instrumentum  loco  moveri  non  posset,  adjutor  linguam  non  amplius  tenebat.  Tunc  cochleae  sensim  magis  tortae 
sunt,  donec  pars  linguae  ante  instrumentum  pendens  omni  sensu  carebat.  Inter  instrumenti  applicationem  de  linguae  exiguo 
dolore  paulum  puella  querebatur.  Nunc  pater  linguae  apicem  digitis  manus  sinistrae  deprehendebat,  paululumque  attrahebat, 
et  parvo  convexo  scalpello,  quod  firmiter  ad  instrumentum  et  ad  linguae  marginem,  aciem  scalpelli  ad  se  dirigens,  impo- 
suit, linguae  superfluam  partem  ante  instrumentum  in  directione  formam  sanae  linguae  referente  dissecabat.  Haemorrhagia, 
quae  abscissionem  sequebatur,  valde  exigua  erat.  Subligatio  arteriarum  majorum  linguae  (quae  ut  supra  diximus  normale 
spatium  suum  habebant,  modo  venis  valde  dilatatis)  cum  difficultatibus  non  erat  conjuncta;  arteriae  minores  permultae  in 
parenchyma  retractae  subligabantur,  postquam  cochlea  ce  paullulum  retro  torta  erat.  Vasis  permultis  subligatis  et  aqua 
frigida  ex  parenchymate  exorta  exigua  haemorrhagia  sedata,  instrumentum  sensim  sensimque  et  maxima  cum  diligentia  so- 
lutum, et  nonnulla  vasa  inter  instrumenti  solutionem  adhuc  sanguinem  spargentia  statim  subligata  sunt.  Sanguinis  jactura 
inter  operationem  ad  summum  explevit  scutellam.  Aegrota  nunc  in  lecto  ponebatur,  caput  alte  collocatum  et  parti  linguae 
vulneratae  fomentationes  frigidae  applicabantur,  usumque  in  internum  potio  nitrosa  praescribebatur.  Ceterum  aegrotae 
summa  quies,  quum  parum  posset  linguam  movere,  loqui  et  mandere;  diaetam  observare  et  modo  alimenta  tenuia  et  minus 
calida  assumere  praecipiebatur.  Primis  decem  horis  fere  sine  doloribus  et  sine  febri  erat,  sed  altero  die  post  operationem 
turgescebat  lingua,  et  glossitis  traumatica  et  febris  existebat,  quae  symptomata  venaesectione  instituta,  et  depletione  san- 
guinis locali  in  regione  suprahyoidea,  hirudinibus  applicatis,  sensim  evanuerunt.  Nonnullis  diebus  post  plurimae  ligaturae 
sponte  delapsae  sunt  ac  loquela  jam  clarescebat.  Quarto  decimo  die  linguae  vulnus  sanatum,  et  crassities  linguae  in  ore 
multum  deminuta  erat,  et  quotidie  aegrotae  loquela  magis  clarior  existebat.  Dentibus  a tartaro  obducto  liberatis,  pericu- 
lum factum  est  dentes  anteriores  maxillae  inferioris,  magis  minusve  vacillantes,  anteriora  versus  protrusos,  in  silum  norma- 
lem redigendi.  At  dentes  in  normalem  situm  redigi  non  poterant,  quare  evulsi  sunt,  non  solum  quia  in  manducando  illi 
omnino  nihil  prosunt,  sed  quoque,  horrido  etiam  aspectu  parvi  aestimato,  quia  normali  situi  labii  inferioris,  qui  remota 
pressione  et  appropinquantibus  ad  se  invicem  maxillis ,■  sensim  sensimque  restituitur  aut  restituendus  est,  resistunt,  atque 
in  labium  inferius  imprimitur,  qua  perpetua  irritatione  labii  exulcerationes  aliique  graves  morbi  provocari  possunt. 

Aegrota  propter  curvaturam  ma.xillae  inferioris  os  claudere  non  poterat,  si  dentes  molares  posteriores  sese  invi- 
cem attingebant;  dentes  anteriores  late  inter  se  distabant.  Labium  inferius  plane  circumflexum  aegrotam  deformabat.  La- 
bium inferius  in  situm  normalem  reponebatur,  et  in  hoc  silu  longis  tenebatur  emplastris  adhaesivis  firmiterque  attractis, 
quae  usque  ad  processus  zygomaticos  et  mastoideos  affigebantur.  Hoc  modo  labium  inferius  brevi  post  ad  situm  normalem 
rediit.  Curvatura  autem  maxillae  inferioris  viribus  naturae  committenda  erat.  Pater  meus  aegrotae  commendabat  per  lon- 
gum tempus  muccinium,  quod  infra  mentum  ad  verticem  ductum  ibique  ita  contractum  esset,  ut  dentes  molares  se  invicem 
tangerent,  et  hoc  modo  partes  distantes  ad  se  adprimerentur. 

Circiter  ante  2 '/i  annos  frater  meus  Fridericus  aegrotam  vidit,  et  nobis  de  hac  narravit:  maxillam  inferiorem 

et  labium  inferius  normales  situs  habere,  loquelam  aliasque  linguae  functiones  perfectas,  crassitiem  linguae  modo  paululum 

majorem  esse  quam  solito,  et  aegrotam  ceterum  sanum  praebere  aspectura.  Quare  pater  prospero  operationis  successu 
valde  contentus  esse  potest. 

Langenbeck  1.  c.  forcipem  etc.  rejicit,  quod  vasa  minora  modo  sanguinem  fundentia  reperiuntur.  Ea  de  causa 
autem  compressio  remittatur  necesse  est,  et  tum  linguam  retrahi,  vehementemque  haemorrhagiam  oriri,  quae  etiam  liberorum 
fletibus  augeatur,  facile  intelligilur.  Si  forcipem  re  vera  utilitatem  afferre  volunt,  firmiter  eam  comprimant  oportet;  quae 
quidem  gravis  linguae  contusio  et  vehementes  efficit  dolores  et  inflammationem,  ut  Klein  expertus  est.  Quaestio  autem 
adhuc  est,  num  in  talibus  linguae  tumoribus  circulatio  sanguinis  impediatur. 

In  casu,  quem  nos  observavimus,  vasa  minora  cochlea  paululum  remissa  facile  inveniebantur  et  subligabantur;  ne- 
que lingua  machinae  elapsa  est,  quod  sane  semper  prohiberi  possit.  Langenbeck  dicit,  horribilem  tum  fore  haemor- 
rhagiam, quod  nobis  utique  non  rectum  videtur.  Nam  vasa  majora,  priusquam  compressio  remittitur,  facili  negotio  subii- 

gantur.  Nec  est,  quod  propter  dolorem  instrumenta  ejusmodi  rejiciamus,  praesertim  quum  operatio  et  cum  instrumento 
et  sine  instrumento  provocet  dolores.  Omnem  operationem  sequitur  inflammatio.  Rudtorffer  aliique  forcipem  etc.  non 
adhibuerunt,  tamen  post  operationem  lingua  intumescebat.  Tum  etiam,  applicationem  simplicem  forcipis  non  permutare  licere 
ceuseo  cum  illo  casu,  quem  Klein  prodidit,  ubi  torsiones,  quae  fortasse  cum  vehementia  quadam  perficiebantur,  imprimis 
quum  lingua  iterum  inter  duas  caperetur  forcij)es,  haud  parum  ad  sequentem  inlumescentiam  contulerunt.  Quod  ad  impe- 
ditam sanguinis  circulationem  in  lingua  attinet,  id  modo  afferamus,  in  exemplo,  quod  nos  vidimus,  ubi  lingua  haud  parvam 
sane  crassitiem  assecuta  erat,  circulationem  sanguinis  omnino  inhibitam  fuisse,  quod  parva  haemorrhagia  comprobat. 


VITA. 

Natus  sum  Ludovicus  de  Leuw  anno  MDCCCXIX  die  XXI  m.  Januarii  Graefrathi,  oppido  Ducatus  Mon- 
tensis.  Patrem  Fridericum  Arminium,  consiliarium  aulicum,  medicinae  et  chirurgiae  doctorem,  et  matrem  Joannam 
Mariam  e gente  Herder  usque  ad  hoc  tempus  vivos  colo.  Fidei  sum  evangelico-reformatae  addictus.  In  litteris,  quae 
in  gymnasiis  doceri  solent,  initio  ab  ecclesiastis  eruditus  sum.  Anno  MDCCCXXXV  gymnasium,  quod  Coloniae  Agrip- 
pinae sub  nomine  catholici  floret,  anno  postero  gymnasium  Elberfeldense  frequentavi,  sed  auctumno  anni  sequentis  hoc 
gymnasium  reliqui,  ut  agriculturae  operam  navarem.  Secundo  tamen  anno  inclinationi  ad  litteras  medicas  indulgens,  ad 
studia  mea  interrupta  reverti  et  in  laudatum  gymnasium  Frid.  Guilelm.  Coloniense  me  contuli  et  duobus  annis  post 
auspiciis  IIoss,  viri  eruditissimi,  humanissimi  semperque  summe  venerandi,  testimonium  maturitatis  mihi  paravi.  Praeter  eum 
doctores  optimos  hujus  gymnasii  Cei.  Bakkes,  Grashoff,  Ilennes,  Hoeg,  Lorenz,  Pfarrius,  semper  grato  animo 
venerabor.  Anno  MDCCCXLI  Bonnae  in  numerum  civium  academicorum  receptus  sum,  et  initio  semestris  hiberni  ejusdem 
anni  almam  litterarum  universitatem  Frid.  Guilelm.  Berolinensem  petii,  ubi  ab  111.  Dieterici,  t.  t.  rectore  magnifico  re- 
ceptus, nomen  apud  111.  Juengken,  t.  t.  decanum  facultatis  medicae  spectatissimum  maximeque  venerandum,  professus  sum. 
Per  studiorum  tempus  hisce  virorum  Illustrissimorum  et  Celeberrimorum  interfui  scholis: 

111.  van  Calker  de  logice;  111.  Harless  de  diaetetica;  Cei.  Schope  de  Horatii  epistolis;  111.  Ile ck er  de  ency- 
clopaedia  et  methodologia  artis  medicae,  de  pathologia  generali  et  de  historia  medicinae  veteris  ac  recentioris  cum  palho- 
logia  historica;  111.  Lichtenstein  de  zoologia;  111.  Weiss  de  mineralogia;  111.  Dove  de  physice;  111.  Kunth  de  bota- 
nice;  111.  E.  M.  Mitscherlich  de  chemia  experimentali,  de  phytochemia  et  zoochemia;  111.  Mueller  de  anatomia  universa 
et  organorum  sensuum,  de  physiologia  speciali  et  generationis,  de  anatomia  comparata  et  pathologica;  111.  Schlemm  de 
osteologia,  de  sensuum  organorum  anatomia,  de  splanchnologia,  de  syndesmologia;  111.  C.  G.  Mitscherlich  de  materia 
medica;  Cei.  Ideler  de  anthropologia ; Exp.  Althaus  de  Goethii  Faust;  Exp.  Dann  de  aurium  morbis,  de  pathologia  et 
therapia  generali  ac  speciali;  Exp.  Isensee  de  morbis  cutaneis  et  syphiliticis;  111.  Horn  de  pathologia  et  therapia  gene- 
rali ac  speciali  morborum  mentis;  111.  Juengken  de  chirurgia  generali  et  speciali,  de  vulneribus;  111.  Casper  de  medi- 
cina forensi;  111.  Wagner  de  politia  medica;  Beat.  Kluge  de  arte  obstetricia;  Cei.  Froriep  et  Beat.  Kluge  de  aciur- 
gia.  Docuerunt  me  praeterea  artem  cadavera  dissecandi  per  duo  semestria  hiberna  111.  Mueller  una  cum  111.  Schlemm; 
Cei.  Troschel  artem  fascias  applicandi;  Exp.  Angelstein  operationes  ophthalmicas;  Exp.  Boehm  diagnosticen  chirur- 
gicam; Cei.  Froriep  operationes  chirurgicas  in  corporibus  mortuis  faciendas.  Exercitationibus  clinicis,  policlinicis,  medi- 
cis, chirurgicis,  ophthalmiatricis , obstetriciis,  syphiliticis  interfui  virorum  111.  et  Cei.  Dieffenbach,  Juengken,  Rom- 
berg,  Schmidt,  Wagner,  Wolff,  Beat.  Kluge. 

Quibus  viris  omnibus,  optime  de  me  meritis,  maximas  quam  possum  gratias  ago,  pio  gratoque  animo  eorum  me- 
moriam semper  servaturus. 

Jam  vero  tentaminibus,  et  philosophico  et  medico,  atque  examine  rigoroso  coram  Gratioso  Medicorum  Ordine  rite 
absolutis,  spero  fore,  ut  hac  dissertatione  thesibusque  publice  defensis,  summi  in  medicina  et  chirurgia  honores  in  me  con- 
ferantur. 


THESES. 

1.  Uti  valent  oculi,  ita  et  totum  corpus. 

2.  Vultus  imago  animi,  oculi  indices  sunt. 

3.  Oculorum  morbi  ex  mera  autopsia  non  semper  rite  sunt  dijudicandi. 

4.  Numquam  lux  clara  opbtlialmiae  neonatorum  causa  est  occasionalis. 

5.  Ophthalmia  contagiosa,  quam  vocant  aegyptiacam,  quamdiu  morbi  quidpiam  relictum  est,  contagii  vim  relinet, 

6.  In  deminuenda  macroglossa  culter  sine  dubio  ligaturae  praeferendus  est. 

7.  In  macroglossa  congenita  et  acquisita  resolutio  aut  debilitas  eorum  musculorum,  qui  retrahendae  linguae  in- 
serviunt, non  causa  hujus  morbi  est,  sed  potius  sequela. 

8.  Symphyseotomiam  omnino  rejiciendam  esse  contendo. 

9.  Verus  medicus  nec  dici,  nec  esse  potest,  qui  non  simul  chirurgicis  praeceptis  probe  sit  imbutus,  ita  vicissim 
chirurgus,  nisi  medicinae  quoque  praecepta  hauserit,  veri  chirurgi  nomen  nequaquam  meretur. 

10.  Scrofulosis  atque  tuberculosis  unus  idemque  est  morbus. 

11.  Nullum  mortis  certum  signum  nisi  putredo. 

12.  Quod  in  allopathia  hirudo  medicinalis,  in  homoeopalhia  pulex  efficit. 

